text:
1ပီႈၼွင်ႉ ၵဝ် တင်းလၢႆ ၶဝ်႟။ ၸွမ်း လူၺ်ႈ ပဵၼ် ၵူၼ်း ဢၼ် ယုမ်ႇမၢတ်ႈ ၸဝ်ႈၽြႃး ႁဝ်း ၸဝ်ႈ ယေႇသု ၶရိၸ်ႈ၊ဢၼ် မုၼ်ၽုင်း ယႂ်ႇ ၼၼ်ႉ၊ယႃႇပေ ထွၵ်ႈလူၺ်ႈ ၼႃႈလဵၵ်ႉ ၼႃႈယႂ်ႇ ၼၼ်ႉ သေၵမ်း။- 2ပေႃး ၵူၼ်းမၢၵ်ႈၵူၼ်းမီး ဢၼ် တိုဝ်း မွင်းၵူၺ်း ၶမ်း လႄႈ ၼုင်ႈ ၶူဝ်း ဢၼ် ႁၢင်ႈလီႁၢင်ႈငၢမ်း ၼၼ်ႉ ၵေႃႉ ၼိုင်ႈ၊ဢိၵ်ႇတင်း ၵူၼ်းယၢၵ်ႈ ၵူၼ်းၽၢၼ် ဢၼ် ၼုင်ႈ ၶူဝ်း ၵုပ်း ၶူဝ်း ၽုင် ၼၼ်ႉ ၵေႃႉ ၼိုင်ႈ၊ၶဝ် သွင် ၵေႃႉ ၼၼ်ႉ ၶဝ်ႈ မႃး ၼႂ်း ပၢင်ၵုမ် သူ ဝႃႈၼႆ တႃႉ။- 3သင် ဝႃႈ၊သူ ႁဵတ်း တၢင်း ဢၼ် ၼပ်ႉယမ် တီႈ ၵေႃႉ ဢၼ် ၼုင်ႈ ၶူဝ်း လီ ၶူဝ်း ငၢမ်း ၼၼ်ႉ သေလႄႈ လၢတ်ႈ ဝႃႈ၊ "ၶႅၼ်းတေႃႈ ၵျွ မႃး ၼင်ႈ ၵႃႈတီႈ ၼင်ႈ ဢၼ် လီ ၼႆႉ သေၵမ်း ၶႃႈ၊" ဝႃႈ ၼင်ႇ ၼႆ သေယဝ်ႉ၊သမ်ႉ လၢတ်ႈ တီႈ ၵူၼ်းယၢၵ်ႈ ၵူၼ်းၽၢၼ် ၼၼ်ႉ လႄႈ ဝႃႈ၊ "ၸုၵ်း ယူႇ ၵႃႈတီႈ ၼၼ်ႈ တႃႉ။ ဢမ်ႇၼၼ် ၵေႃႈ၊ၼင်ႈ ၵႃႈတီႈ တႂ်ႈ ႁိမ်း တိၼ် ၵဝ် ၼႆႉ တႃႉ၊" ဝႃႈ ၼင်ႇ ၼႆ ၸိုင်၊- 4သူ တူၺ်း ၼႃႈလဵၵ်ႉ ၼႃႈယႂ်ႇ ၵႃႈၼႂ်း သူ ၼင်ႇ ၵၼ် ၵၼ် လႄႈ တႅပ်းတတ်း လူၺ်ႈ တင်း ႁူဝ်ၸႂ် ဢၼ် ႁၢႆႉမိူၵ်ႈ ယဝ်ႉ ဢေႃႈ။ 5ပီႈၼွင်ႉ ဢၼ် ၵဝ် ႁၵ်ႉ ၶဝ်႟။ ထွမ်ႇငိၼ်း သေၵမ်း။ ၽြႃးပဵၼ်ၸဝ်ႈ လိူၵ်ႈၵဵပ်း ဢဝ် ၵူၼ်းယၢၵ်ႈ ၵူၼ်းၽၢၼ် ၼႂ်း လေႃးၵႃႉ ၼႆႉ ၼၼ်ႉ၊ႁႂ်ႈ ၶဝ် လႆႈ လိူင်ႇ ၼမ် မၢၵ်ႈမီး ၼႂ်း တၢင်းယုမ်ႇမၢတ်ႈ၊ဢိၵ်ႇတင်း ႁႂ်ႈ ၶဝ် လႆႈ ၶၢမ်ႇ ဢဝ် ဢမူၺ်ႇ မိူင်း ၸဝ်ႈ ဢၼ် မၼ်းၸဝ်ႈ ဝႆႉၵတိ ဝႃႈ၊တေ ပၼ် ၶဝ် ၸိူဝ်း ဢၼ် ႁၵ်ႉ မၼ်းၸဝ်ႈ ၼၼ်ႉ ဢေႃႈ။- 6ၵူၺ်းၵႃႈ၊သူ ႁဵတ်း ဢမ်ႇ ရူဝ်ႇ ဢမ်ႇ သေႇ တီႈ ၵူၼ်းယၢၵ်ႈ ၵူၼ်းၽၢၼ် ယဝ်ႉ။ ၽူႈလႂ် ပဵၼ် ၵေႃႉ ဢၼ် တဵၵ်းငႅၼ်း ၼိၵ်ႈၸၢၵ်ႈ သူ လႄႈ တိုတ်ႉ လၢၵ်ႈ သူ ၵႂႃႇ ၵႃႈတီႈ ၽၢႆႇၼႃႈ ၶုၼ် ဢၼ် ၸီႇယၢင်ႇ တြႃး ၼၼ်ႉ။ ပဵၼ် ၶဝ် ၸိူဝ်း ဢၼ် မၢၵ်ႈမီး လီ ပဵၼ် ၼၼ်ႉ ဢမ်ႇၸႂ်ႈ ႁိုဝ်း။- 7ၶဝ် ၸိူဝ်း ၼၼ်ႉ၊သႄႉသွမ်း ၼႃႇမႃႉ ၸိုဝ်ႈသဵင် ၸဝ်ႈ မျၢတ်ႈ ဢၼ် လႆႈ ဢဝ် ဢၢပ်ႈပၼ် ဝႆႉ တီႈ သူ ယဝ်ႉ ၼၼ်ႉ ဢေႃႈ။ 8ပေႃး သူ ၵမ်ၵျၢင်ႉ ၸွမ်း ပိင်းၺၢပ်ႈတြႃး ၸဝ်ႈ၊ၸွမ်းၼင်ႇ ဢၼ် မႃး ၼႂ်း ၵျၢမ်းလိၵ်ႈ လႄႈ ဝႃႈ၊ "ၵေႃႉ ဢၼ် ၸၢပ်ႈသႅင်ႇ ၵၼ် တင်း သူ ၼၼ်ႉ၊သူ တၵ်း လႆႈ ႁၵ်ႉ မိူၼ် ၸိူဝ်ႉ ၼင်ႇ ဢၼ် သူ ႁၵ်ႉ တူဝ်ၸဝ်ႈၵဝ်ႇ ဢေႃႈ၊" ဝႃႈ ၼင်ႇ ၼႆ ၼၼ်ႉ ၸိုင်၊သူ ၵမ်ၵျၢင်ႉ လီ လီ ငၢမ်း ငၢမ်း ယဝ်ႉ ဢေႃႈ။- 9ၵူၺ်းၵႃႈ၊ပေႃး သူ တူၺ်း ၼႃႈလဵၵ်ႉ ၼႃႈယႂ်ႇ ၵူၼ်း ၸိုင်၊ပဵၼ် တၢင်း ဢၼ် သူ ႁဵတ်း မႅၼ်ႈ ဢပျတ်ႈ ဢေႃႈ။ ပိင်းၺၢပ်ႈတြႃး ၵေႃႈ၊လၢတ်ႈၼႄ ဝႆႉ ဝႃႈ၊သူ ပဵၼ် ၵေႃႉ ဢၼ် ယႃႉ လုလႅဝ် ပိင်းၺၢပ်ႈတြႃး ဢေႃႈ။- 10လွင်ႈ မၼ်း ၸမ်ႉ၊ၽူႈလႂ် သေဢမ်ႇဝႃႈ၊ၵေႃႉ ဢၼ် ပႂ်ႉထိင်း ပိင်းၺၢပ်ႈတြႃး တင်းသဵင်ႈတင်းမူတ်း လႆႈ သေၵေႃႈ၊ပေႃး မၼ်း ၽိတ်းပိူင်ႈ ပူၼ်ႉလိူဝ် ပိင်းၺၢပ်ႈတြႃး သဵၼ်ႈ ၼိုင်ႈ ၵူၺ်း ၵေႃႈ၊မၼ်း ပဵၼ် ၵေႃႉ ဢၼ် လႆႈ ၽိတ်းပိူင်ႈ ပူၼ်ႉလိူဝ် ပိင်းၺၢပ်ႈတြႃး ၵႃႈမီး တင်းသဵင်ႈတင်းမူတ်း ၼၼ်ႉ ယဝ်ႉ ဢေႃႈ။- 11မၼ်းၸဝ်ႈ ပိင်းၺၢပ်ႈ ဝႆႉ လႄႈ ဝႃႈ၊ "ယႃႇပေ ႁဵတ်း မေႇထုင်ႇ ဢၼ် ဢမ်ႇတြႃး၊" ဝႃႈ ၼင်ႇ ၼႆ သေယဝ်ႉ၊သမ်ႉ ပိင်းၺၢပ်ႈ ဝႆႉ ထႅင်ႈ လႄႈ ဝႃႈ၊ "ယႃႇပေ ဢဝ် ဢသၢၵ်ႈ ၵူၼ်းတၢႆ၊" ဝႃႈ ၼင်ႇ ၼႆ ဝႆႉ ဢေႃႈ။ ပိူဝ်ႈ ၼႆ လႄႈ ပိၵ်ႉသမ်ႉ မႂ်း ဢမ်ႇ ႁဵတ်း မေႇထုင်ႇ ဢၼ် ဢမ်ႇတြႃး သေၵေႃႈ၊ပေႃး မႂ်း ဢဝ် ဢသၢၵ်ႈ ၵူၼ်းတၢႆ ၸိုင်၊မႂ်း လႆႈ ၽိတ်းပိူင်ႈ တြႃး ယဝ်ႉ ဢေႃႈ။- 12ဢွၼ်ၵၼ် လၢတ်ႈ ၵႂၢမ်း ယူႇ၊ဢိၵ်ႇတင်း ၵမ်ၵျၢင်ႉ ယူႇ မိူၼ် ၸိူဝ်ႉ ၼင်ႇ ၵေႃႉ ဢၼ် တၵ်း လႆႈ ၶၢမ်ႇ တၢင်း ဢၼ် ၸီႇယၢင်ႇ လူၺ်ႈ တြႃး ဢၼ် ႁႂ်ႈ လွတ်ႈလႅဝ်း ၼၼ်ႉ တႃႉ။- 13လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ တၵ်း ဢမ်ႇ ၼႄပျႃး ၵရုၼႃႇ တၢင်း ဢၼ် ဢဵတ်းလူ၊မိူဝ်ႈ ဢၼ် မၼ်းၸဝ်ႈ ၸီႇယၢင်ႇ တြႃး တီႈ ၵေႃႉ ဢၼ် ဢမ်ႇ မီး ၸႂ် ၵရုၼႃႇ ၼၼ်ႉ ဢေႃႈ။ ၵူၺ်းၵႃႈ၊တၢင်း ဢၼ် ဢဵတ်းလူ ၸိုင်၊တၵ်း တေ ပႄႉၼႅင်ႇ ၵႃႈၼိူဝ် တၢင်း ဢၼ် ၸီႇယၢင်ႇ တြႃး ၼၼ်ႉ ဢေႃႈ။ 14ပီႈၼွင်ႉ ၵဝ် တင်းလၢႆ ၶဝ်႟။ ပေႃး သေၵေႃႉသေၵူၼ်း လၢတ်ႈ ဝႃႈ၊မၼ်း မီး တၢင်းယုမ်ႇမၢတ်ႈ ဝႃႈၼႆ၊ယင်း ဢမ်ႇ မီး တၢင်းၵမ် တၢင်းၵျၢင်ႉ ၵႃႈသင် ၸိုင်၊တၵ်း မီး ဢၵျူဝ်း ၵႃႈသင်။ ၸွင်ႇ တၢင်းယုမ်ႇမၢတ်ႈ မၼ်း ၵႄႇၶျွတ်ႈ ဢဝ် မၼ်း လႆႈ ႁိုဝ်း။- 15ပေႃး ဝႃႈ၊မီး ပီႈၼွင်ႉ ၸိူဝ်း ဢၼ် ဢမ်ႇ မီး ၶူဝ်းလဵင်း တႃႇ တေ ၼုင်ႈ လႄႈ ဢမ်ႇ မီး တၢင်းၵိၼ် တႃႇ တေ ၵိၼ် ၵူႈဝၼ်း ၼၼ်ႉ ဝႃႈၼႆ ၸိုင်။- 16ပေႃး ၼႂ်း သူ ၼၼ်ႉ၊သေၵေႃႉသေၵူၼ်း ၵႂႃႇ လၢတ်ႈ တီႈ ၶဝ် ၼၼ်ႉ လႄႈ ဝႃႈ၊ "ႁႂ်ႈ ၽြႃးပဵၼ်ၸဝ်ႈ ပၼ်တၢင်းလီ တီႈ သူ သေၵမ်း လူၺ်ႈ။ ၼုင်ႈ ဢုၼ်ႇ ဢုၼ်ႇ တႃႉ။ ၵိၼ်ဢိမ်ႇ ဢိမ်ႇ တႃႉ၊" ဝႃႈ ၼင်ႇ ၼႆ ၵူၺ်း လႄႈ၊ယင်း ဢမ်ႇ ပၼ် ၵႃႈ ဢၼ် ၶဝ် လူဝ်ႇ ၼၼ်ႉ ၸိုင်၊တၵ်း မီး ဢၵျူဝ်း ၵႃႈသင်။- 17မိူၼ် ၸိူဝ်ႉ ၼင်ႇ ၼၼ်၊မီး တၢင်းယုမ်ႇမၢတ်ႈ ဢၼ် လဵဝ် ၵူၺ်း လႄႈ ပေႃး ယင်း ဢမ်ႇ ၵမ် တၢင်းၵျၢင်ႉ ၸွမ်း ၸိုင်၊ပဵၼ် ဢၼ် တၢႆ ၵူၺ်း ဢေႃႈ။ 18တေ မီး သေၵေႃႉၵေႃႉ လၢတ်ႈ လႄႈ ဝႃႈ၊ "ၵေႃႉ ၼိုင်ႈ မီး တၢင်းယုမ်ႇမၢတ်ႈ သေယဝ်ႉ၊ၵေႃႉ ၼိုင်ႈ သမ်ႉ မီး တၢင်းၵမ် တၢင်းၵျၢင်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ ဢၼ် ၵဝ် ဝႃႈ ၸမ်ႉ၊ "ၼႄပျႃး လွင်ႈတၢင်း တၢင်းယုမ်ႇမၢတ်ႈ ၵေႃႉ ဢၼ် ဢမ်ႇ မီး တၢင်း ဢၼ် ၵမ်ၵျၢင်ႉ ၼၼ်ႉ တီႈ ၵဝ် လူး။ ၵဝ် သမ်ႉ တၵ်း ၼႄပျႃး တၢင်းယုမ်ႇမၢတ်ႈ ၵဝ် လူၺ်ႈ တၢင်း တၢင်း ဢၼ် ၵမ်ၵျၢင်ႉ ၼၼ်ႉ တီႈ မႂ်း ဢေႃႈ၊" ဝႃႈ ၼင်ႇ ၼႆ ဢေႃႈ။- 19လွင်ႈ ဢၼ် ၽြႃးပဵၼ်ၸဝ်ႈ မီး သူႇလဵဝ် ၵူၺ်း ၼၼ်ႉ၊ၸွင်ႇ မႂ်း ယုမ်ႇ ႁိုဝ်း။ လီ ယဝ်ႉ။ ၽီႁၢႆႉ တင်းလၢႆ ၵေႃႈ ယုမ်ႇမၢတ်ႈ ထၢၼ်ႈပေႃး ၵူဝ်ႁႄ သၼ်ႇ ဝႆ ၵႂႃႇ ဢေႃႈ။- 20ၵေႃႉ ဢၼ် ၸႂ် တိုမ် ၼႆႉ႟။ ၸွင်ႇ မႂ်း ၶႂ်ႈ ႁု လွင်ႈ ဢၼ် တၢင်းယုမ်ႇမၢတ်ႈ ဢၼ် ဢမ်ႇ မီး တၢင်းၵမ် တၢင်းၵျၢင်ႉ ၼၼ်ႉ ပဵၼ် ဢၼ် လၢႆ လၢႆ ဢမ်ႇ ပွင်ႇလွင်ႈ ၵႃႈသင် ၼၼ်ႉ ႁိုဝ်း။- 21ပူႇ ပေႃႈ ႁဝ်း ဢႃႇပြႃႇႁၢမ်ႇ၊ၼၼ်ႉ ႁဵတ်း ၸိူဝ်ႉ ၼင်ႇ ႁိုဝ် လႄႈ လႆႈ ပဵၼ် ၵေႃႉ ဢၼ် သိုဝ်ႈတေႃႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ။ မၼ်း လႆႈ ပဵၼ် ၵေႃႉ ၸိူဝ်ႉ ၼင်ႇ ၼၼ်၊ၵွပ်ႈပိူဝ်ႈ တၢင်းၵမ် တၢင်းၵျၢင်ႉ မၼ်း မိူဝ်ႈ ဢၼ် မၼ်း ဢဝ် လုၵ်ႈၸၢႆး မၼ်း ဢိၸၢၵ်ႈ၊သၢၵ်ႈလူႇ ၵႃႈၼိူဝ် ၶဵင်ႇ တၢင်းလူႇ ၼၼ်ႉ ဢမ်ႇၸႂ်ႈ ႁိုဝ်း။- 22ဢမ်ႇ ႁၼ် ႁိုဝ်း။ ၵွပ်ႈပိူဝ်ႈ တၢင်းယုမ်ႇမၢတ်ႈ မၼ်း၊ဢိၵ်ႇတင်း တၢင်းၵမ် တၢင်းၵျၢင်ႉ မၼ်း ပွင်ႁဵတ်း လူၺ်ႈ ၵၼ် လႄႈ တၢင်းယုမ်ႇမၢတ်ႈ မၼ်း လႆႈ ႁွတ်ႈထိုင် တၢင်း ဢၼ် ၸေးၸုမ်ႇ၊ၵွပ်ႈပိူဝ်ႈ တၢင်းၵမ် တၢင်းၵျၢင်ႉ မၼ်း ၼၼ်ႉ ဢေႃႈ။- 23မႅၼ်ႈ ၼင်ႇ ဢၼ် တႅမ်ႈ ဝႆႉ ၵႃႈၼႂ်း ၵျၢမ်းလိၵ်ႈ လႄႈ ဝႃႈ၊ "ဢႃႇပြႃႇႁၢမ်ႇ၊ၼၼ်ႉ ယုမ်ႇမၢတ်ႈ ၽြႃးပဵၼ်ၸဝ်ႈ လႄႈ ၽြႃးပဵၼ်ၸဝ်ႈ ႁပ်ႉ ဢဝ် မၼ်း ႁႂ်ႈ ပဵၼ် ၵူၼ်း သိုဝ်ႈတေႃႇ ဢေႃႈ။" ဢႃႇပြႃႇႁၢမ်ႇ၊ၵေႃႈ၊လႆႈ ၶၢမ်ႇ တၢင်း ဢၼ် ႁွင်ႉဝႃႈ၊ပဵၼ် ၵေႃႉသႄႈ ၽြႃးပဵၼ်ၸဝ်ႈ ဢေႃႈ။- 24သူ ဢွၼ်ၵၼ် လႆႈ ႁၼ် ယဝ်ႉ။ ၵူၼ်း လႆႈ ၶၢမ်ႇ တၢင်း ဢၼ် မၢတ်ႈ ပဵၼ် ၵေႃႉ ဢၼ် သိုဝ်ႈတေႃႇ ၽၢႆႇၼႃႈ ၽြႃးပဵၼ်ၸဝ်ႈ၊ၵွပ်ႈ လူၺ်ႈ တၢင်း ၵမ်ၵျၢင်ႉ လႄႈ၊ဢမ်ႇၸႂ်ႈ ၵွပ်ႈ လူၺ်ႈ တၢင်းယုမ်ႇမၢတ်ႈ မဵဝ်းလဵဝ် ၵူၺ်း ဢေႃႈ။ 25မိူၼ် ၸိူဝ်ႉ ၼင်ႇ ၼၼ် မႄႈမွၵ်ႇယႃႈ ရႃႇၶပ်ႉ၊ၼၼ်ႉ ၵေႃႈ၊လႆႈ ပဵၼ် ၵူၼ်း သိုဝ်ႈတေႃႇ ၽၢႆႇၼႃႈ ၽြႃးပဵၼ်ၸဝ်ႈ၊ၵွပ်ႈပိူဝ်ႈ တၢင်း ဢၼ် မၼ်း ပွင် မၼ်း ႁဵတ်း၊ဢၼ် မၼ်း ႁပ်ႉတုင်း ဢဝ် ၵူၼ်း သွပ်ႇၶၢဝ်ႇ၊ၵူၼ်း မဵဝ်း ဢိသရေး၊ၸိူဝ်း ဢၼ် လၵ်ႉ ၶဝ်ႈ မႃး ၼႂ်း မိူင်း ၶဝ် လႄႈ မၼ်း ၸွႆႈထႅမ် ႁႂ်ႈ ၶဝ် လႆႈ လွတ်ႈ ဢွၵ်ႇ ၵႂႃႇ ၸွမ်းၼင်ႇ ဢၼ် မၼ်း ၼႄ ႁႂ်ႈ ၶဝ် ၵႂႃႇ ၸွမ်း တၢင်း တၢင်ႇ သဵၼ်ႈ ၼၼ်ႉ ဢေႃႈ။ 26ၵွပ်ႈပိူဝ်ႈ ၸိူဝ်ႉ ၼင်ႇ ၼၼ် လႄႈ မိူၼ် ၸိူဝ်ႉ ၼင်ႇ ဢၼ် တူဝ်ၵႃႇယႃႉ ဢၼ် ဢမ်ႇ မီး ၸႂ်ဝိၺိၺ်ႇ လႄႈ ပဵၼ် ဢၼ် တၢႆ ၼၼ်ႉ၊တၢင်းယုမ်ႇမၢတ်ႈ ဢၼ် ဢမ်ႇ မီး တၢင်းၵမ် တၢင်းၵျၢင်ႉ ၼၼ်ႉ ၵေႃႈ၊ပဵၼ် ဢၼ် တၢႆ ယဝ်ႉ ဢေႃႈ။
Copyright
Learn More


c: text/html

text:
1မိူဝ်ႈၼၼ်ႉ၊ၵဝ် လႆႈ ႁၼ် သူဝ်းဢွၼ်ႇ ၸဝ်ႈ ၼၼ်ႉ ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ ၼိုင်ႈ ၼႂ်း တၼ်းသိၵ်ႈ ၸဵတ်း ၵမ်း ၼၼ်ႉ သေလႄႈ ၵဝ် လႆႈ ငိၼ်း ၼႂ်း တူဝ် သတ်ႉတဝႃႇ တူဝ် ၼိုင်ႈ ၼႂ်း သီႇ တူဝ် ၼၼ်ႉ လူၺ်ႈ တင်း သဵင် ဢၼ် မိူၼ် သဵင် ၽႃႉလင် ၼၼ်ႉ လၢတ်ႈ လႄႈ ဝႃႈ၊ "မႃး တႃႉ၊" ဝႃႈ ၼင်ႇ ၼႆ ဢေႃႈ။- 2ၵမ်း ၼၼ်ႉ ၵဝ် တူၺ်း လႄႈ ႁၼ် မႃႉ ၽိူၵ်ႇ တူဝ် ၼိုင်ႈ ဢေႃႈ။ ၵေႃႉ ဢၼ် ၶီႇ မႃႉ ၼၼ်ႉ၊ယိပ်းၵမ် ၵၢင်ႇၵူင် လႄႈ မၼ်း ၼၼ်ႉ လႆႈ ႁပ်ႉ ဢဝ် သရၽူႇ ဢၼ် ၼိုင်ႈ ဢေႃႈ။ မၼ်း ၼၼ်ႉ မိူၼ် ၸိူဝ်ႉ ၼင်ႇ ၵေႃႉ ဢၼ် ပႄႉၼႅင်ႇ လႄႈ ၶီႇ မႃႉ ဢွၵ်ႇ ၵႂႃႇ ႁႂ်ႈလႆႈ ပႄႉၼႅင်ႇ ဢေႃႈ။ 3မိူဝ်ႈ ဢၼ် သူဝ်းဢွၼ်ႇ ၸဝ်ႈ ၼၼ်ႉ၊ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ သွင် ၼၼ်ႉ ၵဝ် လႆႈ ငိၼ်း သတ်ႉတဝႃႇ တူဝ် တီႈ သွင် ၼၼ်ႉ လၢတ်ႈ ဝႃႈ၊ "မႃး တႃႉ၊" ဝႃႈ ၼင်ႇ ၼႆ ဢေႃႈ။- 4ၵမ်း ၼၼ်ႉ၊မႃႉ လႅင် တူဝ် ၼိုင်ႈ ဢွၵ်ႇ မႃး လႄႈ ၵေႃႉ ဢၼ် ၶီႇ မႃႉ ၼၼ်ႉ မီး ဢႃႇၼႃႇ ပုၼ်ႈ တၵ်း ႁဵတ်း ႁႂ်ႈ လိၼ်မိူင်း ပဵၼ် သိုၵ်း ပဵၼ် သိူဝ် သေယဝ်ႉ၊ႁႂ်ႈ ၵေႃႉ ၼိုင်ႈ လႄႈ ၵေႃႉ ၼိုင်ႈ ဢဝ် ၵၼ် တၢႆ ၼၼ်ႉ ဢေႃႈ။ မၼ်း ၼၼ်ႉ လႆႈ ႁပ်ႉ ဢဝ် လၢပ်ႇ လူင် မၢၵ်ႈ ၼိုင်ႈ ဢေႃႈ။ 5မိူဝ်ႈ ဢၼ် သူဝ်းဢွၼ်ႇ ၸဝ်ႈ ၼၼ်ႉ၊ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ သၢမ် ၼၼ်ႉ ၵဝ် လႆႈ ငိၼ်း သဵင် သတ်ႉတဝႃႇ တူဝ် သၢမ် ၼၼ်ႉ လၢတ်ႈ ဝႃႈ၊ "မႃး တႃႉ၊" ဝႃႈ ၼင်ႇ ၼႆ ဢေႃႈ။ ၵမ်း ၼၼ်ႉ၊ၵဝ် တူၺ်း လႄႈ ႁၼ် မႃႉ ၵႃႈ တူဝ် ၼိုင်ႈ ဢေႃႈ။ ၵေႃႉ ဢၼ် ၶီႇ မႃႉ ၼၼ်ႉ ယိပ်းၵမ် ယႃႇၸူႇ ဢၼ် ၼိုင်ႈ ၼႂ်း မိုဝ်း မၼ်း ဝႆႉ ဢေႃႈ။- 6ၵဝ် လႆႈ ငိၼ်း သဵင် ဢၼ် လၢတ်ႈ ဢွၵ်ႇ မႃး ၵႃႈၼႂ်း ၵႄႈ ဝူင်ႈၵၢင် တူဝ် သတ်ႉတဝႃႇ တင်း သီႇ တူဝ် ၼၼ်ႉ လႄႈ ဝႃႈ၊ "သၢၼ်ၶဝ်ႈ ၵျုင်ႇ ၵွၵ်း ၼိုင်ႈ၊တၢၼ်ႇ ၵႃႈႁႅင်း ဝၼ်း ၼိုင်ႈ၊ဢိၵ်ႇတင်း သၢၼ် မုယေႃး သၢမ် ၵွၵ်း၊တၢၼ်ႇ ၵႃႈႁႅင်း ဝၼ်း ၼိုင်ႈ ၼင်ႇၵဝ်ႇ ဢေႃႈ။ ၵူၺ်းၵႃႈ၊ယႃႇပေ ႁႂ်ႈ ၼမ်ႉမၼ်း တင်း ၼမ်ႉမၢၵ်ႇၸပိတ်ႉ လႆႈ လု၊" ဝႃႈ ၼင်ႇ ၼႆ ဢေႃႈ။ 7မိူဝ်ႈ ဢၼ် သူဝ်းဢွၼ်ႇ ၸဝ်ႈ ၼၼ်ႉ၊ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ သီႇ ၼၼ်ႉ ၵဝ် လႆႈ ငိၼ်း တူဝ် သတ်ႉတဝႃႇ တူဝ် တီႈ သီႇ ၼၼ်ႉ လၢတ်ႈ ဝႃႈ၊ "မႃး တႃႉ၊" ဝႃႈ ၼင်ႇ ၼႆ ဢေႃႈ။- 8ၵမ်း ၼၼ်ႉ၊ၵဝ် တူၺ်း လႄႈ ႁၼ် မႃႉ သဝ်ႈ တူဝ် ၼိုင်ႈ ဢေႃႈ။ ၵေႃႉ ဢၼ် ၶီႇ မႃႉ ၼၼ်ႉ မီး ၸိုဝ်ႈ ဢၼ် ႁွင်ႉ ႁဵၵ်ႈ ဝႃႈ၊ၶုၼ် တၢင်းတၢႆ ဢေႃႈ။ မိူင်း မရၼႃႉ ၸွမ်း ပႃႈလင် မၼ်း ယူႇ ဢေႃႈ။ မၼ်း ၼၼ်ႉ လႆႈ ဢုပ်ႉပိူင်ႇ မိူင်း လေႃးၵီႇ သီႇ ပုၼ်ႈ ပုၼ်ႈ ၼိုင်ႈ လႄႈ မီး ဢႃႇၼႃႇ ဢၼ် ဢဝ်တၢႆ လူၺ်ႈ ၽေး သိုၵ်း ၽေး သိူဝ်၊ၽေး ဢၼ် ဢိုပ်းယၢၵ်ႈ၊ၽေး တၢင်းၶႆႈတၢင်းပဵၼ်၊ဢိၵ်ႇတင်း ၽေး တူဝ်ထိူၼ်ႇ ဢေႃႈ။ 9မိူဝ်ႈ ဢၼ် သူဝ်းဢွၼ်ႇ ၸဝ်ႈ ၼၼ်ႉ၊ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ ႁႃႈ ၸိုင်၊ၵႃႈတႂ်ႈ ၶဵင်ႇ တၢင်းလူႇ ၼၼ်ႉ ၵဝ် လႆႈ ႁၼ် ဝိၺိၺ်ႇ ၶဝ် ၸိူဝ်း ဢၼ် လႆႈ ၶၢမ်ႇ ဢဝ်တၢႆ ၵွပ်ႈပိူဝ်ႈ ၶဝ် ႁေႃးလၢတ်ႈ ၼုၵ်ႈၵပၢတ်ႈ ၽြႃးပဵၼ်ၸဝ်ႈ၊ဢိၵ်ႇတင်း ၵွပ်ႈပိူဝ်ႈ ၶဝ် မီး သဵတ်ႈၸႃႇ ၼႂ်း တၢင်း ဢၼ် ၶၢမ်ႇသၢၵ်ႈသေႇ ၼၼ်ႉ ဢေႃႈ။- 10ၶဝ် ပၢဝ်ႇ သႅၼ်ႇ တင်း သဵင် ဢၼ် ယႂ်ႇ ၼႃႇ လႄႈ ဝႃႈ၊ "ၸဝ်ႈ ဢၼၼ်ႇတႃႉ တၼ်းၶူဝ်း ဢၼ် မူတ်းၸၢင်ႇ ၸိုဝ်ႈၸႂ်ႈ ၼၼ်ႉ တီႈၶႃႈ႟။ ၸဝ်ႈ ႁဝ်း ယင်း ဢမ်ႇ ၸီႇယၢင်ႇ ဢပျတ်ႈ ၵူၼ်းလေႃးၵီႇ တင်းလၢႆ ၼႆႉ၊သမ်ႉ ယင်း ဢမ်ႇ ပၼ်တၢမ်ႇ တီႈ ၶဝ် ၸိူဝ်း ဢၼ် ဢဝ် ႁဝ်းၶႃႈ တၢႆ ၼႆႉ လႄႈ တေ ယူႇ ႁိုင် ထႅင်ႈ ၵႃႈႁိုဝ် လူးၵွၼ်ႇ ၶႃႈ၊" ဝႃႈ ၼင်ႇ ၼႆ ဢေႃႈ။- 11ၶဝ် ၼၼ်ႉ၊ၵေႃႉလႂ် ၵေႃႉ ၼၼ်ႉ၊လႆႈ ႁပ်ႉ ဢဝ် ၶူဝ်းၼုင်ႈ ဢၼ် ၽိူၵ်ႇၶၢဝ် ႁင်း ၽႂ် ႁင်း မၼ်း သေလႄႈ မၼ်းၸဝ်ႈ မီး ဢမိင်ႉ တီႈ ၶဝ် လႄႈ လၢတ်ႈ ဝႃႈ၊ "ၸူဝ်ႈ ဢၼ် ပီႈၼွင်ႉ ဢိၵ်ႇတင်း ၵေႃႉသႄႈ သူ ၸိူဝ်း ဢၼ် ႁဵတ်းသၢင်ႈ လူၺ်ႈ ၵၼ် တင်း သူ၊ဢၼ် တၵ်း လႆႈ ၶၢမ်ႇ ဢဝ်တၢႆ မိူၼ် ၸိူဝ်ႉ ၼင်ႇ သူ ၼၼ်ႉ၊တၢင်း ဢၼ် ၼပ်ႉဢၢၼ်ႇ ယင်း ဢမ်ႇ ပႆႇ တဵမ် ၸိုင်၊သူ တၵ်း လႆႈ လိုဝ်ႈ ယူႇ ၼိမ် ၼိမ် ၵမ်းဢွၼ်ႇၼိုင်ႈ လူးၵွၼ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 12မိူဝ်ႈ ဢၼ် သူဝ်းဢွၼ်ႇ ၸဝ်ႈ ၼၼ်ႉ၊ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ ႁူၵ်း ၼၼ်ႉ ၸိုင်၊ၵဝ် တူၺ်း လႄႈ ႁၼ် တၢင်း ဢၼ် ပဵၼ် ဢိင်ႇသၼ်ႇ ႁႅင်း ၼႃႇ လူင်လၢင် ဢေႃႈ။ ၵၢင်ဝၼ်း လပ်းသိင်ႇ ၵႂႃႇ မိူၼ် ၸိူဝ်ႉ ၼင်ႇ ၽႃႈ ၶူၼ် ၵျၢမ်း ဢၼ် လမ် လႄႈ လိူၼ် ၵေႃႈ လႅင် ၸၢင်း ႁၢင်း ၵႂႃႇ မိူၼ် ၸိူဝ်ႉ ၼင်ႇ လိူတ်ႈ ဢေႃႈ။- 13လၢဝ် ၵၢင်ႁၢဝ် တင်းလၢႆ ၵေႃႈ၊တူၵ်း မႃး ၵႃႈၼိူဝ် လိၼ်မိူင်း မိူၼ် ၸိူဝ်ႉ ၼင်ႇ မၢၵ်ႇလိူဝ်ႇ ဢၼ် ဢမ်ႇ ပႆႇ သုၵ်း ဢၼ် လုၵ်ႉ ၵႃႈၼိူဝ် တူၼ်ႈ မၼ်း ႁူင်ႈ တူၵ်း မႃး မိူဝ်ႈ ဢၼ် လူမ်းလူင် ပတ်ႉ ထူဝ်း ၶွၼ်း ၶဝ်ႇ တူၼ်ႈ မၼ်း ၼၼ်ႉ ဢေႃႈ။- 14တွင်ႉၽႃႉ ၵေႃႈ၊လပ်ႉ ႁၢႆလၢႆ ၵႂႃႇ မိူၼ် ၸိူဝ်ႉ ၼင်ႇ ၵဵၼ်လိၵ်ႈ ဢၼ် ႁမ်း ၵဵၼ် ၵႂႃႇ ၼၼ်ႉ လႄႈ လွႆ ၵူႈ လုၵ်ႈ ဢိၵ်ႇတင်း ၵုၼ် ၵူႈ လုၵ်ႈ ၵေႃႈ ၶၢႆႉ တီႈ ယူႇ ၶဝ် ၵႂႃႇ ဢေႃႈ။- 15မိူဝ်ႈ ၼၼ်ႉ၊ၸႃႉၸဵမ် ၶုၼ်ႁေႃၶမ်း လေႃးၵီႇ တင်းလၢႆ၊မူးမၢတ်ႈ ၽွင်းမိူင်း၊ၶုၼ်သိုၵ်း တင်းလၢႆ ဢိၵ်ႇတင်း ၵူၼ်းမၢၵ်ႈၵူၼ်းမီး၊ၵူၼ်း ဢၼ် မီး မုၼ် မီး ၽုင်း၊ဢိၵ်ႇတင်း ၵူၼ်း တၢင်ႇၵေႃႉ တၢင်ႇ ၵူၼ်း ၵႃႈမီး တင်းသဵင်ႈတင်းလူင်၊ၵူၼ်း ဢၼ် ပဵၼ် ၶႃႈ လႄႈ ၵူၼ်း ဢၼ် လွတ်ႈ တင်းလၢႆ ဢွၼ်ၵၼ် ပၢႆႈ တဵတ်ႇ ယူႇ ၵႃႈၼႂ်း ထမ်ႈ ၼႂ်း ငိူပ်ႇ ၵႃႈၼိူဝ် လွႆ တင်းလၢႆ ဢေႃႈ။- 16ၶဝ် လၢတ်ႈ တေႃႇ လွႆ ႁိၼ် လွႆ ၽႃ လႄႈ ဝႃႈ၊ "တူၵ်း သႂ်ႇ ၵႃႈၼိူဝ် ႁဝ်း လႄႈ ႁႄႉ လပ်ႉ ႁဝ်း ဝႆႉ သေ ၵႃႈတီႈ မၢၵ်ႇတႃ ၸဝ်ႈ ဢၼ် ၼင်ႈ ယူႇ ၵႃႈၼိူဝ် ပလၢင်ႇ ၸဝ်ႈ၊ဢိၵ်ႇတင်း ႁႄႉ လပ်ႉ သေ တၢင်း ၸႂ်မႆႈ ၶႂ်ႈၸႃႉ သူဝ်းဢွၼ်ႇ ၸဝ်ႈ ၼၼ်ႉ သေၵမ်း။- 17ဝၼ်း ယႂ်ႇ ဝၼ်း လူင် ဢၼ် မၼ်းၸဝ်ႈ ၸႂ်မႆႈ ၶႂ်ႈၸႃႉ ၼၼ်ႉ ႁွတ်ႈထိုင် မႃး တီႈၶႃႈ ယဝ်ႉ။ ၽူႈလႂ် တၵ်း ၸုၵ်း ၶၢမ်ႇ လႆႈ၊" ဝႃႈ ၼင်ႇ ၼႆ ဢေႃႈ။
Copyright
Learn More

robotstxt: allowed

filter: keep


text:
1မိူဝ်ႈ ၼၼ်ႉ ၶုၼ် ပိလတ်ႉ၊ဢဝ် ၸဝ်ႈ ယေႇသု၊ၵႂႃႇ ပုၼ်ႈ ဢၼ် တၵ်း လႆႈ ၶၢမ်ႇ တၢင်း ဢၼ် ပေႃႉ ယႅၼ်ႉ ဢေႃႈ။- 2ၵူၼ်းသိုၵ်း တင်းလၢႆ ဢဝ် ၶိူဝ်း ၼၢမ် ၶူၺ်ႇ ႁဵတ်း သရၽူႇ သေယဝ်ႉ၊သုပ်း တိုဝ်း ပၼ် ၵႃႈၼိူဝ် ႁူဝ် မၼ်းၸဝ်ႈ လႄႈ၊ဢဝ် သိူဝ်ႈယၢဝ်း ဢၼ် လႅင်ၵမ်ႇ ၼုင်ႈ ပၼ် မၼ်းၸဝ်ႈ ဢေႃႈ။- 3ၶဝ် ဢွၼ်ၵၼ် မႃး တီႈ မၼ်းၸဝ်ႈ သေလႄႈ၊ၽွမ်ႉၵၼ် ဝႃႈ၊ "ၶုၼ်ႁေႃၶမ်း ၵူၼ်း မဵဝ်း ၵျူး၊႟။ ႁႂ်ႈ ၸဝ်ႈႁဝ်း မီး မၢင်ႇၵလႃႇ သေၵမ်း လူၺ်ႈ၊" ဝႃႈ ၼင်ႇ ၼႆ သေလႄႈ ဢွၼ်ၵၼ် ပေႃႉ ယႅၼ်ႉ မၼ်းၸဝ်ႈ ဢေႃႈ။ 4ၶုၼ် ပိလတ်ႉ၊သမ်ႉ ဢွၵ်ႇ ၸူး မူႇၵူၼ်း ၸိူဝ်း ၼၼ်ႉ ထႅင်ႈ လႄႈ ဝႃႈ၊ "တူၺ်း တႃႉ။ ၵဝ် ဢဝ် ၵေႃႉ ၼႆႉ ဢွၵ်ႇ ၼႄ သူ ႁႂ်ႈ သူ လႆႈ ႁု လွင်ႈ ဢၼ် ၵဝ် ဢမ်ႇ ႁၼ် လွင်ႈတၢင်း ဢၼ် တၵ်း ၸီႇယၢင်ႇ ၼိူဝ် မၼ်း သေ ၸိူဝ်ႉ သေ ပိူင် ၼၼ်ႉ ယဝ်ႉ၊" ဝႃႈ ၼင်ႇ ၼႆ လႄႈ၊- 5ၸဝ်ႈ ယေႇသု၊ၵေႃႈ သုပ်း တိုဝ်း သရၽူႇ ၼၢမ် ယူႇ ၼုင်ႈ သိူဝ်ႈယၢဝ်း ဢၼ် လႅင်ၵမ်ႇ ယူႇ သေလႄႈ ဢွၵ်ႇ မႃး ဢေႃႈ။ ၶုၼ် ပိလတ်ႉ၊လၢတ်ႈ တီႈ ၶဝ် လႄႈ ဝႃႈ၊ "တူၺ်း တႃႉ။ ၵေႃႉ ၼႆႉ မီး တီႈ ၼႆႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ 6မိူဝ်ႈ ဢၼ် ယဵၸ်ႈပရေႃးႁဵၵ်ႈ လူင် တင်းလၢႆ၊ဢိၵ်ႇတင်း ၵူၼ်းၸၢႆးၼုမ်ႇ ဢၼ် ပႂ်ႉ ၵျွင်း ၽြႃး ၸိူဝ်း ၼၼ်ႉ ႁၼ် မၼ်းၸဝ်ႈ ၼၼ်ႉ၊ၶဝ် ပၢဝ်ႇ လၢတ်ႈ ဝႃႈ၊ "ဢဝ် မၼ်း တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း တႃႉ။ ဢဝ် တွၵ်ႇ ဝႆႉ တႃႉ၊" ဝႃႈ ၼင်ႇ ၼႆ ဢေႃႈ။ ၶုၼ် ပိလတ်ႉ၊ၵေႃႈ လၢတ်ႈ လႄႈ ဝႃႈ၊ "ပေႃး ပဵၼ် ၼႆ ၸိုင်၊သူ ဢဝ် မၼ်း တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း တႃႉ။ ၵဝ် ဢမ်ႇ ႁၼ် လွင်ႈတၢင်း ဢၼ် တၵ်း ၸီႇယၢင်ႇ ၼိူဝ် မၼ်း ၼႆႉ၊" ဝႃႈ ၼင်ႇ ၼႆ ဢေႃႈ။ 7မူႇၵူၼ်း ၸိူဝ်း ၼၼ်ႉ ၶိုၼ်း လဝ်ႈလၢတ်ႈ ဝႃႈ၊ "ႁဝ်းၶႃႈ မီး ပိင်းၺၢပ်ႈတြႃး ယူႇ ၶႃႈ ဢေႃႈ။ ပိူဝ်ႈ ဢၼ် ၵေႃႉ ၼႆႉ ႁဵတ်း တူဝ်ၸဝ်ႈၵဝ်ႇ ပဵၼ် လုၵ်ႈၽြႃးပဵၼ်ၸဝ်ႈ လႄႈ ၸွမ်းၼင်ႇ ပိင်းၺၢပ်ႈတြႃး ၼၼ်ႉ မၼ်း ထိူၵ်ႈၶၢမ်ႇ တၢင်းတၢႆ ဢေႃႈ၊" ဝႃႈ ၼင်ႇ ၼႆ ဢေႃႈ။ 8မိူဝ်ႈ ဢၼ် ငိၼ်း ၵႂၢမ်း ၸိူဝ်ႉ ၼင်ႇ ၼၼ် ၸိုင်၊ၶုၼ် ပိလတ်ႉ၊ယဵင်ႈၶႅၼ်း ၵူဝ် ၼႃႇ လႄႈ၊- 9သမ်ႉ ၶိုၼ်း ၶဝ်ႈ ၵႃႈၼႂ်း ႁေႃ သေယဝ်ႉ၊ထၢမ် ၸဝ်ႈ ယေႇသု၊လႄႈ ဝႃႈ၊ "မႂ်း လုၵ်ႉ ၵႃႈတီႈလႂ် ပဵၼ် မႃး၊" ဝႃႈ ၼင်ႇ ၼႆ သေၵေႃႈ။ ၸဝ်ႈ ယေႇသု၊ဢမ်ႇ ၶိုၼ်း တွပ်ႇ သေ ၶေႃႈ သေၵမ်း။- 10ၵမ်း ၼၼ်ႉ၊ၶုၼ် ပိလတ်ႉ၊ၵေႃႈ လၢတ်ႈ လႄႈ ဝႃႈ၊ "မႂ်း ဢမ်ႇ လၢတ်ႈ တေႃႇ ၵဝ် ၼႆႉ မီး လွင်ႈ ၸိူဝ်ႉ ၼင်ႇ ႁိုဝ်။ ၵဝ် ပိူင်ႇ တၵ်း ပွႆႇ ႁႂ်ႈ မႂ်း လွတ်ႈ၊ဢိၵ်ႇတင်း ၵဝ် ပိူင်ႇ တၢင်း ဢၼ် တၵ်း ဢဝ် မႂ်း တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ ၸိုင်၊ၶုၵ်းၸႂ်လႆႈ တႃႉ၊" ဝႃႈ ၼင်ႇ ၼႆ ဢေႃႈ။ 11ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ပေႃး ၽြႃးပဵၼ်ၸဝ်ႈ ဢမ်ႇ ပၼ် ဢၶႂၢင်ႉ ဢႃႇၼႃႇ ၸိုင်၊ၶုၼ်လူင် ဢမ်ႇ ပိူင်ႇ ႁဵတ်း တီႈ ၵဝ် လႆႈ သေ ၸိူဝ်ႉ သေ ပိူင်။ ပိူဝ်ႈ ၼႆ လႄႈ ၵေႃႉ ဢၼ် ဢဝ် ၵဝ် ဢၢပ်ႈ ၵႃႈၼႂ်း မိုဝ်း ၶုၼ်လူင် ၼၼ်ႉ၊ထုၵ်ႇမႅၼ်ႈ ဢပျတ်ႈ ဢၼ် ယဵင်ႈၶႅၼ်း ယႂ်ႇ ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 12မိူဝ်ႈ ဢၼ် လႆႈ ငိၼ်း ၵႂၢမ်း ၼၼ်ႉ ၸိုင်၊ၶုၼ် ပိလတ်ႉ၊ၵျၢမ်ႇ ႁႃ လွင်ႈ ႁႃ တၢင်း ႁႂ်ႈလႆႈ ပွႆႇ မၼ်းၸဝ်ႈ လွတ်ႈ ဢေႃႈ။ ၵူၺ်းၵႃႈ၊မူႇၵူၼ်း တင်းလၢႆ ၶိုၼ်း ႁွင်ႉ ပၢဝ်ႇ လႄႈ လၢတ်ႈ ဝႃႈ၊ "ပေႃး ၸဝ်ႈႁဝ်း ပွႆႇ ၵေႃႉ ၼႆႉ လွတ်ႈ ၸိုင်၊ၸဝ်ႈႁဝ်း ဢမ်ႇၸႂ်ႈ ၵေႃႉသႄႈ ၸဝ်ႈ မုၼ် ယႂ်ႇ ၶုၼ်ႁေႃၶမ်း ၶႃႈ ယဝ်ႉ ဢေႃႈ။ ၵေႃႉ ဢၼ် ႁဵတ်း တူဝ်ၸဝ်ႈၵဝ်ႇ ဝႃႈ၊ပဵၼ် ၶုၼ်ႁေႃၶမ်း ၼၼ်ႉ၊ပဵၼ် ၵေႃႉ ဢၼ် လုၵ်ႉၽိုၼ်ႉ ၸဝ်ႈ မုၼ် ယႂ်ႇ ၶုၼ်ႁေႃၶမ်း ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 13မိူဝ်ႈ ဢၼ် လႆႈ ငိၼ်း ၵႂၢမ်း ၼၼ်ႉ ၸိုင်၊ၶုၼ် ပိလတ်ႉ၊ဢဝ် ၸဝ်ႈ ယေႇသု၊ဢွၵ်ႇ ၵႂႃႇ ၵႃႈ ၼွၵ်ႈ သေယဝ်ႉ၊ၼင်ႈ ၵႃႈၼိူဝ် ပလၢင်ႇ ဢၼ် ၸီႇယၢင်ႇ တြႃး တီႈ ဢၼ် မီး ၸိုဝ်ႈ ဢၼ် ႁွင်ႉ ႁဵၵ်ႈ ဝႃႈ၊မၢၵ်ႇႁိၼ် သိူဝ်ႇ၊ဢၼ် ၼႂ်း ၵႂၢမ်း ႁေႇပြႄး၊ႁွင်ႉဝႃႈ၊ၵပ်ပထႃႉ၊ၼၼ်ႉ ဢေႃႈ။- 14ၶိင်ႇ ယၢမ်း ၼၼ်ႉ၊ပဵၼ် ၶိင်ႇ ၵၢင်ဝၼ်းတဵင်ႈ ၸမ် ၸမ်၊ပဵၼ် ဝၼ်းၽိတ်ႈ ပွႆး ပသၶႃႇ၊ၼၼ်ႉ လႄႈ ၶုၼ် ပိလတ်ႉ၊လၢတ်ႈ တီႈ ၵူၼ်း တင်းလၢႆ လႄႈ ဝႃႈ၊ "ၶုၼ်ႁေႃၶမ်း သူ မီး တီႈ ၼႆႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ 15ၶဝ် ၶိုၼ်း ႁွင်ႉ ပၢဝ်ႇ လႄႈ လၢတ်ႈ ဝႃႈ၊ "ဢဝ် မၼ်း တၢႆ တႃႉ။ ဢဝ် မၼ်း တၢႆ တႃႉ။ ဢဝ် မၼ်း တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း တႃႉ၊" ဝႃႈ ၼင်ႇ ၼႆ ဢေႃႈ။ ၶုၼ် ပိလတ်ႉ၊ၵေႃႈ ၶိုၼ်း ထၢမ် လႄႈ ဝႃႈ၊ "သူ ၶႂ်ႈႁႂ်ႈ ၵဝ် ဢဝ် ၶုၼ်ႁေႃၶမ်း သူ တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ႁိုဝ်း၊" ဝႃႈ ၼင်ႇ ၼႆ ဢေႃႈ။ ယဵၸ်ႈပရေႃးႁဵၵ်ႈလူင် ၸိူဝ်း ၼၼ်ႉ ၵေႃႈ ၶိုၼ်း လၢတ်ႈ ဝႃႈ၊ "လိူဝ် သေ ၸဝ်ႈ မုၼ် ယႂ်ႇ ၶုၼ်ႁေႃၶမ်း ၵေႇသႃႇ၊ၼၼ်ႉ၊ႁဝ်းၶႃႈ ဢမ်ႇ မီး ၶုၼ်ႁေႃၶမ်း သေ ပႃး ၶႃႈ၊" ဝႃႈ ၼင်ႇ ၼႆ ဢေႃႈ။ 16မိူဝ်ႈ ၼၼ်ႉ၊ၶုၼ် ပိလတ်ႉ၊ဢဝ် ၸဝ်ႈ ယေႇသု၊ဢၢပ်ႈပၼ် ၵႃႈၼႂ်း မိုဝ်း ၶဝ် ႁႂ်ႈ ဢဝ် မၼ်းၸဝ်ႈ တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ သေ ဢေႃႈ။ ၶဝ် ၵေႃႈ ဢဝ် မၼ်းၸဝ်ႈ ဢွၵ်ႇ ၵႂႃႇ ဢေႃႈ။ ၶဝ် ၵေႃႈ ဢဝ် မၼ်းၸဝ်ႈ ဢွၵ်ႇ ၵႂႃႇ ဢေႃႈ။- 17ၸဝ်ႈ ယေႇသု၊မႅၵ်ႇ သဝ်မႆႉဝႃးမိုဝ်း တူဝ်ၸဝ်ႈၵဝ်ႇ သေလႄႈ ဢွၵ်ႇ ၵႂႃႇၸူး ၵႃႈတီႈ ဢၼ် ႁွင်ႉ ႁဵၵ်ႈ ဝႃႈ၊ၵွင်း ၵွၵ်းႁူဝ် ဢၼ် ၼႂ်း ၵႂၢမ်း ႁေႇပြႄး၊ႁွင်ႉဝႃႈ၊ၵေႃးလႃႉၵေႃးထႃႉ၊ၼၼ်ႉ ဢေႃႈ။- 18ၵႃႈတီႈ ၼၼ်ႈ ၶဝ် ဢဝ် မၼ်းၸဝ်ႈ တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ဢေႃႈ။ ၶဝ် သမ်ႉ ဢဝ် ၵူၼ်း သွင် ၵေႃႉ တွၵ်ႇ ဝႆႉ ယေႈ ၽၢႆႇ ယေႈ ၵေႃႉ လႄႈ ၸဝ်ႈ ယေႇသု၊မီး ယူႇ ၵႃႈတီႈ ၶိုင်ႈၵၢင် ၶဝ် ဢေႃႈ။- 19ၶုၼ် ပိလတ်ႉ၊ၵေႃႈ တႅမ်ႈလိၵ်ႈ သေလႄႈ တွၵ်ႇၸပ်း ၵႃႈတီႈ ႁူဝ် သဝ် ဝႆႉ ဢေႃႈ။ လိၵ်ႈ ၼၼ်ႉ တႅမ်ႈ ဝႆႉ ဝႃႈ၊ "ယေႇသု၊ၵူၼ်း ဝဵင်း ၼႃႇၸရႅတ်ႈ၊ၶုၼ်ႁေႃၶမ်း ၵူၼ်း မဵဝ်း ၵျူး၊" ဝႃႈ ၼင်ႇ ၼႆ ဢေႃႈ။- 20ၵူၼ်း ၼမ်ၼႃႇ ဢွၼ်ၵၼ် ၽတ်းဢၢၼ်ႇ လိၵ်ႈ ၼၼ်ႉ၊ၵွပ်ႈပိူဝ်ႈ တီႈ ဢၼ် ၶဝ် ဢဝ် ၸဝ်ႈ ယေႇသု၊တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ ဢမ်ႇ ၵႆ ၵၼ် တင်း ဝဵင်း၊ဢိၵ်ႇတင်း ၵွပ်ႈပိူဝ်ႈ ဢၼ် ၶဝ် ဢဝ် တင်း ၵႂၢမ်း ႁေႇပြႄး၊လႄႈ ၵႂၢမ်း လႃႇတိၼ်ႇ၊ဢိၵ်ႇတင်း ၵႂၢမ်း ၵရိၵ်ႉ၊တႅမ်ႈ ဝႆႉ ဢေႃႈ။- 21ယဵၸ်ႈပရေႃးႁဵၵ်ႈလူင် ၵူၼ်း မဵဝ်း ၵျူး၊ၶဝ်၊ၶဝ်ႈ ၸူး ၵႃႈတီႈ ၶုၼ် ပိလတ်ႉ၊လႄႈ လဝ်ႈ ယွၼ်း ဝႃႈ၊ "ၶႅၼ်းတေႃႈ ယႃႇပေ တႅမ်ႈ ဝႃႈ၊ 'ၶုၼ်ႁေႃၶမ်း ၵူၼ်း မဵဝ်း ၵျူး၊' ဝႃႈ ၼင်ႇ ၼႆ သေၵမ်း ၶႃႈ။ ၸဝ်ႈႁဝ်း ၶႅၼ်းတေႃႈ တႅမ်ႈ ဝႃႈ၊ 'ၵေႃႉ ၼႆႉ ဝႃႈ ၵဝ် ပဵၼ် ၶုၼ်ႁေႃၶမ်း ၵူၼ်း မဵဝ်း ၵျူး၊ဢေႃႈ၊' ဝႃႈ ၼင်ႇ ၼႆ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 22ၶုၼ် ပိလတ်ႉ၊ၶိုၼ်း လၢတ်ႈ လႄႈ ဝႃႈ၊ "ဢၼ် ၵဝ် တႅမ်ႈ ယဝ်ႉ ၼၼ်ႉ ဢမ်ႇ လူဝ်ႇ မႄး ၶိုၼ်း၊" ဝႃႈ ၼင်ႇ ၼႆ ဢေႃႈ။ 23ဝၢႆးသေ ၵူၼ်းသိုၵ်း ၶဝ် ဢဝ် ၸဝ်ႈ ယေႇသု၊တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ယဝ်ႉ ၼၼ်ႉ ၶဝ် ဢဝ် သိူဝ်ႈၶူဝ်း မၼ်းၸဝ်ႈ ၸိူဝ်း ၼၼ်ႉ ၽႄ ႁဵတ်း သီႇ ပွတ်း သေလႄႈ မႅင်ႇ ၵၼ် ဢဝ် ယေႈ ၵေႃႉ ယေႈ ပွတ်း ဢေႃႈ။ သိူဝ်ႈ ႁွင်း ႁိူဝ်ႇ ၸဝ်ႈ ၼၼ်ႉ ၸမ်ႉ၊ယင်း ဢမ်ႇ မီး ႁွႆး ယဵပ်ႉ လႄႈ တေႃး ဝႆႉ ၸႃႉၸဵမ် ႁူဝ် တေႃႇ တိၼ် ဢေႃႈ။- 24ပိူဝ်ႈ ၼႆ လႄႈ ၶဝ် ၼင်ႇ ၵၼ် လၢတ်ႈ တီႈ ၵၼ် လႄႈ ဝႃႈ၊ "သိူဝ်ႈ ၼႆႉ တႄႉ ႁဝ်း ယင်း ဢမ်ႇ သိၵ်ႇ လႄႈ၊ၵေႃႉလႂ် ထုၵ်ႇလီ လႆႈ ၸိုင်၊ႁဝ်း တူၵ်းၸႃႇၵွၵ်ႈ သေလႄႈ ဢဝ် တႃႉ ႁဝ်း၊" ဝႃႈ ၼင်ႇ ၼႆ ဢေႃႈ။ ပဵၼ် မႃး ၸိူဝ်ႉ ၼင်ႇ ၼႆ ပုၼ်ႈ လွင်ႈ ၼင်ႇ ႁိုဝ် ၵႂၢမ်း ၵျၢမ်းလိၵ်ႈ ဢၼ် တႅမ်ႈ ဝႆႉ ဝႃႈ၊ "ၶဝ် ဢဝ် သိူဝ်ႈၶူဝ်း ၵဝ်ၶႃႈ ၽႄမႅင်ႇ ပၼ် ၵၼ် လႄႈ ဢဝ် သိူဝ်ႈ ၵဝ်ၶႃႈ တူၵ်းၸႃႇၵွၵ်ႈ တီႈၶႃႈ ဢေႃႈ၊" ဝႃႈ ၼင်ႇ ၼႆ ၼၼ်ႉ တၵ်း ပဵၼ် ၸွမ်း ဢေႃႈ။ ပိူဝ်ႈ ၼႆ ၸင်ႇ ၵူၼ်းသိုၵ်း ၸိူဝ်း ၼၼ်ႉ လႆႈ ႁဵတ်း ၸိူဝ်ႉ ၼင်ႇ ၼၼ် ဢေႃႈ။ 25ၵႃႈႁိမ်း သဝ်မႆႉဝႃးမိုဝ်း ၸဝ်ႈ ယေႇသု၊ၼၼ်ႉ၊မီး မႄႈၸဝ်ႈ၊ၼွင်ႉယိင်း မႄႈၸဝ်ႈ၊မႃႇရိ၊ဢၼ် ပဵၼ် မေး ၵလေႃးၽႃႉ၊တင်း မႃႇရိမႃႇၵတလႃႉ၊ၸိူဝ်း ၼၼ်ႉ ၸုၵ်း ယူႇ ဢေႃႈ။- 26မိူဝ်ႈ ဢၼ် ၸဝ်ႈ ယေႇသု၊ႁၼ် မႄႈၸဝ်ႈ၊ဢိၵ်ႇတင်း တပႄးၸဝ်ႈ ဢၼ် မၼ်းၸဝ်ႈ ႁၵ်ႉ ၼၼ်ႉ ၸုၵ်း ယူႇ ႁိမ်း ၵၼ် ၼၼ်ႉ ၸိုင်၊မၼ်းၸဝ်ႈ လၢတ်ႈ တီႈ မႄႈၸဝ်ႈ လႄႈ ဝႃႈ၊ "မၢတ်ႈ မၼ်း ပဵၼ် လုၵ်ႈၸၢႆး မႄႈ ႁဝ်း တႃႉ၊" ဝႃႈ ၼင်ႇ ၼႆ သေယဝ်ႉ။ 27သမ်ႉ လၢတ်ႈ တီႈ တပႄးၸဝ်ႈ ၼၼ်ႉ လႄႈ ဝႃႈ၊ "မၢတ်ႈ မၼ်း ပဵၼ် မႄႈ မႂ်း တႃႉ၊" ဝႃႈ ၼင်ႇ ၼႆ ဢေႃႈ။ တႄႇၸႃႉ ဢဝ် ၸဵမ်မိူဝ်ႈ ၼၼ်ႉ လႄႈ တပႄးၸဝ်ႈ ၼၼ်ႉ ႁွင်ႉ ဢဝ် မႄႈၸဝ်ႈ ၵႂႃႇ ယူႇ ၵႃႈတီႈ ႁိူၼ်း မၼ်း ဢေႃႈ။ 28လိုၼ်းၼၼ်ႉ၊ၸဝ်ႈ ယေႇသု၊ႁု လွင်ႈ ဢၼ် တင်းသဵင်ႈတင်းလူင် ယဝ်ႉ တူဝ်ႈ ယၢမ်း မိူဝ်ႈ ၼၼ်ႉ လႄႈ ၼင်ႇ ႁိုဝ် ၵႂၢမ်း ၵျၢမ်းလိၵ်ႈ ဢၼ် တႅမ်ႈ ဝႆႉ တၵ်း ပဵၼ် ၸွမ်း ၸိုင်၊မၼ်းၸဝ်ႈ လၢတ်ႈ ဝႃႈ၊ "ၵဝ် ယၢၵ်ႇၼမ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 29ၵႃႈတီႈ ၼၼ်ႈ မီး ပုင်း ႁူၺ်ႇ ၼိုင်ႈ တဵမ် ဝႆႉ တင်း ၼမ်ႉမၢၵ်ႇၸပိတ်ႉ သူမ်ႈ လႄႈ၊ၶဝ် ဢဝ် ၵုၺ် ၸုမ်ႇ သႂ်ႇ ၼႂ်း ၼမ်ႉမၢၵ်ႇၸပိတ်ႉ သူမ်ႈ ၼၼ်ႉ ႁႂ်ႈ တဵမ် သေယဝ်ႉ၊သဵပ်ႇ ပၢႆ တူၼ်ႈ ယိူဝ်ႈယႃႈ ႁုတ်ႉသူပ်ႉ လႄႈ ယိုၼ်ႈ ပၼ် တီႈ သူပ်း မၼ်းၸဝ်ႈ ဢေႃႈ။- 30ၸဝ်ႈ ယေႇသု၊ၶၢမ်ႇ ဢဝ် ၼမ်ႉမၢၵ်ႇၸပိတ်ႉ သူမ်ႈ ၼၼ်ႉ သေယဝ်ႉ လၢတ်ႈ ဝႃႈ၊ "လွင်ႈတၢင်း ယဝ်ႉ တူဝ်ႈ ယဝ်ႉ၊" ဝႃႈ ၼင်ႇ ၼႆ သေလႄႈ၊ ႁူဝ် မၼ်းၸဝ်ႈ ၵူမ်ႈ တူၵ်း ၵႂႃႇ လႄႈ ပူတ်းၸႂ် တၢႆ ၵႂႃႇ ဢေႃႈ။ 31မိူဝ်ႈ ၼၼ်ႉ၊ၶုၼ် ဢႃႇၼႃႇ ၵူၼ်း မဵဝ်း ၵျူး၊ၶဝ်၊ၶဝ်ႈ ၸူး ၶုၼ် ပိလတ်ႉ၊လႄႈ ယွၼ်း ဢၶႂၢင်ႉ ႁႂ်ႈလႆႈ ပေႃႉ ႁၵ်း ၶႃ ၵူၼ်း ၸိူဝ်း ဢၼ် ဢဝ် တွၵ်ႇ ဝႆႉ ၼၼ်ႉ၊ဢိၵ်ႇ တၢင်း ႁႂ်ႈလႆႈ ဢဝ် ၶျႃး လူင်း သေ ၵႃႈတီႈ သဝ်မႆႉဝႃးမိုဝ်း ၼၼ်ႉ ဢေႃႈ။ ၶဝ် ႁဵတ်း ၸိူဝ်ႉ ၼင်ႇ ၼၼ် ၵွပ်ႈပိူဝ်ႈ ဝၼ်း ၼၼ်ႉ ပဵၼ် ဝၼ်းၽိတ်ႈ လႄႈ၊ၶဝ် ဢမ်ႇ ၶႂ်ႈႁႂ်ႈ တူဝ်တၢႆ ၸိူဝ်း ၼၼ်ႉ ႁွႆႈ ဝႆႉ ၵႃႈၼိူဝ် သဝ် ၼႂ်း ဝၼ်းၵမ်သိၼ် ဢၼ် ယႂ်ႇ မျၢတ်ႈ ၼႃႇ ၼၼ်ႉ ဢေႃႈ။- 32မိူဝ်ႈ ၼၼ်ႉ ၵူၼ်းသိုၵ်း ၸိူဝ်း ၼၼ်ႉ ၵႂႃႇ ႁၵ်း ၶႃ ၵေႃႉ ၼိုင်ႈ ယဝ်ႉ သေလႄႈ၊သမ်ႉ ၵႂႃႇ ႁၵ်း ၶႃ တၢင်ႇၵေႃႉ ဢၼ် တွၵ်ႇ ဝႆႉ ၵႃႈၼိူဝ် သဝ် လူၺ်ႈ ၵၼ် တင်း ၸဝ်ႈ ယေႇသု၊ၼၼ်ႉ ဢေႃႈ။- 33ၵူၺ်းၵႃႈ၊မိူဝ်ႈ ဢၼ် ၶဝ် မႃး တီႈ ၸဝ်ႈ ယေႇသု၊ၼၼ်ႉ ၸိုင်၊ၶဝ် ႁၼ် မၼ်းၸဝ်ႈ ပူတ်းၸႂ် တၢႆ ယဝ်ႉ လႄႈ ၶဝ် ဢမ်ႇ ႁၵ်း ၶႃ ၸဝ်ႈ ယဝ်ႉ။- 34ၼႂ်း ၵူၼ်းသိုၵ်း ၸိူဝ်း ၼၼ်ႉ ၵေႃႉ ၼိုင်ႈ၊ဢဝ် ႁွၵ်ႇ တႅင်း သႂ်ႇ ပဵမ်ႉ ၸဝ်ႈ လႄႈ လိူတ်ႈ တင်း ၼမ်ႉ လႆ ဢွၵ်ႇ မႃး ဢေႃႈ။- 35ၵေႃႉ ဢၼ် ႁၼ် လွင်ႈတၢင်း ဢၼ် ပဵၼ် မႃး ၼၼ်ႉ မၼ်း ၶၢမ်ႇသၢၵ်ႈသေႇ ပုၼ်ႈ လွင်ႈ ၼင်ႇ ႁိုဝ် သူ ၵေႃႈ တၵ်း ယုမ်ႇ ဢေႃႈ။ တၢင်း ဢၼ် မၼ်း ၶၢမ်ႇသၢၵ်ႈသေႇ ၼၼ်ႉ ပဵၼ် ဢၼ် မၢၼ်ႇ ဢၼ် မႅၼ်ႈ လႄႈ မၼ်း ႁု လွင်ႈ ဢၼ် ၵႂၢမ်း မၼ်း ၵေႃႈ ပဵၼ် ဢၼ် မၢၼ်ႇ ဢၼ် မႅၼ်ႈ ဢေႃႈ။- 36လွင်ႈတၢင်း ၼႆႉ ၸိုင်၊ႁႂ်ႈ ၵႂၢမ်း ၵျၢမ်းလိၵ်ႈ ဢၼ် တႅမ်ႈ ဝႆႉ ဝႃႈ၊ "လုပ်ႇ မၼ်းၸဝ်ႈ ဢၼ် ၼိုင်ႈ ၵေႃႈ တေ ဢမ်ႇ လႆႈ ႁၵ်း၊" ဝႃႈ ၼင်ႇ ၼႆ ၼၼ်ႉ လႄႈ သင်၊- 37ၶေႃႈၵႂၢမ်း ဢၼ် ၵျၢမ်းလိၵ်ႈ တၢင်ႇတီႈ တႅမ်ႈ ဝႆႉ ဝႃႈ၊ "ၵူၼ်း တင်းလၢႆ တၵ်း လႆႈ ဢွၼ်ၵၼ် တူၺ်း ႁၼ် ၵေႃႉ ဢၼ် ၶဝ် တႅင်း ပွင်ႇ ၼၼ်ႉ ဢေႃႈ၊" ဝႃႈ ၼင်ႇ ၼႆ ၼၼ်ႉ ပဵၼ် ၸွမ်း ဢေႃႈ။ 38လိုၼ်းၼၼ်ႉ၊ယူဝ်းသႅပ်ႈ၊ၵူၼ်း ဝဵင်း ဢရိမသႄး၊ၼၼ်ႉ ၶဝ်ႈ ၸူး ၶုၼ် ပိလတ်ႉ၊သေလႄႈ ယွၼ်း ႁႂ်ႈလႆႈ ဢဝ် တူဝ်တၢႆ ၸဝ်ႈ ယေႇသု၊ၵႂႃႇ ဢေႃႈ။ ယူဝ်းသႅပ်ႈ၊ၼၼ်ႉ ပဵၼ် တပႄး ၸဝ်ႈ ယေႇသု၊ၵေႃႉ ၼိုင်ႈ ဢေႃႈ။ ပိူဝ်ႈ ဢၼ် ၵူဝ် ၶုၼ် ဢႃႇၼႃႇ ၵူၼ်း မဵဝ်း ၵျူး၊ၶဝ် လႄႈ လွမ် ပဵၼ် တပႄးၸဝ်ႈ ယူႇတဵတ်ႇတဵတ်ႇ ဢေႃႈ။ ၶုၼ် ပိလတ်ႉ၊ၵေႃႈ ပၼ် ဢၶႂၢင်ႉ လႄႈ မၼ်း ၸင်ႇ ဢဝ် တူဝ်တၢႆ ၼၼ်ႉ ၵႂႃႇ ဢေႃႈ။- 39ၼိၵေႃးတိၼ်ႇ၊ၵေႃႉ ဢၼ် ၵႂႃႇၸူး ၸဝ်ႈ ယေႇသု၊ၶိင်ႇ ၵၢင်ၶိုၼ်း ပွၵ်ႈ ၼိုင်ႈ ၼၼ်ႉ ၵေႃႈ ပႃး ဢဝ် တင်း ယႃ ႁွမ် ဢၼ် လေႃး ၵၼ် တင်း မုရၼ်ႇ တင်း ဢၵျေႃႇ ၼမ်ႉၼၵ်း မၼ်း မီး သၢမ် သိပ်း ၸွႆႉ ၸမ် ၸမ် ၼၼ်ႉ လႄႈ ၵႂႃႇ လူၺ်ႈ ၵၼ် တင်း ယူဝ်းသႅပ်ႈ၊ဢေႃႈ။- 40ၶဝ် ၼၼ်ႉ ဢဝ် တူဝ်တၢႆ ၸဝ်ႈ ယေႇသု၊သေယဝ်ႉ၊ဢဝ် ယႃ ႁွမ် ၼၼ်ႉ သႂ်ႇ သေလႄႈ ဢဝ် ၽႃႈ ပၢၼ်ႇ ၶျေႃး ၶဵၼ်း ႁေႃႇ ၸွမ်းၼင်ႇ ထုင်းၸၢမ်ႇ ၵူၼ်း မဵဝ်း ၵျူး၊ၶဝ် မႄးႁႅၼ်း လွင်ႈတၢင်း ဢၼ် သၢင်းၵျူဝ်ႇ ၼၼ်ႉ ဢေႃႈ။- 41တီႈ ႁိမ်း ဢၼ် ဢဝ် ၸဝ်ႈ ယေႇသု၊တွၵ်ႇ ဝႆႉ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ မီး သူၼ်ဢူးယဵၼ်ႇ ဢေႃႈ။ ၵႃႈၼႂ်း သူၼ် ဢူးယဵၼ်ႇ ၼၼ်ႉ မီး ပိုင်ႈ ပႃႇႁဵဝ်ႈ မႂ်ႇ ဢၼ် ၼိုင်ႈ ဢၼ် ယင်း ဢမ်ႇ ပႆႇ တွၼ်ႉ သၢင်းၵျူဝ်ႇ ၽူႈလႂ် သေပွၵ်ႈ ၼၼ်ႉ ဢေႃႈ။- 42ၵွပ်ႈပိူဝ်ႈ ပဵၼ် ဝၼ်းၽိတ်ႈ ၵူၼ်း မဵဝ်း ၵျူး၊ၶဝ် ၵူၺ်းဢမ်ႇၵႃး၊ပိုင်ႈ ပႃႇႁဵဝ်ႈ ၼၼ်ႉ ယင်း မီး ၸမ် ႁိမ်း ၼၼ်ႉ ၵူၺ်း လႄႈ၊ၶဝ် ဢဝ် တူဝ်တၢႆ ၸဝ်ႈ သၢင်းၵျူဝ်ႇ ၵႃႈတီႈ ၼၼ်ႈ သေ ဢေႃႈ။
Copyright
Learn More


text:
1မႂ်း ၸမ်ႉ၊ႁေႃးလၢတ်ႈ တြႃး ၵႃႈ ဢၼ် ပဵၼ် တြႃး ဢၼ် မၢၼ်ႇ ဢၼ် မႅၼ်ႈ ၼၼ်ႉ တႃႉ။- 2တိုၵ်းယူင်း ႁႂ်ႈ ပေႃႈ ထဝ်ႈ ၵူၼ်းၵႄႇ ၶဝ် မီး ပိင်ႇၺႃႇ သတိ၊မီး ဢဵင်ႇ သရေႇ သေ ထိင်း တူဝ်ၸဝ်ႈၵဝ်ႇ တႃႉ။ ႁႂ်ႈ ၶဝ် မီး ၸႂ် ဢၼ် မၼ်ႈၶိူင်ႇ ၼႂ်း ၸႃႉၸဵမ် တၢင်းယုမ်ႇမၢတ်ႈ၊တၢင်း ႁၵ်ႉပႅင်း၊ဢိၵ်ႇတင်း တၢင်း ယိူၼ်ႉၶၢမ်ႇ တႃႉ။- 3မိူၼ် ၸိူဝ်ႉ ၼင်ႇ ၼၼ် တိုၵ်းယူင်း ႁႂ်ႈ မႄႈ ထဝ်ႈ ၵူၼ်းၵႄႇ ၶဝ် ၵမ်ၵျၢင်ႉ မႅၼ်ႈ ၼင်ႇ ၵူၼ်း ၼပ်ႉယမ် ၽြႃး တြႃး ထုၵ်ႇလီ ၵမ်ၵျၢင်ႉ ၼၼ်ႉ တႃႉ။ ယႃႇပေ ႁႂ်ႈ ၶဝ် ပဵၼ် ၵူၼ်း ၶႃႉၸိုဝ်ႈ ၶၢႆသဵင် ပိူၼ်ႈ၊ၵူၼ်း ဢၼ် ၸပ်း လဝ်ႈ ၸပ်း ယႃႈ ၼၼ်ႉ သေလႄႈ၊ႁႂ်ႈ ၶဝ် မေႃ သင်ႇ သွၼ် လွင်ႈတၢင်း ဢၼ် လီ ဢၼ် မၢၼ်ႇ ၼၼ်ႉ တႃႉ။- 4ႁႂ်ႈ ၶဝ် ပဵၼ် ၵေႃႉ ဢၼ် ၸၢင်ႈ မေႃ သင်ႇ သွၼ် သုင်းမႃႉ မႄႈႁိူၼ်း ၼုမ်ႇ တင်းလၢႆ ႁႂ်ႈ ၶဝ် ၸၢင်ႈ ႁၵ်ႉပႅင်း ၽူဝ် ၶဝ် ဢိၵ်ႇတင်း လုၵ်ႈလၢင်း ၶဝ် သေလႄႈ၊- 5ႁႂ်ႈ ၶဝ် လႆႈ ပဵၼ် မႄႈႁိူၼ်း ဢၼ် ၸၢင်ႈ ထိင်း တူဝ်ၸဝ်ႈၵဝ်ႇ၊ၵေႃႉ ဢၼ် ၸႂ် ၶၢဝ်ၸၢင်ႇ၊ၵေႃႉ ဢၼ် ၸၢင်ႈ ထိင်း လုမ်းလႃး၊ၼႃႈႁိူၼ်းတႃယေး တူဝ်ၸဝ်ႈၵဝ်ႇ၊ၵေႃႉ ဢၼ် ၸႂ်လီ ၸႂ်ဝၢၼ်၊ၵေႃႉ ဢၼ် ၸၢင်ႈ ႁပ်ႉ ၶၢမ်ႇ ဢဝ်ၽူဝ် တူဝ်ၸဝ်ႈၵဝ်ႇ ပဵၼ် ငဝ်ႈႁိူၼ်း ပုၼ်ႈ လွင်ႈ ၼင်ႇ ႁိုဝ် ပိူၼ်ႈ တၵ်း ဢမ်ႇ ၸၢင်ႈ သႄႉသွမ်း တြႃး၊ၽြႃးပဵၼ်ၸဝ်ႈ ၼၼ်ႉ တႃႉ။ 6ပိူင်လဵဝ် ၵၼ် တိုၵ်းယူင်း ႁႂ်ႈ ၵူၼ်းၸၢႆးၼုမ်ႇ ၶဝ် ပဵၼ် ၵေႃႉ ဢၼ် ထိင်း တူဝ်ၸဝ်ႈၵဝ်ႇ တႃႉ။- 7တူဝ် မႂ်း ၵေႃႈ ႁႂ်ႈ လွင်ႈတၢင်း ၵူႈၸိူဝ်ႉၵူႈပိူင် ၵမ်ၵျၢင်ႉ လီ လီ ငၢမ်း ငၢမ်း ႁႂ်ႈလႆႈ ပဵၼ် ပုင်ႇ သၢၵ်ႈသေႇ တႃႉ။ ၼႂ်း တၢင်း ဢၼ် သင်ႇ သွၼ် ၼၼ်ႉ ႁႂ်ႈ ၸႂ် မႂ်း သိုဝ်ႈလီ ယူဝ်း လီ လႄႈ ႁႂ်ႈ ၵႂၢမ်း မႂ်း မၢၼ်ႇမႅၼ်ႈ တႃႉ။- 8ၼင်ႇ ႁိုဝ် ပိူၼ်ႈ တေ ဢမ်ႇ ၸၢင်ႈ ၸိၼႄး တၢင်ႇ ဢပျတ်ႈ လႄႈ၊ၵေႃႉ ဢၼ် သၢၼ် ၶတ်း ၼၼ်ႉ တၵ်း ဢမ်ႇ မီး သေ ၸိူဝ်ႉ သေ ပိူင် ဢၼ် မၼ်း သႄႉသွမ်း လႆႈ ၼၼ်ႉ သေယဝ်ႉ၊မၼ်း တၵ်း လႆႈ ဢူၵ်း လႆႈ ဢၢႆ တူဝ်ၸဝ်ႈၵဝ်ႇ ၵႂႃႇ ၼၼ်ႉ ၸိုင်၊ႁႂ်ႈ ၵႂၢမ်း မႂ်း မီး ၼမ်ႉၼၵ်း တႃႉ။ 9တိုၵ်းယူင်း ႁႂ်ႈ ၶဝ် ၸိူဝ်း ဢၼ် ပဵၼ် ၶႃႈ ပိူၼ်ႈ ၼၼ်ႉ ႁပ်ႉ ၶၢမ်ႇ ဢဝ် ဢႃႇၼႃႇ ၸဝ်ႈ ၶဝ် သေ၊ၸွမ်း ဢလူဝ်ႇ ၸဝ်ႈ ၶဝ် ၼႂ်း လွင်ႈတၢင်း ၵူႈၸိူဝ်ႉၵူႈပိူင် တႃႉ။ ၶဝ် တၵ်း ဢမ်ႇ ထုၵ်ႇလီ ၶိုၼ်း တွပ်ႇ ၶိုၼ်း ထဵင် ၸဝ်ႈ ၶဝ် လႄႈ၊- 10ဢမ်ႇ ထုၵ်ႇလီ လၵ်ႉ ဢဝ် လွမ် ဢဝ် ၵႃႈတီႈ ၸဝ်ႈ ၶဝ် ဢေႃႈ။ ၼင်ႇ ႁိုဝ် ၸဝ်ႈ ၶဝ် တၵ်း လႆႈ ႁုႁၼ် ဝႃႈ၊တၢင်း သင်ႇ သွၼ် ၽြႃးပဵၼ်ၸဝ်ႈ၊ၸဝ်ႈ ၵႄႇၶျွတ်ႈ ႁဝ်း ၼၼ်ႉ မီး ဢၵျူဝ်း ၸိုင်၊ၶဝ် ၸိူဝ်း ဢၼ် ပဵၼ် ၶႃႈ ပိူၼ်ႈ ၼၼ်ႉ ယင်း လူဝ်ႇ ၼႄပျႃး သဵတ်ႈၸႃႇ ၶဝ် ၼႂ်း လွင်ႈတၢင်း ဢၼ် ၶဝ် ႁဵတ်း ၵူႈၸိူဝ်ႉၵူႈပိူင် ၼၼ်ႉ ဢေႃႈ။ 11လွင်ႈ မၼ်း ၸမ်ႉ၊ၼင်ႇ ႁိုဝ် ၵူၼ်း တင်းသဵင်ႈတင်းလူင် တၵ်း လႆႈ ၶၢမ်ႇ တၢင်း ဢၼ် ၵႄႇၶျွတ်ႈ ဢဝ် ၼၼ်ႉ ၽြႃးပဵၼ်ၸဝ်ႈ လႆႈ ၼႄပျႃး ၵျေးၸူး မၼ်းၸဝ်ႈ ဢေႃႈ။- 12ၵျေးၸူး ၸဝ်ႈ ၼၼ်ႉ သင်ႇ သွၼ် သုင်းမႃႉ ႁဝ်း ႁႂ်ႈလႆႈ ဝႄႈ ပႅတ်ႈ တၢင်း ဢၼ် ပိူင်ႈ ၽြႃး ပိူင်ႈ တြႃး၊ဢိၵ်ႇတင်း ၸႂ် ဢၼ် ၸပ်းၸွႆး ၸေးၸိမ်ႇ လေႃးၵႃႉ သေယဝ်ႉ၊ၼႂ်း ၸၢတ်ႈၼႆႉ ႁႂ်ႈလႆႈ မေႃ ထိင်း တူဝ်ၸဝ်ႈၵဝ်ႇ၊မီး ၸႂ် ဢၼ် ပႂ်ႉ ဢဵင်ႇ သရေႇ လႄႈ၊ၵမ်ၵျၢင်ႉ ၼႂ်း တၢင်း ဢၼ် ၼပ်ႉယမ် ၽြႃး တြႃး ယူႇ၊- 13ၼႂ်း ၽွင်းယၢမ်း ဢၼ် ႁဝ်း ပႂ်ႉထႃႈ ဝၼ်း မၢင်ႇၵလႃႇ ဢၼ် ႁဝ်း မုင်ႈမွင်း ယူႇ၊မိူဝ်ႈ ဢၼ် မုၼ်သရေႇ ၽြႃးပဵၼ်ၸဝ်ႈ ႁဝ်း ဢၼ် ယႂ်ႇ မျၢတ်ႈ ၼႃႇ ဢိၵ်ႇတင်း ၸဝ်ႈ ၵႄႇၶျွတ်ႈ ႁဝ်း ၸဝ်ႈ ယေႇသု ၶရိၸ်ႈ၊တၵ်း ပေႃႇမႃး ထၢင်ႇသႃး ၼၼ်ႉ ဢေႃႈ။- 14မၼ်းၸဝ်ႈ ၸုၼ်ႉ ဢသၢၵ်ႈ မၼ်းၸဝ်ႈ ပုၼ်ႈ ႁဝ်း ႁႂ်ႈလႆႈ ထုတ်ႇၼုၵ်ႈ ဢဝ် ႁဝ်း ဢွၵ်ႇ သေ ၵႃႈၼႂ်း တုၸရိူၵ်ႈ တင်းသဵင်ႈတင်းလူင် ဢိၵ်ႇတင်း ႁဵတ်း ႁႂ်ႈ ႁဝ်း လႆႈ ပဵၼ် ၵူၼ်း ဢၼ် မီး ၸႂ် ၶၢဝ်ၸၢင်ႇ ဢၼ် ပဵၼ် ၵူၼ်း မၼ်းၸဝ်ႈ ၵူၺ်း သေလႄႈ မီး ၸႂ် ၶႂ်ႈ ၵမ်ၵျၢင်ႉ လွင်ႈ ဢၼ် လီ ဢၼ် ငၢမ်း ၼၼ်ႉ ဢေႃႈ။ 15ႁေႃးလၢတ်ႈ လွင်ႈတၢင်း ၸိူဝ်း ၼႆႉ တႃႉ။ ဢဝ် တင်း ဢႃႇၼႃႇ ပျေႉပျေႉၸုမ်ႇၸုမ်ႇ သေ ပၼ် ဢဵၼ် ပၼ်ႁႅင်း ဢိၵ်ႇတင်း သုင်းမႃႉ ပၼ် သတိ တီႈ ၶဝ် ၸိူဝ်း ဢၼ် ထွမ်ႇဢဝ် မႂ်း ၼၼ်ႉ တႃႉ။ ယႃႇပေ ႁႂ်ႈ ၽူႈလႂ် ႁဵတ်း ဢမ်ႇ သၢင်း ၵိၼ် မႂ်း။
Copyright
Learn More


text:
1ၸဝ်ႈ ယေႇသု၊လဵဝ် တူၺ်း ႁွပ်ႈ ႁွပ်ႈ လႄႈ ႁၼ် ၵူၼ်းမၢၵ်ႈၵူၼ်းမီး တင်းလၢႆ၊ဢွၼ်ၵၼ် လူႇ ငိုၼ်း ၵႃႈတီႈ တိူၵ်ႈ ငိုၼ်းလူႇ ၵျွင်း ပိၵ်ႈမၢၼ်ႇ ၸဝ်ႈ ယူႇ ၼၼ်ႉ ဢေႃႈ။- 2ၵမ်း ၼၼ်ႉ၊မႄႈမၢႆႈ ၵူၼ်းၽၢၼ် ၵေႃႉ ၼိုင်ႈ မႃး လူႇ ငိုၼ်း ဢၼ် ပဵၼ် ၶႅပ်း တွင်းလႅင် သွင် ၶႅပ်း ၼၼ်ႉ ၵေႃႈ မၼ်းၸဝ်ႈ လႆႈ ႁၼ် သေယဝ်ႉ၊- 3ၸင်ႇ လၢတ်ႈ လႄႈ ဝႃႈ၊ "ၵဝ် ဝႃႈ တီႈ သူ ၸမ်ႉ၊မႄႈမၢႆႈ ၵူၼ်းၽၢၼ် ၼႆႉ သႂ်ႇ ငိုၼ်းလူႇ ၼမ် သေပိူၼ်ႈ တင်းသဵင်ႈတင်းလူင် ယဝ်ႉ။- 4ၵွပ်ႈသင် လႄႈ ဝႃႈ ၸမ်ႉ၊ၶဝ် ၸိူဝ်း ၼၼ်ႉ ဢဝ် ငိုၼ်း ဢၼ် လိူဝ် ၵႃႈၼႂ်း ဢၼ် ၶဝ် မၢၵ်ႈမီး ၼမ်ၼႃႇ ၼၼ်ႉ မႃး လူႇတၢၼ်း ဢေႃႈ။ ၵူၺ်းၵႃႈ၊မႄႈမၢႆႈ ၵေႃႉ ဢၼ် ၽၢၼ် ၼႃႇ ၼႆႉ ၸမ်ႉ၊ဢဝ် ၵႃႈ ဢၼ် မၼ်း မီး တင်းသဵင်ႈတင်းလူင် ဢၼ် လူဝ်ႇ လဵင်ႉၸႂ် မၼ်း ၼၼ်ႉ လူႇ ယဝ်ႉ၊" ဝႃႈ ၼင်ႇ ၼႆ ဢေႃႈ။ 5ၸွမ်းၼင်ႇ ၵူၼ်း ၵမ်ႈၽွင်ႈ ဢုပ်ႇၵုမ် ၵၼ် လွင်ႈ တိူၵ်ႈ ၵျွင်း ပိၵ်ႈမၢၼ်ႇ ၸဝ်ႈ ဢၼ် ဢဝ် တင်း မၢၵ်ႇႁိၼ် ၶၢဝ် ဢၼ် ႁၢင်ႈလီ ၼႃႇ၊ဢိၵ်ႇတင်း တႃႇၼႃႉ တၢင်းလူႇ ၶဝ် ၼၼ်ႉ ႁၢင်ႈၶိူင်ႈ ဝႆႉ ၼၼ်ႉ လႄႈ၊- 6မၼ်းၸဝ်ႈ လၢတ်ႈ တီႈ ၶဝ် လႄႈ ဝႃႈ၊ "ၵႃႈ ဢၼ် သူ ႁၼ် ယူႇ တင်းသဵင်ႈတင်းလူင် ၼႆႉ၊ၶိင်ႇၵႃႇလႃႉ ဢၼ် မၢၵ်ႇႁိၼ် ၸိူဝ်း ၼႆႉ တၵ်း ဢမ်ႇ ၵေႃႇ ၵၼ် သေ ႁူၺ်ႇ လႄႈ တၵ်း လႆႈ ၵိူၼ်ႇ ယႃႉပႅတ်ႈ ၵူႈ ႁူၺ်ႇ ၼၼ်ႉ တၵ်း ႁွတ်ႈမႃး ဢေႃႈ၊" ဝႃႈ ၼင်ႇ ၼႆ ဢေႃႈ။ 7ၶဝ် ၵေႃႈ လဝ်ႈထၢမ် လႄႈ ဝႃႈ၊ "သြႃႇ ၸဝ်ႈ။ လွင်ႈတၢင်း ၸိူဝ်း ၼႆႉ တၵ်း ပဵၼ် မႃး မိူဝ်ႈလႂ် ၶႃႈ။ ၼိမိၵ်ႈ လၢၵ်ႈၶၼႃႇ ဢၼ် တၵ်း ၼႄပျႃး လွင်ႈတၢင်း ၸိူဝ်း ၼႆႉ၊ၸမ် ၶိင်ႇ တၵ်း ပဵၼ် မႃး ၼၼ်ႉ တၵ်း မီး ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ ဢေႃႈ။ 8ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ႁဵတ်း သတိ တႃႉ။ ယႃႇပေ ႁႂ်ႈ ပိူၼ်ႈ လႆႈ ပႅတ်ႉလႅၼ် သူ။ ၵူၼ်း ၼမ်ၼႃႇ တေ ၶၢမ်ႇ ဢဝ် ၸိုဝ်ႈသဵင် ၵဝ် မႃး လႄႈ လၢတ်ႈ ဝႃႈ၊ 'ၵဝ် ပဵၼ် ၸဝ်ႈ ၼၼ်ႉ ယဝ်ႉ၊' သမ်ႉ ဝႃႈ၊ 'ၶိင်ႇၵႃႇလႃႉ ႁွတ်ႈမႃး ယဝ်ႉ၊' ဝႃႈၼႆ ၼၼ်ႉ ၼမ်ၼႃႇ ဢေႃႈ။ ယႃႇပေ ပႃး ၵႂႃႇ ၸွမ်း ၶဝ်။- 9မိူဝ်ႈ ဢၼ် သူ လႆႈ ငိၼ်း သဵင် ၶၢဝ်ႇ တိုၵ်းသိုၵ်း၊ဢိၵ်ႇတင်း လွင်ႈတၢင်း ဢၼ် လုၵ်ႉၽိုၼ်ႉ ၶတ်းတႃႉ ၵၼ် ၼၼ်ႉ ၸိုင်၊ယႃႇ ႁႂ်ႈ ႁူဝ်ၸႂ် သူ သၼ်ႇ ဝႆ။ လွင်ႈတၢင်း ၸိူဝ်း ၼႆႉ တၵ်း ပဵၼ် မႃး ဢွၼ်တၢင်း ဢေႃႈ။ ၵူၺ်းၵႃႈ၊ၶိင်ႇၵႃႇလႃႉ လိုၼ်းလင် သုတ်း ၸမ် တၵ်း ႁွတ်ႈမႃး ယဝ်ႉ၊ဝႃႈၼႆ ဢမ်ႇ ပႆႇ လၢတ်ႈ လႆႈ လူးၵွၼ်ႇ။ 10"လိုၼ်းသေ ၼၼ်ႉ၊ၵူၼ်း မဵဝ်း ၼိုင်ႈ တၵ်း တိုၵ်းတေႃး ၵၼ် တင်း ၵူၼ်း မဵဝ်း ၼိုင်ႈ လႄႈ၊ၵူၼ်းမိူင်း ၼိုင်ႈ တၵ်း ၶတ်းတႃႉ ၵၼ် တင်း ၵူၼ်းမိူင်း ၼိုင်ႈ ဢေႃႈ။- 11ဢိင်ႇသၼ်ႇ လူင် လႂ်၊ၽေး ၶဝ်ႈၵႃႈ မၢၵ်ႇ ပႅင်း လႂ်၊ဢိၵ်ႇတင်း ၽေး ၵႃႇလႃႉႁႃႈလႅင်မိူင်း လႂ်၊တၵ်း ပဵၼ် မႃး ပဵၼ် တီႈ ပဵၼ် တီႈ ဢေႃႈ။ တၢင်း ဢၼ် လၢၵ်ႇလၢႆး လီဢၢမ်း၊ဢိၵ်ႇတင်း လၢၵ်ႈၶၼႃႇ ဢၼ် လီ ၵူဝ် လီ ႁႄ တင်းလၢႆ၊တၵ်း ပဵၼ် မႃး ၵႃႈၼိူဝ် တွင်ႉၽႃႉ ဢေႃႈ။- 12ၸူဝ်ႈ ဢၼ် လွင်ႈတၢင်း ၸိူဝ်း ၼႆႉ ဢမ်ႇ ပႆႇ ပဵၼ် မႃး ၸိုင်၊ၵွပ်ႈပိူဝ်ႈ ၼႃႇမႃႉ ၸိုဝ်ႈသဵင် ၵဝ် လႄႈ ၶဝ် တၵ်း တိဢဝ် သူ ၼိၵ်ႈၸၢၵ်ႈ ငႅၼ်းသႄး သူ သေလႄႈ ၸွႆး တၢင်ႇ ဢမု တီႈ သူ ၼႂ်း ၸရွပ်ႈ ႁေႃးတြႃး လႂ်၊သႂ်ႇ ထွင်ႇ သႂ်ႇ ၵႃး လႂ် ၵူၺ်းဢမ်ႇၵႃး၊တၵ်း ဢဝ် သူ သူင်ႇ ၵႃႈတီႈ ၶုၼ်ႁေႃၶမ်း လႂ် တင်း တီႈ ဢမၢတ်ႈ ၽွင်းမိူင်း လႂ် ဢေႃႈ။- 13ၵွပ်ႈ လွင်ႈတၢင်း ၸိူဝ်း ၼႆႉ လႄႈ သူ တၵ်း လႆႈ ဢၶႂၢင်ႉ ဢယေး ဢၼ် ႁေႃးလၢတ်ႈ ၶၢမ်ႇသၢၵ်ႈသေႇ သဵင် ၶၢဝ်ႇတြႃးသိူဝ်းပျေႃႇ ဢေႃႈ။- 14ဝႆႉ သတိ ႁႂ်ႈ ႁူဝ် ၸႂ် သူ မီး ႁႅင်း ပုၼ်ႈ လွင်ႈ ၼင်ႇ ႁိုဝ် သူ တေ ဢမ်ႇ လႆႈ မႆႈၸႂ် ပုၼ်ႈတႃႇ တေ ၶိုၼ်း လၢတ်ႈ ၵႂၢမ်း ႁႄႉၵင်ႈ တူဝ်ၸဝ်ႈၵဝ်ႇ ၼၼ်ႉ တႃႉ။- 15လွင်ႈ မၼ်း ၸမ်ႉ၊ၵဝ် တၵ်း သႂၢင်း ပၼ် ၵႂၢမ်း တင်း ၺၢၼ်ႇ ပိင်ႇၺႃႇ တီႈ သူ ဢၼ် ရၢၼ်ႇသူႇ သူ တေ ဢမ်ႇ တွပ်ႇ ဢမ်ႇ ထဵင် လႆႈ၊ဢမ်ႇ ႁႄႉ ဢမ်ႇ ၶႄ လႆႈ ၼၼ်ႉ ဢေႃႈ။- 16သူ တၵ်း လႆႈ ၶၢမ်ႇ တၢင်း ဢၼ် ပေႃႈ မႄႈ ပီႈၼွင်ႉ ၸိူဝ်ႉၶိူဝ်း သူ၊ဢိၵ်ႇတင်း ၵေႃႉသႄႈ သူ ၶၢႆ ၸိုဝ်ႈ သူ ဢေႃႈ။ ၵမ်ႈၽွင်ႈ တေ ဢဝ် သူ တၢႆ ဢေႃႈ။- 17ၵူၼ်း တင်းသဵင်ႈတင်းလူင် တၵ်း ၸင်း သူ ၵွပ်ႈပိူဝ်ႈ ၵဝ် ဢေႃႈ။- 18ၼႂ်းဝႃႈၼၼ် သေၵေႃႈ၊ၶူၼ်ႁူဝ် သူ တၵ်း ဢမ်ႇ လႆႈ လု လႆႈ ႁူင်ႈ သေ သဵၼ်ႈ သေ လႂ်။- 19သူ တၵ်း လႆႈ ၵႄႇသႄႇ ဢဝ် ဢသၢၵ်ႈ သူ ၵွပ်ႈ လူၺ်ႈ တၢင်း ယိူၼ်ႉၶၢမ်ႇ ဢၼ် မၼ်ႈၶိူင်ႇ သူ ဢေႃႈ။ 20"မိူဝ်ႈ ဢၼ် သူ ႁၼ် တပ်ႉသိုၵ်း ရၢၼ်ႇသူႇ လွမ်ႉႁွပ်ႈ ဝဵင်း ယေႇရုသလႅမ်ႇ၊ဝႆႉ ၼၼ်ႉ ၸိုင်၊ဢွၼ်ၵၼ် ႁု ဝႃႈ၊ဝဵင်း ၼၼ်ႉ ၸမ် တၵ်း လုလႅဝ် ယဝ်ႉ ၼၼ်ႉ ဢေႃႈ။- 21မိူဝ်ႈ ၼၼ်ႉ၊ၶဝ် ၸိူဝ်း ဢၼ် မီး ၼႂ်း မိူင်း ယုတႃႉ၊တၵ်း လႆႈ လႅၼ်ႈပၢႆႈ ၶိုၼ်ႈ လွႆ လႄႈ ၶဝ် ၸိူဝ်း ဢၼ် မီး ၼႂ်း ဝဵင်း တၵ်း လႆႈ လႅၼ်ႈပၢႆႈ ဢွၵ်ႇ ဝဵင်း ၵႂႃႇ၊ၶဝ် ၸိူဝ်း ဢၼ် မီး ၼႂ်း ဝၢၼ်ႈၼွၵ်ႈ ၼႃးပၢင်ႇ တၵ်း ဢမ်ႇ လႆႈ ၶဝ်ႈ ၸူး ၵႃႈၼႂ်း ဝဵင်း လႄႈ ယူႇ ဢေႃႈ။- 22လွင်ႈ မၼ်း ၸမ်ႉ၊ၶိင်ႇၵႃႇလႃႉ ၼၼ်ႉ တၵ်း ပဵၼ် ဝၼ်း ဢၼ် ၸီႇယၢင်ႇ ပၼ်တၢမ်ႇ ႁႂ်ႈ ၵႃႈ ဢၼ် တႅမ်ႈ ဝႆႉ ၵႃႈၼႂ်း ၵျၢမ်းလိၵ်ႈ ၼၼ်ႉ လႆႈ ပျေႉၸုမ်ႇ ဢေႃႈ။- 23ၽွင်း မိုဝ်ႉ ဝၼ်း ၸိူဝ်း ၼၼ်ႉ။ မႄႈယိင်း ဢၼ် ပႃး ပတိၵ်ႈသၼ်ႇထေႇ လႂ်၊ဢိၵ်ႇတင်း မႄႈယိင်း ဢၼ် မီး လုၵ်ႈဢွၼ်ႇလႅင် လႂ်၊တၵ်း ၵိၼ်းၸႂ် ၼႃႇ ယဝ်ႉ ဢေႃႈ။ တုၵ်ႉၶႃႉ ဝူၺ်ႇတၼႃႇ တၵ်း တူၵ်း ႁွတ်ႈ ၵႃႈၼိူဝ် လိၼ်မိူင်း ၼႆႉ လႄႈ တၢင်း ဢၼ် ၽြႃးပဵၼ်ၸဝ်ႈ ၸီႇယၢင်ႇ ပၼ်တၢမ်ႇ ၼၼ်ႉ၊တၵ်း တူၵ်း သႂ်ႇ ၵႃႈၼိူဝ် ၵူၼ်း ၸိူဝ်း ၼႆႉ ယဝ်ႉ ဢေႃႈ။- 24ၶဝ် ၵမ်ႈၽွင်ႈ တၵ်း လႆႈ ၶၢမ်ႇ တၢင်း ဢၼ် ၽၼ်း တၢႆ လႄႈ ၵမ်ႈၽွင်ႈ သမ်ႉ တေ လႆႈ ၶၢမ်ႇ ပိူၼ်ႈ တိမတ်ႉ ဢဝ် ၵႂႃႇ ႁဵတ်း ၶႃႈ ၵႃႈၼႂ်း ဝၢၼ်ႈ ၼႂ်း မိူင်း ပိူၼ်ႈ ၸွတ်ႇ သဵင်ႈ ဢေႃႈ။ ဝဵင်း ယေႇရုသလႅမ်ႇ၊တၵ်း လႆႈ ၶၢမ်ႇ တၢင်း ဢၼ် ၵူၼ်း တၢင်ႇၸိူဝ်ႉတၢင်ႇၶိူဝ်း ယဵပ်ႇ ယမ် တေႃႇထိုင်ႁွတ်ႈ ၶိင်ႇၵႃႇလႃႉ ၵူၼ်း တၢင်ႇၸိူဝ်ႉတၢင်ႇၶိူဝ်း ၶဝ် တၵ်း ပျေႉၸုမ်ႇ ၼၼ်ႉ ဢေႃႈ။ 25"မိူဝ်ႈ ၼၼ်ႉ၊ပုၵ်ႉပႃႉ ၼိမိၵ်ႈ လၢၵ်ႈၶၼႃႇ တၵ်း ပဵၼ် မႃး ၵႃႈၼႂ်း တႃဝၼ်း၊ၼႂ်း လိူၼ်၊ၼႂ်း လၢဝ် တင်းလၢႆ ဢေႃႈ။ ၵႃႈၼိူဝ် လိၼ်မိူင်း ၼႆႉ ၵေႃႈ ၵူၼ်း ၵူႈၸိူဝ်ႉၵူႈမဵဝ်း တၵ်း တူၵ်းၸႂ် တူင်ႉတိုၼ်ႇ လႄႈ ၵူဝ်ႁႄ သဵင် လႅင်းၼမ်ႉ ပိူပ်ႈၼမ်ႉ သမ်ႇမုၵ်ႈတြႃႇ ဢၼ် ဢူၼ် ဢဵၼ် မေႃး လင် ၼႃႇ လူင်လၢင် ၼၼ်ႉ ဢေႃႈ။- 26ၵူၼ်း တင်းလၢႆ ထၢၼ်ႈပေႃး တၢႆလိုမ်း ၵႂႃႇ ၵွပ်ႈပိူဝ်ႈ ဢၼ် ၶဝ် ၵူဝ်ႁႄ ယၢမ်း မိူဝ်ႈ ဢၼ် ယင်း မုင်ႈထႃႈ ပႂ်ႉ တူၺ်း လွင်ႈတၢင်း ဢၼ် တၵ်း ပဵၼ် မႃး ၵႃႈၼိူဝ် လိၼ်မိူင်း ၼႆႉ ၼၼ်ႉ ၵွပ်ႈပိူဝ်ႈ တၼ်းၶူဝ်း ၵၢင်ႁၢဝ် တင်းလၢႆ တၵ်း သၼ်ႇၶွၼ်း ဝႆ ဢေႃႈ။- 27မိူဝ်ႈ ၼၼ်ႉ၊လုၵ်ႈၵူၼ်း၊တၵ်း ပႃး တင်း မုၼ်ၽုင်း တၼ်းၶူဝ်း ဢႃႇၼုၽေႃႇ မၼ်းၸဝ်ႈ သေလႄႈ မႃး ၵႃႈၼႂ်း မွၵ်ႇၵုမ်ႈ ဢေႃႈ။- 28မိူဝ်ႈ ဢၼ် လွင်ႈတၢင်း ၸိူဝ်း ၼႆႉ တႄႇၸႃႉ ပဵၼ် မႃး ၼၼ်ႉ ၸိုင်၊ၵွပ်ႈပိူဝ်ႈ ၶိင်ႇ ဢၼ် ၽြႃးပဵၼ်ၸဝ်ႈ တၵ်း ထုတ်ႇ ဢဝ် သူ ၸမ် မႃး ယဝ်ႉ လႄႈ ႁႅၼ် ၼႃႈ ငွၵ်ႈႁူဝ် တႃႉ၊" ဝႃႈ ၼင်ႇ ၼႆ ၸဝ်ႈ ယေႇသု၊ႁေႃးလၢတ်ႈ ဢေႃႈ။ 29ၸဝ်ႈ ယေႇသု၊သမ်ႉ ဢဝ် တင်း ၵႂၢမ်း ဢုပမႃႇ လႄႈ လၢတ်ႈ ဝႃႈ ၸမ်ႉ၊ "တူၺ်း တူၼ်ႈ မၢၵ်ႇလိူဝ်ႇ တင်း တူၼ်ႈမႆႉ တင်းလၢႆ လူး။- 30မိူဝ်ႈ ဢၼ် သူ ႁၼ် ၶဝ် ပူင်ႇ ၽိူဝ် မႃး ၼၼ်ႉ ၸိုင်၊သူ ႁု လွင်ႈ ဢၼ် ၶိင်ႇမႆႈ ႁွတ်ႈ ၸမ် မႃး ယဝ်ႉ ၼၼ်ႉ ယဝ်ႉ။- 31မိူၼ်ၼင်ႇ ၼၼ် မိူဝ်ႈ ဢၼ် သူ လႆႈ ႁၼ် လွင်ႈတၢင်း ၸိူဝ်း ၼႆႉ ပဵၼ် မႃး ယူႇ ၼၼ်ႉ ၸိုင်၊ႁု လွင်ႈ ဢၼ် မိူင်းၽြႃးပဵၼ်ၸဝ်ႈ ၸမ် တၵ်း တႄႇပဵၼ် ယဝ်ႉ ၼၼ်ႉ တႃႉ။ 32"ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ သူ ၸမ်ႉ၊ၶိူဝ်း ၵူၼ်း မဵဝ်း ၼႆႉ တၵ်း ဢမ်ႇ ပႆႇ သဵင်ႈ ပႆႇ မူတ်း တေႃႇထိုင် လွင်ႈတၢင်း ၸိူဝ်း ၼႆႉ လႆႈ ပဵၼ် မႃး ၸေး မူတ်း ၼၼ်ႉ ဢေႃႈ။- 33ၽႃႉၵၢင်ႁၢဝ် တင်း လိၼ်မိူင်း တၵ်း ဝၢႆး ႁၢႆ ဢေႃႈ။ ၵႂၢမ်း ၵဝ် ၸိုင်၊တၵ်း ဢမ်ႇ ႁူင်ႈ ဢမ်ႇ ႁၢႆ လႃးလႃး။ 34"ႁဵတ်း သတိ၊တီႈ တူဝ်ၸဝ်ႈၵဝ်ႇ တႃႉ။ ယႃႇပေ ႁႂ်ႈ ႁူဝ်ၸႂ် သူ တဵမ် ဝႆႉ တင်း တၢင်း ဢၼ် ၵိၼ် ပူၼ်ႉ ၵိၼ် လိူဝ်၊ဢိၵ်ႇတင်း တၢင်း ဢၼ် ၶႆႈၸႂ်ဝူၼ်ႉၸႂ် လူၺ်ႈ လွင်ႈ လေႃးၵီႇ ယူႇ ၼႃႇ ၽႅဝ်။ ပေႃး ဢမ်ႇၼၼ် ၼႂ်း မိူဝ်ႈ ဢၼ် သူ ဢမ်ႇ ထၢင်ႇ ဢမ်ႇ ထိူမ် ၼၼ်ႉ ၸၢင်ႈၶႄး ဝၼ်း ၼၼ်ႉ တၵ်း ထူပ်း မႅၼ်ႈ သူ၊- 35မိူၼ် ၸိူဝ်ႉ ၼင်ႇ တူင်ႇႁႅဝ်ႉ၊ၵွပ်ႈပိူဝ်ႈ ဝႃႈ ဝၼ်း ၼၼ်ႉ တၵ်း ႁွတ်ႈမႃး ၵႃႈၼိူဝ် ၵူၼ်း ၵႃႈ ဢၼ် ယူႇသဝ်း ၵႃႈၼိူဝ် ၽႅၼ်ႇ လိၼ်မိူင်း ၼႆႉ တင်းသဵင်ႈတင်းလူင် ဢေႃႈ။- 36ဢွၼ်ၵၼ် ဝႆႉ သတိ ပႂ်ႉ ယူႇ လႄႈ သူးတွင်း ပုၼ်ႈ လွင်ႈ ၼင်ႇ ႁိုဝ် တၵ်း လႆႈ ဢဵၼ်ႁႅင်း ႁႂ်ႈ ၵၢင်းလွတ်ႈ တင်း လွင်ႈတၢင်း ဢၼ် တၵ်း ပဵၼ် မႃး ၸိူဝ်း ၼၼ်ႉ သေယဝ်ႉ၊လႆႈ ၸုၵ်း ယူႇ ၽၢႆႇၼႃႈ လုၵ်ႈၵူၼ်း၊ၼၼ်ႉ တႃႉ၊" ဝႃႈ ၼင်ႇ ၼႆ ဢေႃႈ။ 37မိူဝ်ႈ ၼၼ်ႉ၊ၶိင်ႇ ၵၢင်ဝၼ်း မၼ်းၸဝ်ႈ သင်ႇ သွၼ် သုင်းမႃႉ ပၼ် ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ၵူႈဝၼ်း လႄႈ ၶိင်ႇ ၵၢင်ၶိုၼ်း ၸိုင်၊မၼ်းၸဝ်ႈ ၶိုၼ်ႈ ၵႂႃႇ လိုဝ်ႈႁိူဝ်ႉ ၵႃႈၼိူဝ် လွႆ ဢၼ် ႁွင်ႉဝႃႈ၊လွႆ သၢၼ်ႇလုၼ်ႇ၊ၼၼ်ႉ ဢေႃႈ။- 38ၶိင်ႇၵၢင်ၼႂ် ၸဝ်ႉ ၸဝ်ႉ ၸိုင်၊ၵူၼ်း တင်းလၢႆ ၵႂႃႇၸူး တီႈ မၼ်းၸဝ်ႈ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ႁႂ်ႈလႆႈ ထွမ်ႇ တြႃး ၸဝ်ႈ ဢေႃႈ။
Copyright
Learn More


text:
1ၼႂ်း မိူဝ်ႈ ဢၼ် ပေႇတရု၊တင်း ယူဝ်းႁၢၼ်ႇ၊ႁေႃးလၢတ်ႈ တီႈ ၵူၼ်း တင်းလၢႆ ၸိူဝ်ႉ ၼင်ႇ ၼၼ် ယူႇ ၼၼ်ႉ ၸိုင်၊ယဵၸ်ႈပရေႃးႁဵၵ်ႈ ၶဝ်၊ႁူဝ်ၼႃႈ လုၵ်ႈသိုၵ်း ဢၼ် ပႂ်ႉ ၵျွင်း ပိၵ်ႈမၢၼ်ႇ ၸဝ်ႈ ၶဝ်၊ဢိၵ်ႇတင်း ၵူၼ်း ၵိူင်း ၸတ်ႉတုၵႄး၊ၶဝ် ၵမ်ႈၽွင်ႈ ႁွတ်ႈထိုင် မႃး လႄႈ၊- 2ၶဝ် မႆႈၸႂ် ၵႂင်ၸႂ် လူၺ်ႈ တြႃး ၸဝ်ႈ၊ဢၼ် ၶဝ် ႁေႃးလၢတ်ႈ တီႈ ၵူၼ်း တင်းလၢႆ၊လွင်ႈ ၸဝ်ႈ ယေႇသု၊လႆႈ လုၵ်ႉ ၶိုၼ်းလိပ်း မႃး ၼၼ်ႉ၊ပဵၼ် သၢၵ်ႈသေႇ တီႈ တြႃး ဢၼ် ဝႃႈ၊ၵူၼ်းတၢႆ လုၵ်ႉ ၶိုၼ်းလိပ်း မႃး ၼၼ်ႉ ထၢင်ႇသႃး မႃး ဢေႃႈ။- 3ၵွပ်ႈပိူဝ်ႈ ၼႆ၊ၶဝ် ဢွၼ်ၵၼ် တိဢဝ် ၶဝ် သွင် ၵေႃႉ၊ၶင် ဝႆႉ ၼႂ်း ထွင်ႇ တေႃႇထိုင်ႁွတ်ႈ ဝၼ်း မိူဝ်ႈၽုၵ်ႈ ၵွပ်ႈပိူဝ်ႈ ပဵၼ် ၶိင်ႇ ၵၢင်ၶမ်ႈ ယဝ်ႉ ၼၼ်ႉ ဢေႃႈ။- 4ၼႂ်းဝႃႈၼၼ် သေၵေႃႈ ၶဝ် ၸိူဝ်း ဢၼ် ငိၼ်း တြႃး ၼၼ်ႉ၊ယုမ်ႇမၢတ်ႈ ၼမ်ၼႃႇ လႄႈ ၼပ်ႉဢၢၼ်ႇ တူၺ်း မီး ႁႃႈ ႁဵင် ၸမ် ၸမ် ဢေႃႈ။ 5ၼႂ်း ဝၼ်း မိူဝ်ႈၽုၵ်ႈ ၼၼ်ႉ၊ၶုၼ်လူင် ၵျူး၊ၶဝ်၊ဢိၵ်ႇတင်း ၵူၼ်း ဢၼ် ပဵၼ် ၵႄႇ ပဵၼ် ႁူဝ်၊တင်း သြႃႇ မေႃ ၵျၢမ်း ထမ်ႇမႃႉ တင်းလၢႆ၊ၸုတုမ် ၵၼ် ၵႃႈၼႂ်း ဝဵင်း ယေႇရုသလႅမ်ႇ၊- 6ႁူမ်ႈ လူၺ်ႈ ၵၼ် တင်း ၶုၼ် ယဵၸ်ႈပရေႃးႁဵၵ်ႈ ဢၼ်ႇၼတ်ႉ၊ၼၼ်ႉ၊ၵႃႇယၽႃႉ၊ယူဝ်းႁၢၼ်ႇ၊ဢလႅၵ်ႉၸၼ်းတႃး၊ၶဝ် တင်းလၢႆ၊ဢိၵ်ႇတင်း တၢင်ႇၵေႃႉ တၢင်ႇ ၵူၼ်း ၶဝ်ႈပႃး ၼႂ်း ၸိူဝ်ႉ ၼႂ်း ၶိူဝ်း ၶုၼ် ယဵၸ်ႈပရေႃးႁဵၵ်ႈ ဢေႃႈ။- 7ၶဝ် ဢဝ် ပေႇတရု၊တင်း ယူဝ်းႁၢၼ်ႇ၊ၸုၵ်း ယူႇ ၽၢႆႇၼႃႈ ၶဝ် လႄႈ ထၢမ် ဝႃႈ၊ "သူ ဢဝ် တင်း တၼ်းၶူဝ်း ဢၼ် လႂ်၊ဢိင် ၼႃႇမႃႉ ၸိုဝ်ႈသဵင် ၽူႈလႂ် သေလႄႈ ႁဵတ်း လွင်ႈတၢင်း ၼႆႉ၊" ဝႃႈ ၼင်ႇ ၼႆ ဢေႃႈ။ 8ပေႇတရု၊ၵေႃႈ၊တဵမ် ဝႆႉ တင်း ဝိၺိၺ်ႇ မူတ်းၸၢင်ႇ ၸဝ်ႈ သေလႄႈ ၶိုၼ်း လၢတ်ႈ လႄႈ ဝႃႈ၊ "ၶုၼ် ဢၼ် ဢုပ်ႉပိူင်ႇ ၵူၼ်း တင်းလၢႆ၊ဢိၵ်ႇတင်း ၵူၼ်း ဢၼ် ပဵၼ် ၵႄႇ ပဵၼ် ႁူဝ် တင်းလၢႆ ၶဝ်႟။- 9မိူဝ်ႈ ၼႆႉ၊ပေႃး ႁဝ်းၶႃႈ လႆႈ ၶၢမ်ႇ တၢင်း ဢၼ် ၸႅတ်ႈထၢမ် လူၺ်ႈ လွင်ႈ ဢၼ် ႁဝ်း ႁဵတ်း ၵျေးၸူး တီႈ ၵူၼ်း ဢၼ် တိၼ် တၢႆ ၵေႃႉ ၼႆႉ လႄႈ မၼ်း ႁဵတ်း ၸိူဝ်ႉႁိုဝ် ၸိုၼ်ႈ ႁၢႆ မႃး ၼႆႉ ၸိုင်၊- 10ႁႂ်ႈ သူ ဢိၵ်ႇတင်း ၵူၼ်း မဵဝ်း ဢိသရေး၊တင်းသဵင်ႈတင်းလူင်၊ထုၵ်ႇလီ ႁူ လွင်ႈ ဢၼ် ၵူၼ်း ၵေႃႉ ဢၼ် ၸုၵ်း ယူႇ ၽၢႆႇၼႃႈ သူ၊ၵႃႈတီႈ ၼႆႈ ၸိုၼ်ႈ ႁၢႆ ၶႅၼ်း မႃး လီ လီ၊သိုဝ်ႈ ၼႃႈ တႂ်ႈတႃ သူ ၵွပ်ႈပိူဝ်ႈ တၼ်းၶူဝ်း ၼႃႇမႃႉ ၸိုဝ်ႈသဵင် ၸဝ်ႈ ယေႇသု ၶရိၸ်ႈ၊ၵူၼ်း ဝဵင်း ၼႃႇၸရႅတ်ႈ၊ဢၼ် သူ တွၵ်ႇ တၢႆ ၵႃႈၼိူဝ် သဝ်မႆႉ သေယဝ်ႉ၊ၽြႃးပဵၼ်ၸဝ်ႈ သမ်ႉ ႁႂ်ႈ မၼ်းၸဝ်ႈ ၶိုၼ်းလိပ်း မႃး ၼၼ်ႉ ယဝ်ႉ။- 11ၸဝ်ႈ ယေႇသု၊ၼႆႉ၊ပဵၼ် ၸဝ်ႈ ဢၼ် ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "'မၢၵ်ႇႁိၼ် ဢၼ် သူ ၸိူဝ်း ဢၼ် ႁဵတ်း ႁိူၼ်း တိူၵ်ႈ ဢဝ် ပႄႇပႅတ်ႈ ဝႆႉ ၼၼ်ႉ၊ ပိၼ်ႇ ပဵၼ် မၢၵ်ႇႁိၼ် ႁူဝ် ၸဵင်ႇတိူၵ်ႈ ဢေႃႈ၊' ဝႃႈ ၼင်ႇ ၼႆ ဢေႃႈ။- 12လိူဝ် သေ ၼၼ်ႉ၊တြႃး တၢင်း ဢၼ် ၵႄႇၶျွတ်ႈ ဢဝ် ဢၼ် ဝႃႈ ၼၼ်ႉ ၵေႃႈ၊မီး ၼႂ်း ၸဝ်ႈ ၼႆႉ သူႇလဵဝ် ပႃးလဵဝ် ၵူၺ်း ဢေႃႈ။ ၵႃႈၼႂ်း ၶူင်းၵၢင် မိူင်း လေႃးၵႃႉ ၼႆႉ၊လိူဝ် သေ ၼႃႇမႃႉ ၸိုဝ်ႈသဵင် မၼ်းၸဝ်ႈ လႄႈ ဢမ်ႇ မီး ၸဝ်ႈ တၢင်ႇ သူႇ တၢင်ႇ ပႃး ဢၼ် ၵႄႇၶျွတ်ႈ ဢဝ် ႁဝ်း လႆႈ၊" ဝႃႈ ၼင်ႇ ၼႆ ဢေႃႈ။ 13ၵူၼ်း ၸိူဝ်း ဢၼ် ၶဝ်ႈပႃး ၼႂ်း မူႇ ၶုၼ်လုမ်း ၸိူဝ်း ၼၼ်ႉ၊လႆႈ ႁၼ် တၢင်း ဢၼ် ႁတ်း ဢၼ် ႁၢၼ် ပေႇတရု၊တင်း ယူဝ်းႁၢၼ်ႇ၊လႄႈ၊ႁု လွင်ႈ ဢၼ် ၶဝ် ဢမ်ႇ ပေႃး မေႃ လိၵ်ႈ တႄႉတႄႉ ဝႃႈ ဝႃႈ၊ပဵၼ် ၵူၼ်း ပၢၼ်ၵၢင် ၵူၺ်း ၼၼ်ႉ ၸိုင်၊ဢၢမ်း ၼႃႇ သေလႄႈ ၶဝ် ၶုၵ်းၸႂ်လႆႈ လွင်ႈ ဢၼ် ယၢမ်ႈ ပဵၼ် ၵူၼ်း ၸွမ်းလင် ၸဝ်ႈ ယေႇသု၊မႃး ယဝ်ႉ ၼၼ်ႉ ဢေႃႈ။- 14ၵူၺ်းၵႃႈ၊ၶဝ် ဢမ်ႇ ၸၢင်ႈ တွပ်ႇ သေ ၸိူဝ်ႉ သေ ပိူင်၊ၵွပ်ႈပိူဝ်ႈ ၵူၼ်း တိၼ် တၢႆ ဢၼ် လႆႈ ၸိုၼ်ႈ ႁၢႆ မႃး ၼၼ်ႉ ၵူၺ်း၊ၸုၵ်း ႁိမ်း ပေႇတရု၊တင်း ယူဝ်းႁၢၼ်ႇ ဝႆႉ ယူႇ ၼၼ်ႉ လႄႈ၊- 15ၶဝ် ႁႂ်ႈ ပေႇတရု၊တင်း ယူဝ်းႁၢၼ်ႇ၊ဢွၵ်ႇ ၵႂႃႇ ပႃႈ ၼွၵ်ႈ လုမ်း ယဝ်ႉ ၸင်ႇ၊ၶဝ် ၼင်ႇ ၵၼ် ၵၼ် တိူင်ႇပၢင်ႇ ၵၼ် လႄႈ ဝႃႈ၊- 16"ႁဝ်း တေ လႆႈ ႁဵတ်း ၸိူဝ်ႉ ၼင်ႇ ႁိုဝ် တီႈ ၶဝ် ၼၼ်ႉ။ ၵူၼ်း ဝဵင်း ယေႇရုသလႅမ်ႇ၊တင်းလၢႆ၊ႁု လွင်ႈ ဢၼ် ၼိမိၵ်ႈ လၢၵ်ႈၶၼႃႇ၊ဢၼ် ထၢင်ႇသႃး ၼႆႉ၊ပဵၼ် ဢၼ် ၶဝ် သွင် ၵေႃႉ ႁဵတ်း ၼၼ်ႉ ယဝ်ႉ။ ႁဝ်း ဢမ်ႇ ၸၢင်ႈ တွပ်ႇ ၸၢင်ႈ ထဵင် လႆႈ။- 17ၵူၺ်းၵႃႈ၊ၼင်ႇ ႁိုဝ် ၶၢဝ်ႇငၢဝ်း ၼႆႉ၊တေ ဢမ်ႇ လႆႈ ၸွတ်ႇတူဝ်ႈ ၵႂႃႇ ထႅင်ႈ ၸိုင်၊ႁဝ်း ဢွၼ်ၵၼ် လွၵ်ႇငိုတ်ႈ ၶဝ်၊ၵမ်းလိုၼ်း ယႃႇပေ ႁႂ်ႈ ၶဝ် ႁေႃးလၢတ်ႈ ၼႂ်း ၼႃႇမႃႉ ၸိုဝ်ႈသဵင် ယေႇသု၊တီႈ ၽူႈလႂ် ထႅင်ႈ ၼၼ်ႉ တႃႉ ႁဝ်း၊" ဝႃႈ ၼင်ႇ ၼႆ ဢေႃႈ။ 18ၸင်ႇ ၶိုၼ်း ႁွင်ႉ ဢဝ် ၶဝ် သွင် ၵေႃႉ ၼၼ်ႉ ၶဝ်ႈ မႃး သေယဝ်ႉ၊သင်ႇ လၢတ်ႈ လႄႈ ဝႃႈ၊ "ပဵၼ် ႁိုဝ် မႃး သေဢမ်ႇဝႃႈ၊သူ သွင် ၵေႃႉ တၵ်း ဢမ်ႇ လႆႈ ႁေႃးလၢတ်ႈ သင်ႇ သွၼ် ၼႂ်း ၼႃႇမႃႉ ၸိုဝ်ႈသဵင် ယေႇသု၊ၼၼ်ႉ သေ ဢိတ်း၊" ဝႃႈ ၼင်ႇ ၼႆ ဢေႃႈ။- 19ၵူၺ်းၵႃႈ၊ပေႇတရု၊တင်း ယူဝ်းႁၢၼ်ႇ၊ၶိုၼ်း လၢတ်ႈ တီႈ ၶဝ် လႄႈ ဝႃႈ၊ "ႁဝ်းၶႃႈ တၵ်း ထွမ်ႇဢဝ် ၵႂၢမ်း သူ ၼႃႇ သေ ထွမ်ႇဢဝ် ၵႂၢမ်း ၽြႃးပဵၼ်ၸဝ်ႈ ႁိုဝ်း၊သူ ဝူၼ်ႉၸႂ် လီ လီ လႄႈ တွပ်ႇ သိုဝ်ႈ သိုဝ်ႈ တေႃႇ တေႃႇ ၽၢႆႇၼႃႈ ၽြႃးပဵၼ်ၸဝ်ႈ သေၵမ်း။- 20ပေႃး ဢမ်ႇ ႁေႃး ဢမ်ႇ လၢတ်ႈ လွင်ႈ ဢၼ် ႁဝ်း လႆႈ ႁၼ် လႆႈ ငိၼ်း ၸိူဝ်း ၼၼ်ႉ ၸိုင်၊ႁဝ်း ဢမ်ႇ ယူႇ လႆႈ ၶႃႈ၊" ဝႃႈ ၼင်ႇ ၼႆ ဢေႃႈ။- 21ႁဵတ်း ၼၼ်ႉ လႄႈ ၶဝ် ဢမ်ႇ ႁၼ် လွင်ႈ ဢၼ် တၵ်း ပၼ်တၢမ်ႇ တီႈ ၶဝ် သွင် ၵေႃႉ ၼၼ်ႉ ၵွပ်ႈပိူဝ်ႈ ၵူၼ်း တင်းလၢႆ ယွင်ႈယေႃး ၽြႃးပဵၼ်ၸဝ်ႈ၊လူၺ်ႈ လွင်ႈ ဢၼ် ပဵၼ် မႃး ယဝ်ႉ ၼၼ်ႉ ၸိုင်၊မူႇ ၶုၼ်လုမ်း ၶဝ် သမ်ႉ လွၵ်ႇငိုတ်ႈ ထႅင်ႈ သေယဝ်ႉ၊ပွႆႇ ၶဝ် လွတ်ႈ သေ ဢေႃႈ။- 22ၵူၼ်း ၵေႃႉ ဢၼ် လႆႈ ႁွတ်ႈထိုင် တၢင်း ဢၼ် ၸိုၼ်ႈ ႁၢႆ ၶႅၼ်း မႃး၊ၵွပ်ႈပိူဝ်ႈ ၼိမိၵ်ႈ လၢၵ်ႈၶၼႃႇ ၼၼ်ႉ၊ဢသၢၵ်ႈ မီး သီႇ သိပ်း ပီ လိူဝ် ယဝ်ႉ ဢေႃႈ။ 23ဝၢႆးသေ ပေႇတရု၊တင်း ယူဝ်းႁၢၼ်ႇ၊ဢွၵ်ႇ ၵႂႃႇ ၼၼ်ႉ၊ၶဝ် မိူဝ်း ၸူး တီႈ မုၵ်ႉၸုမ်း ၵူၼ်း ၶဝ် လႄႈ မွၵ်ႇလၢတ်ႈ ၼႄ လွင်ႈ ၵႂၢမ်း ဢၼ် ယဵၸ်ႈပရေႃးႁဵၵ်ႈလူင် ၶဝ်၊ဢိၵ်ႇတင်း ၵူၼ်း ဢၼ် ပဵၼ် ၵႄႇ ပဵၼ် ႁူဝ် ၶဝ်၊သင်ႇ လၢတ်ႈ တီႈ ၶဝ် သွင် ၵေႃႉ ၼၼ်ႉ ဢေႃႈ။- 24ၶဝ် လႆႈ ငိၼ်း လႄႈ ၽွမ်ႉၵၼ် ၵၢဝ်ႇတိူင်ႇ ၽြႃးပဵၼ်ၸဝ်ႈ သူးတွင်း လႄႈ ဝႃႈ၊ "ၸဝ်ႈ ဢၼ် ပိူင်ႇ တီႈၶႃႈ႟။ ၸဝ်ႈ ႁဝ်း ပဵၼ် ၸဝ်ႈ ဢၼ် ၽၢၼ်ႇသၢင်း ႁဵတ်း ပဵၼ် ၵၢင်ႁၢဝ် လိၼ်မိူင်း၊ၼမ်ႉ သမ်ႇမုၵ်ႈတြႃႇ၊ဢိၵ်ႇတင်း ၵႃႈ ဢၼ် မီး ၵႃႈၼႂ်း ၸိူဝ်း ၼၼ်ႉ၊တင်းသဵင်ႈတင်းလူင် တီႈၶႃႈ ဢေႃႈ။- 25ၸဝ်ႈ ႁဝ်း ဢဝ် သူပ်း ၶႃႈၸဝ်ႈႁဝ်း တႃႇဝိတ်ႈ၊လၢတ်ႈ လူၺ်ႈ ဝိၺိၺ်ႇ မူတ်းၸၢင်ႇ ၸဝ်ႈ ဝႆႉ လႄႈ ဝႃႈ၊ "'ၵူၼ်း တၢင်ႇၸိူဝ်ႉတၢင်ႇၶိူဝ်း တင်းလၢႆ တူၵ်းၸႂ် ဢူၼ် မေႃး ႁဵတ်းသင်။ ၵူၼ်း မဵဝ်း တင်းလၢႆ ၶိုင် ပွင် လၢႆ လၢႆ လွၵ်ႇ လွၵ်ႇ ႁဵတ်းသင်။ 26ၶုၼ်ႁေႃၶမ်း လေႃးၵီႇ တင်းလၢႆ ၵျၢမ်ႇပွင် မႄးႁႅၼ်း လႄႈ မူးမၢတ်ႈ ၽွင်းမိူင်း တင်းလၢႆ ၸုတုမ် ၶိုင် ႁႃ၊ ႁႂ်ႈလႆႈ ႁဵတ်း ၶတ်း ၸဝ်ႈ ထႃႇဝရႃႉ ၽြႃး၊ တင်း ၸဝ်ႈ ၶရိၸ်ႈ၊မၼ်းၸဝ်ႈ ဢေႃႈ။' ဝႃႈ ၼင်ႇ ၼႆ ၼၼ်ႉ၊- 27ပဵၼ် ၸွမ်း ၸိူဝ်ႉ ၼင်ႇ ဢၼ် ၸဝ်ႈၽႃႉ ႁေႇရူတ်ႈ၊တင်း ၶုၼ် ပွၼ်ႇတိပိလတ်ႉ၊ၸုတုမ် ၵၼ် တင်း ၵူၼ်း၊တၢင်ႇၸိူဝ်ႉတၢင်ႇၶိူဝ်း တင်းလၢႆ၊ဢိၵ်ႇတင်း ၵူၼ်း မဵဝ်း ဢိသရေး၊တင်းလၢႆ၊ၵႃႈတီႈ ဝဵင်း ၼႆႉ ႁႂ်ႈလႆႈ ႁဵတ်း ၶတ်း၊ၸဝ်ႈ ယေႇသု၊လုၵ်ႈၸဝ်ႈ ႁဝ်း ဢၼ် ၸဝ်ႈႁဝ်း ပၼ် ၽိၵ်ႈသိၵ်ႈ ဝႆႉ၊ႁႂ်ႈ ပဵၼ် ၸဝ်ႈ ၶရိၸ်ႈ၊ၼၼ်ႉ တီႈၶႃႈ ဢေႃႈ။- 28ၶဝ် ၽွမ်ႉၵၼ် ႁႂ်ႈလႆႈ ႁဵတ်း ၵူႈၸိူဝ်ႉၵူႈပိူင် ၸွမ်းၼင်ႇ တၼ်းၶူဝ်း ၸဝ်ႈႁဝ်း၊တင်း ဢလူဝ်ႇ ၵၢင်ၸႂ် ၸဝ်ႈႁဝ်း မၵ်းၶၢၼ်း ဝႆႉ၊ႁႂ်ႈ ပဵၼ် မႃး ၸိူဝ်း ၼၼ်ႉ တီႈၶႃႈ ယဝ်ႉ။- 29ပိူဝ်ႈ ၼႆ လႄႈ ၸဝ်ႈႁဝ်း တီႈၶႃႈ၊တေႃႈလဵဝ် ၼႆႉ ၶႅၼ်းတေႃႈ လူတူၺ်း တၢင်း ဢၼ် ၶဝ် ႁႄႉၶႅၼ် ၸိူဝ်း ၼၼ်ႉ သေလႄႈ ၶႅၼ်းတေႃႈ ပၼ် ဢၶႂၢင်ႉ ၶႃႈၸဝ်ႈႁဝ်း ၶဝ် ၸိူဝ်း ၼႆႉ၊တၵ်း လႆႈ ႁေႃးလၢတ်ႈ တြႃး ၸဝ်ႈႁဝ်း ႁတ်း ႁတ်းႁၢၼ် ႁၢၼ် သေၵမ်း တီႈၶႃႈ။- 30ၶႅၼ်းတေႃႈ ယိုၼ်း မိုဝ်း ၸဝ်ႈႁဝ်း၊ႁႂ်ႈ တၢင်းၶႆႈတၢင်းပဵၼ် ၸိုၼ်ႈ ႁၢႆ ၶႅၼ်း မႃး၊ဢိၵ်ႇတင်း ပၼ် ဢၶႂၢင်ႉ ႁဵတ်း ၼိမိၵ်ႈ လၢၵ်ႈၶၼႃႇ တၢင်း ဢၼ် လီဢၢမ်း ၼႃႇ ၸိူဝ်း ၼၼ်ႉ၊ၵႃႈၼႂ်း ၼႃႇမႃႉ ၸိုဝ်ႈသဵင် ယေႇသု၊လုၵ်ႈၸဝ်ႈ ႁဝ်းၶႃႈ ဢၼ် မူတ်းၸၢင်ႇ ၼၼ်ႉ သေၵမ်း တီႈၶႃႈ၊" ဝႃႈ ၼင်ႇ ၼႆ သူးတွင်း ဢေႃႈ။ 31ဝၢႆးသေ ၶဝ် သူးတွင်း ယဝ်ႉ ၵႂႃႇ ၸိုင်၊တီႈ ဢၼ် ၶဝ် ၸုတုမ် ၵၼ် ၼၼ်ႉ၊သၼ်ႇ ဝႆ ၵႂႃႇ ဢေႃႈ။ ၶဝ် ၵေႃႈ တဵမ် ဝႆႉ တင်း ဝိၺိၺ်ႇ မူတ်းၸၢင်ႇ ၸဝ်ႈ သေလႄႈ တႄႇၸႃႉ ႁေႃးလၢတ်ႈ တြႃး ၽြႃးပဵၼ်ၸဝ်ႈ ႁတ်း ႁတ်းႁၢၼ် ႁၢၼ် ဢေႃႈ။ 32မူႇၵူၼ်း ၸိူဝ်း ဢၼ် ယုမ်ႇမၢတ်ႈ ၼၼ်ႉ၊ဝႆႉၸႂ် ၶဝ် ပဵၼ် ဢၼ်လဵဝ် ၵၼ် လႄႈ ၽွမ်ႉ သဵင် ပဵင်း ပၢၵ်ႇ ၵၼ် ဝႆႉ ဢေႃႈ။ ၽူႈလႂ် ယင်း ဢမ်ႇ ဝႃႈ၊ၶွင် ၵဝ် ၶွင် မႂ်း လႄႈ ၶဝ် ဢဝ် ဢုၵ်ႉၸႃႇ ဢၼ် ၶဝ် မီး ၼၼ်ႉ၊ၽႄမႅင်ႇ ပၼ် တီႈ ၵၼ် ယူႇ ဢေႃႈ။- 33တမၢၼ်ႇၸဝ်ႈ တင်းလၢႆ ၵေႃႈ၊ပႃး တင်း တၼ်းၶူဝ်း ယႂ်ႇ ၼႃႇ လႄႈ ၶၢမ်ႇသၢၵ်ႈသေႇ လွင်ႈ ၸဝ်ႈ ယေႇသု၊လုၵ်ႉ ၶိုၼ်းလိပ်း ၼၼ်ႉ ယူႇ သေလႄႈ ၽြႃးပဵၼ်ၸဝ်ႈ သွၼ်းလေႃႇ ပၼ်တၢင်းလီ မၢင်ႇၵလႃႇ ၼမ်ၼႃႇ ၵႃႈတီႈ ၶဝ် ၵူႈ ၵေႃႉ ဢေႃႈ။- 34ၼႂ်း ၶဝ် ၼၼ်ႉ၊ဢမ်ႇ မီး ၵေႃႉ ဢၼ် ၸုတ်ႈ ဢၼ် လုတ်ႈ သေၵေႃႉသေၵူၼ်း။ ၶဝ် ၸိူဝ်း ဢၼ် မီး သူၼ် မီး ႁိူၼ်း ၼၼ်ႉ ၶၢႆ ပႅတ်ႈ သေယဝ်ႉ၊ဢဝ် ငိုၼ်း ဢၼ် လႆႈ ၼၼ်ႉ မႃး၊- 35ဢၢပ်ႈပၼ် တီႈ တမၢၼ်ႇၸဝ်ႈ တင်းလၢႆ ႁႂ်ႈ ၽႄမႅင်ႇ ပၼ် ၸွမ်း ၵႃႈ ၼင်ႇ ဢၼ် ၽူႈလႂ် လူဝ်ႇ ၸူၵ်း လူဝ်ႇ ၸၢႆႇ ၵိၼ် ႁင်း ၽႂ် ႁင်း မၼ်း ၼၼ်ႉ ဢေႃႈ။ 36မိူဝ်ႈ ၼၼ်ႉ၊ယူဝ်းသႅပ်ႈ၊ၵူၼ်း မဵဝ်း လေႇဝိ၊ၸႃႇတိ ၵုၼ် သၢႆးပရၢတ်ႈ၊ဢၼ် တမၢၼ်ႇၸဝ်ႈ တင်းလၢႆ၊ပၼ် ၸိုဝ်ႈ မၼ်း လႄႈ ဝႃႈ၊ပႃႇၼပႃႉ၊ (ဢၼ် ပွင်ႇဝႃႈ၊ၽူႈ ပၼ် ႁႅင်းၸႂ်) ၼၼ်ႉ၊- 37ၶၢႆ ပႅတ်ႈ သူၼ် မၼ်း လႄႈ ဢဝ် ငိုၼ်း ဢၼ် လႆႈ ၼၼ်ႉ၊မႃး ဢၢပ်ႈပၼ် တီႈ တမၢၼ်ႇၸဝ်ႈ တင်းလၢႆ ဢေႃႈ။
Copyright
Learn More


text:
1သြႃႇ ပေႃးလု၊သြႃႇ သီႇလႃႉ၊တင်း သြႃႇ တိမေႃးသေႇ၊ၸိူဝ်း ၼႆႉ၊တႅမ်ႈလိၵ်ႈ ပၼ် ထိုင် ၸိူဝ်းၸဝ်ႈ ဝဵင်း ထိတ်ႉသႃႇလေႃးၼိၵ်ႈ၊ဢၼ် တႄႇ ယူႇ ၼႂ်း ၽြႃး ပေႃႈၸဝ်ႈ၊ဢိၵ်ႇတင်း ၸဝ်ႈ ၽြႃး ယေႇသု ၶရိၸ်ႈ၊ဢေႃႈ။ ႁႂ်ႈ ၵျေးၸူး ဢိၵ်ႇတင်း တၢင်းၼိမ် ဢၼ် ပဵၼ် မႃး ၵႃႈတီႈ ၽြႃးပဵၼ်ၸဝ်ႈ ပဵၼ် ပုၼ်ႈ သူ သေၵမ်း လူၺ်ႈ။ 2ႁဝ်း ယွင်ႈယေႃး တၢင်ႇၵျေးၸူး ၽြႃးပဵၼ်ၸဝ်ႈ ပုၼ်ႈ သူ ယူႇ တႃႇသေႇ လႄႈ သူးတွင်း ပုၼ်ႈ သူ တႃႇသေႇ ဢမ်ႇထၢတ်ႇ ဢေႃႈ။- 3ႁဝ်း ၶုၵ်းၸႂ်လႆႈ တၢင်း ဢၼ် သူ ၵမ်ၵျၢင်ႉ ၸွမ်း တၢင်းယုမ်ႇမၢတ်ႈ သူ မီး ၸႂ် ဢၼ် ႁၵ်ႉ လႄႈ ဢဝ် ႁႅင်း ၶတ်းၸႂ် ၵျူဝ်းၸႃး ႁဵတ်းၵၢၼ်၊ဢိၵ်ႇတင်း မီး ၸႂ် ဢၼ် မုင်ႈထႃႈ မွင်းထႃႈ ၸဝ်ႈႁဝ်း ယေႇသု ၶရိၸ်ႈ၊လႄႈ မၼ်ႈၶိူင်ႇ ယူႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ၊ပေႃႈၸဝ်ႈ ႁဝ်း ၼၼ်ႉ ဢေႃႈ။- 4လွင်ႈ မၼ်း ၸမ်ႉ၊ပီႈၼွင်ႉ ဢၼ် ၽြႃးပဵၼ်ၸဝ်ႈ ႁၵ်ႉ ၶဝ်႟။ ႁဝ်း ႁု လွင်ႈတၢင်း ဢၼ် ၽြႃးပဵၼ်ၸဝ်ႈ လိူၵ်ႈ ဢဝ် သူ ၼၼ်ႉ ယူႇ ဢေႃႈ။- 5ပိူဝ်ႈ ဝႃႈ၊ၶၢဝ်ႇတြႃးသိူဝ်းပျေႃႇ ဢၼ် ႁဝ်း ႁေႃးလၢတ်ႈ တီႈ သူ ၼႆႉ ပဵၼ် ၵႂၢမ်း လၢႆ လၢႆ ၵူၺ်း ဢမ်ႇၸႂ်ႈ။ မိူဝ်ႈ ဢၼ် ႁဝ်း ႁေႃးလၢတ်ႈ ၼၼ်ႉ၊ပႃး တၼ်းၶူဝ်း တင်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ၊ဢိၵ်ႇတင်း တၢင်း ဢၼ် ယုမ်ႇမၢတ်ႈ တမ်းၸႂ် ၼၼ်ႉ ဢေႃႈ။ ႁဝ်း ပဵၼ် ၵူၼ်း ၸိူဝ်ႉ ၼင်ႇ ႁိုဝ် ပုၼ်ႈ ဢၵျူဝ်း သူ၊ၼႂ်း မိူဝ်ႈ ဢၼ် ႁဝ်း မီး ယူႇ လူၺ်ႈ ၵၼ် တင်း သူ ၼၼ်ႉ သူ ႁု ယူႇ ဢေႃႈ။- 6ၼႂ်း တၢင်း ဢၼ် လႆႈ ၶၢမ်ႇ တုၵ်ႉၶႃႉ တၢင်း ၽၢၼ် ယႂ်ႇ ၼႃႇ ၼၼ်ႉ၊သူ ႁပ်ႉ ၶၢမ်ႇ ဢဝ် ၼုၵ်ႈၵပၢတ်ႈ တြႃး ၸဝ်ႈ လူၺ်ႈ တၢင်း ၸူမ်းသိူဝ်း ဢၼ် ဝိၺိၺ်ႇ ၸဝ်ႈ ပၼ် ၼၼ်ႉ လႄႈ သူ လႆႈ ထိုင် ပဵၼ် ၵူၼ်း ဢၼ် ႁဵတ်း ၸွမ်း ႁဝ်း၊ဢိၵ်ႇတင်း ၸဝ်ႈၽြႃး ဢေႃႈ။- 7ႁဵတ်း ၸိူဝ်ႉ ၼင်ႇ ၼၼ် လႄႈ သူ သမ်ႉ လႆႈ ပဵၼ် ပုင်ႇ သၢၵ်ႈသေႇ ပုၼ်ႈ ၵူၼ်း ဢၼ် ယုမ်ႇမၢတ်ႈ ၸိူဝ်း ဢၼ် မီး ၼႂ်း မိူင်း မႃႇၵေႇတေႃးၼိ၊တင်း မိူင်း ဢၶႃႇယႃႉ၊တင်းသဵင်ႈတင်းလူင် ၼၼ်ႉ ဢေႃႈ။- 8ပဵၼ် ၸိူဝ်ႉ ၼင်ႇ ႁိုဝ် ဝႃႈၼႆ ၸမ်ႉ၊သဵင် ဢၼ် ႁေႃးလၢတ်ႈ ၼုၵ်ႈၵပၢတ်ႈ တြႃး၊ၸဝ်ႈၽြႃး ၼၼ်ႉ ဢွၵ်ႇ သေ ၵႃႈတီႈ သူ မႃး ၸွတ်ႇတူဝ်ႈ ၵႂႃႇ ၼႂ်း မိူင်း မႃႇၵေႇတေႃးၼိ၊တင်း မိူင်း ဢၶႃႇယႃႉ၊ၵူၺ်းဢမ်ႇၵႃး၊ၶၢဝ်ႇငၢဝ်း လွင်ႈ ဢၼ် သူ ယုမ်ႇမၢတ်ႈ ၽြႃးပဵၼ်ၸဝ်ႈ ၼၼ်ႉ ၵေႃႈ ၸွတ်ႇတူဝ်ႈ ၵႂႃႇ ၵူႈတီႈၵူႈလႅၼ် ဢေႃႈ။ ၵွပ်ႈၼႆ လႄႈ လွင်ႈ ဢၼ် ႁဝ်း တၵ်း လႆႈ လၢတ်ႈ ဢမ်ႇ မီး သေ ၸိူဝ်ႉ သေ ပိူင်၊- 9ၵူၼ်း ၸိူဝ်း ၼၼ်ႉ တူဝ် ၶဝ် မွၵ်ႇလၢတ်ႈ ၶႆႈၼႄ ႁဝ်း လွင်ႈ ဢၼ် သူ ႁဵတ်းဝၢတ်ႈ ၶႅၵ်ႇ တီႈ ႁဝ်း ထၢၼ်ႇ ႁိုဝ် ၼႂ်း မိူဝ်ႈ ဢၼ် ႁဝ်း ၵႂႃႇလႄႇ ၵႂႃႇ ၸႂ်း သူ ၼၼ်ႉ၊ဢိၵ်ႇတင်း လွင်ႈ ဢၼ် သူ ဝႄႈ ပႅတ်ႈ သေ တၢင်း ဢၼ် ဝႆႈ ႁုၼ်ႇႁၢင်ႈသၢင်းထု သေလႄႈ ပိၼ်ႇၸႂ် မႃး ၸူး တီႈ ၽြႃးပဵၼ်ၸဝ်ႈ ႁႂ်ႈလႆႈ ပွင် ႁဵတ်းၵၢၼ် ၽြႃးပဵၼ်ၸဝ်ႈ ဢၼ် ဢသၢၵ်ႈလိပ်း ယူႇ လႄႈ မၼ်ႈၶိူင်ႇ ၸိုဝ်ႈၸႂ်ႈ ၼၼ်ႉ၊- 10ဢိၵ်ႇတင်း ႁႂ်ႈလႆႈ ပႂ်ႉထႃႈ လုၵ်ႈၸဝ်ႈ ဢၼ် လုၵ်ႉ သေ ၵႃႈတီႈ ၽႃႉၵၢင်ႁၢဝ် ၵျွ လူင်း မႃး၊လုၵ်ႈၸဝ်ႈ ဢၼ် ဝႃႈ၊ၸဝ်ႈ ယေႇသု၊ဢၼ် ၽြႃးပဵၼ်ၸဝ်ႈ ႁႂ်ႈ လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး၊ႁႂ်ႈလႆႈ ထုတ်ႇ ဢဝ် ႁဝ်း သေ ၵႃႈတီႈ ၽေး တၢမ်ႇ ဢၼ် တၵ်း ႁွတ်ႈမႃး ၼၼ်ႉ ဢေႃႈ။
Copyright
Learn More


text:
1ၵေႃႉ ဢၼ် ၵဝ် ႁၵ်ႉ ၶဝ်႟။ ယႃႇပေ ယုမ်ႇ ၶဝ် ၸိူဝ်း ဢၼ် လၢတ်ႈ ဝႃႈ၊ၶဝ် မီး ဝိၺိၺ်ႇ ၸဝ်ႈ ဝႃႈၼႆ ၼၼ်ႉ ၵႃႈမီး တင်းသဵင်ႈတင်းလူင်။ ၸႅတ်ႈ တူၺ်း ဝိၺိၺ်ႇ ဢၼ် ၶဝ် မီး ၼၼ်ႉ ပဵၼ် မႃး ၵႃႈတီႈ ၽြႃးပဵၼ်ၸဝ်ႈ ႁိုဝ်း၊ဢမ်ႇၸႂ်ႈ ႁိုဝ်း ၼၼ်ႉ တႃႉ။ လွင်ႈ မၼ်း ၸမ်ႉ၊မိၵ်ႉသႃႇ ပရေႃးၽႅတ်ႈ တင်းလၢႆ ၶဝ်ႈ ၵႂႃႇ ၵႃႈၼႂ်း လေႃးၵႃႉ ၼႆႉ ယဝ်ႉ ဢေႃႈ။- 2တၵ်း တေ ႁဵတ်း ၸိူဝ်ႉႁိုဝ် ႁု၊ဝိၺိၺ်ႇ ၽြႃးပဵၼ်ၸဝ်ႈ လႆႈ ဝႃႈၼႆ ၸမ်ႉ၊ဝိၺိၺ်ႇ ဢၼ် ႁပ်ႉ ဢဝ် လွင်ႈ ဢၼ် ၸဝ်ႈ ယေႇသု ၶရိၸ်ႈ၊ၵျွ လူင်း မႃး ၶၢမ်ႇ ဢဝ် ၸႃႇတိ ၵူၼ်း ၼၼ်ႉ ပဵၼ် ဝိၺိၺ်ႇ ဢၼ် လုၵ်ႉ သေ ၵႃႈတီႈ ၽြႃးပဵၼ်ၸဝ်ႈ မႃး ဢေႃႈ။- 3ဝိၺိၺ်ႇ ဢၼ် ဢမ်ႇ ႁပ်ႉ ဢဝ် လွင်ႈ ၸဝ်ႈ ယေႇသု၊ၼၼ်ႉ ၸမ်ႉ၊မၼ်း ဢမ်ႇၸႂ်ႈ ဝိၺိၺ်ႇ ဢၼ် ပဵၼ် မႃး ၵႃႈတီႈ ၽြႃးပဵၼ်ၸဝ်ႈ ဢေႃႈ။ ဝိၺိၺ်ႇ ၼၼ်ႉ ပဵၼ် မႃး ၵႃႈတီႈ ရၢၼ်ႇသူႇ ၸဝ်ႈ ၶရိၸ်ႈ၊ဢၼ် ႁွင်ႉဝႃႈ၊ဢၼ်ႇတိ ၶရိၸ်ႈ၊ဢၼ် သူ လႆႈ ငိၼ်း ဝႃႈ၊မၼ်း တၵ်း မႃး ဝႃႈၼႆ ၼၼ်ႉ တေႃႈလဵဝ် ၼႆႉ၊မၼ်း သမ်ႉ ပေႃး မႃး မီး ယူႇ ၵႃႈၼႂ်း လေႃးၵႃႉ ၼႆႉ ယဝ်ႉ ဢေႃႈ။ 4လုၵ်ႈဢွၼ်ႇ ၶဝ်႟။ သူ ပဵၼ် ၵူၼ်း ၽြႃးပဵၼ်ၸဝ်ႈ လႄႈ လႆႈ ပႄႉၼႅင်ႇ မိၵ်ႉသႃႇ ပရေႃးၽႅတ်ႈ ၶဝ် ၵွပ်ႈပိူဝ်ႈ ဝိၺိၺ်ႇ ၸဝ်ႈ ဢၼ် မီး ၼႂ်း သူ ၼၼ်ႉ ယဵင်ႈၶႅၼ်း မီး ၽုင်း တၼ်းၶူဝ်း ယႂ်ႇ ၼႃႇ သေ ဝိၺိၺ်ႇ ဢၼ် မီး ၵႃႈၼႂ်း လေႃးၵႃႉ ၼၼ်ႉ ဢေႃႈ။- 5မိၵ်ႉသႃႇ ပရေႃးၽႅတ်ႈ ၶဝ် ပဵၼ် ၵူၼ်းလေႃးၵီႇ လႄႈ ၸၢင်ႈ လၢတ်ႈ လူၺ်ႈ ၶိူင်ႈပိူင် လေႃးၵႃႉ သေလႄႈ ၵူၼ်းလေႃးၵီႇ တင်းလၢႆ ၵေႃႈ ၸၢင်ႈ ထွမ်ႇဢဝ် ၵႂၢမ်း ၶဝ် ၼၼ်ႉ ဢေႃႈ။- 6ႁဝ်း ၸိူဝ်း ၼႆႉ ၸမ်ႉ၊ပဵၼ် ၵူၼ်း ၽြႃးပဵၼ်ၸဝ်ႈ ဢေႃႈ။ ၽူႈလႂ် သေဢမ်ႇဝႃႈ၊ၵေႃႉ ဢၼ် ႁုၸၵ်း ၽြႃးပဵၼ်ၸဝ်ႈ ၼၼ်ႉ ၸၢင်ႈ ထွမ်ႇဢဝ် ၵႂၢမ်း ႁဝ်း သေလႄႈ ၵေႃႉ ဢၼ် ဢမ်ႇၸႂ်ႈ ၵူၼ်း ၽြႃးပဵၼ်ၸဝ်ႈ ၸမ်ႉ၊ဢမ်ႇ ၸၢင်ႈ ထွမ်ႇဢဝ် ၵႂၢမ်း ႁဝ်း ဢေႃႈ။ ထွၵ်ႈလူၺ်ႈ လွင်ႈတၢင်း ၼႆႉ လႄႈ ႁဝ်း ၸၢင်ႈ ႁု ဝိၺိၺ်ႇ ၸဝ်ႈ ဢၼ် ၸႅတ်ႈ၊ဢိၵ်ႇတင်း ဝိၺိၺ်ႇ ဢၼ် ၽိတ်းပိူင်ႈ ဢေႃႈ။ 7ၵေႃႉ ဢၼ် ၵဝ် ႁၵ်ႉ ၶဝ်႟။ ႁဝ်း ၵေႃႉ ၼိုင်ႈ လႄႈ ၵေႃႉ ၼိုင်ႈ ႁၵ်ႉ ၵၼ် တႃႉ ႁဝ်း။ လွင်ႈ မၼ်း ၸမ်ႉ၊တၢင်းႁၵ်ႉ မႅတ်ႈတႃႇ ပဵၼ် မႃး ၵႃႈတီႈ ၽြႃးပဵၼ်ၸဝ်ႈ ဢေႃႈ။ ၽူႈလႂ် သေဢမ်ႇဝႃႈ၊ၵေႃႉ ဢၼ် ၸၢင်ႈႁၵ်ႉ ၼၼ်ႉ ပဵၼ် လုၵ်ႈလၢင်း ၽြႃးပဵၼ်ၸဝ်ႈ သေလႄႈ ႁုၸၵ်း ၽြႃးပဵၼ်ၸဝ်ႈ ဢေႃႈ။- 8ၵေႃႉ ဢၼ် ဢမ်ႇ ၸၢင်ႈႁၵ်ႉ ၼၼ်ႉ ဢမ်ႇ ႁုၸၵ်း ၽြႃးပဵၼ်ၸဝ်ႈ။ လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ ပဵၼ် တၢင်းႁၵ်ႉ မႅတ်ႈတႃႇ ဢေႃႈ။- 9ၽြႃးပဵၼ်ၸဝ်ႈ ႁဵတ်း ၸိူဝ်ႉႁိုဝ် ၼႄပျႃး တၢင်းႁၵ်ႉ မႅတ်ႈတႃႇ မၼ်းၸဝ်ႈ ဝႃႈၼႆ ၸမ်ႉ၊မၼ်းၸဝ်ႈ ပွႆႇၸႂ်ႉ လုၵ်ႈၸဝ်ႈ ပႃးလဵဝ် ၵူၺ်း ၼၼ်ႉ မႃး ၼႂ်း လေႃးၵႃႉ ၼႆႉ ႁႂ်ႈ ႁဝ်း လႆႈ ဢသၢၵ်ႈလိပ်း ယူႇ ၵွပ်ႈပိူဝ်ႈ လုၵ်ႈၸဝ်ႈ ၼၼ်ႉ ဢေႃႈ။- 10တၢင်းႁၵ်ႉ မႅတ်ႈတႃႇ ဢၼ် ဝႃႈ ၼၼ်ႉ ၸမ်ႉ၊ပဵၼ် တၢင်း ဢၼ် ႁဝ်း ႁၵ်ႉ ၽြႃးပဵၼ်ၸဝ်ႈ ၼၼ်ႉ ဢမ်ႇၸႂ်ႈ။ ပဵၼ် တၢင်း ဢၼ် ၽြႃးပဵၼ်ၸဝ်ႈ ႁၵ်ႉ ႁဝ်း သေလႄႈ ပွႆႇၸႂ်ႉ လုၵ်ႈၸဝ်ႈ မႃး ႁႂ်ႈ ဢပျတ်ႈ ႁဝ်း လႆႈ ၶၢမ်ႇ တၢင်း ဢၼ် ပွႆႇလွတ်ႈ ၼၼ်ႉ ဢေႃႈ။ 11ၵေႃႉ ဢၼ် ၵဝ် ႁၵ်ႉ ၶဝ်႟။ ပေႃး ၽြႃးပဵၼ်ၸဝ်ႈ ႁၵ်ႉ ႁဝ်း ထၼ်ႇ ၼႆႉ တႄႉ ၸိုင်၊ႁဝ်း ၵေႃႈ၊ၵေႃႉ ၼိုင်ႈ လႄႈ ၵေႃႉ ၼိုင်ႈ တၵ်း လႆႈ ႁၵ်ႉ ၵၼ် ဢေႃႈ။- 12ၽူႈလႂ် ဢမ်ႇ တွၼ်ႉ လႆႈ ႁၼ် ၽြႃးပဵၼ်ၸဝ်ႈ။ ၼႂ်းဝႃႈၼၼ် သေၵေႃႈ ပေႃး ႁဝ်း ႁၵ်ႉ ၵၼ် ယူႇ ၸိုင်၊ၽြႃးပဵၼ်ၸဝ်ႈ တႄႇ ယူႇ ၼႂ်း ႁဝ်း သေယဝ်ႉ၊တၢင်းႁၵ်ႉ မႅတ်ႈတႃႇ မၼ်းၸဝ်ႈ ၼၼ်ႉ ပျေႉၸုမ်ႇ ဝႆႉ ၼႂ်း ႁဝ်း ဢေႃႈ။ 13ႁဝ်း ႁု သေႇၶျႃႇ လီ လီ ငၢမ်း ငၢမ်း၊လွင်ႈ ဢၼ် ႁဝ်း တႄႇ ယူႇ ၼႂ်း ၽြႃးပဵၼ်ၸဝ်ႈ၊ဢိၵ်ႇတင်း လွင်ႈ ဢၼ် ၽြႃးပဵၼ်ၸဝ်ႈ တႄႇ ယူႇ ၼႂ်း ႁဝ်း ၵွပ်ႈပိူဝ်ႈ မၼ်းၸဝ်ႈ ပၼ် ဝိၺိၺ်ႇ ၸဝ်ႈ တီႈ ႁဝ်း ၼၼ်ႉ ဢေႃႈ။- 14ႁဝ်း လႆႈ ႁုႁၼ် ယဝ်ႉ ၸင်ႇ ၶၢမ်ႇသၢၵ်ႈသေႇ လွင်ႈ ဢၼ် ပေႃႈၸဝ်ႈ ပွႆႇၸႂ်ႉ လုၵ်ႈၸဝ်ႈ မႃး ႁႂ်ႈလႆႈ ပဵၼ် ၸဝ်ႈ ဢၼ် ၵႄႇၶျွတ်ႈ ဢဝ် ၵူၼ်းလေႃးၵီႇ တင်းလၢႆ ဢေႃႈ။- 15ၽူႈလႂ် သေဢမ်ႇဝႃႈ၊ၵေႃႉ ဢၼ် ႁပ်ႉတုင်း ဝႃႈ၊ၸဝ်ႈ ယေႇသု၊ပဵၼ် လုၵ်ႈၽြႃးပဵၼ်ၸဝ်ႈ ၼၼ်ႉ၊ၵေႃႉ ၼၼ်ႉ တႄႇ ယူႇ ၼႂ်း ၽြႃးပဵၼ်ၸဝ်ႈ လႄႈ ၽြႃးပဵၼ်ၸဝ်ႈ ၵေႃႈ တႄႇ ယူႇ ၼႂ်း မၼ်း ဢေႃႈ။- 16ပိူဝ်ႈ ၼႆ ႁဝ်း ႁု လႄႈ ယုမ်ႇမၢတ်ႈ တၢင်းႁၵ်ႉ မႅတ်ႈတႃႇ ၽြႃးပဵၼ်ၸဝ်ႈ ဢၼ် မီး တီႈ ႁဝ်း ၼၼ်ႉ ယူႇ ဢေႃႈ။ ၽြႃးပဵၼ်ၸဝ်ႈ ပဵၼ် တၢင်းႁၵ်ႉ မႅတ်ႈတႃႇ ဢေႃႈ။ ပိူဝ်ႈ ၼႆ လႄႈ ၽူႈလႂ် သေဢမ်ႇဝႃႈ၊ၵေႃႉ ဢၼ် တႄႇ ယူႇ ၼႂ်း တၢင်းႁၵ်ႉ မႅတ်ႈတႃႇ ၼၼ်ႉ ၵေႃႉ ၼၼ်ႉ တႄႇ ယူႇ ၼႂ်း ၽြႃးပဵၼ်ၸဝ်ႈ လႄႈ ၽြႃးပဵၼ်ၸဝ်ႈ ၵေႃႈ တႄႇ ယူႇ ၼႂ်း မၼ်း ၼၼ်ႉ ဢေႃႈ။- 17ၵႃႈၼႂ်း လွင်ႈတၢင်း ၼႆႉ တၢင်းႁၵ်ႉ မႅတ်ႈတႃႇ လႆႈ ၸေးၸုမ်ႇ ၼႂ်း ႁဝ်း၊ႁႂ်ႈ ႁဝ်း လႆႈ ဢၶႂၢင်ႉ ဢၼ် ႁတ်းႁၢၼ် ၼႂ်း ဝၼ်း ဢၼ် ၸီႇယၢင်ႇ တြႃး ၼၼ်ႉ ၵွပ်ႈပိူဝ်ႈ ဢၼ် ၵႃႈၼႂ်း လေႃးၵႃႉ ၼႆႉ ႁဝ်း ပဵၼ် ယူႇ မိူၼ် ၸိူဝ်ႉ ၼင်ႇ ဢၼ် မၼ်းၸဝ်ႈ ပဵၼ် ၼၼ်ႉ ဢေႃႈ။- 18တၢင်းႁၵ်ႉ မႅတ်ႈတႃႇ ဢၼ် ဝႃႈ ၼၼ်ႉ ၵၢင်းလွတ်ႈ တင်း သၢင်ႇဝူၺ်ႇၵႃႉ တၢင်း ဢၼ် ၵူဝ် ဢၼ် ႁႄ ဢေႃႈ။ ၼင်ႇ ၼၼ် လႄႈ တၢင်းႁၵ်ႉ မႅတ်ႈတႃႇ ဢၼ် ၸေးၸုမ်ႇ ၼၼ်ႉ ၸၢင်ႈ ပႄႇ ၽဵဝ်ႈ ပႅတ်ႈ သၢင်ႇဝူၺ်ႇၵႃႉ တၢင်း ဢၼ် ၵူဝ် ဢၼ် ႁႄ ဢေႃႈ။ လွင်ႈ မၼ်း ၸမ်ႉ၊သၢင်ႇဝူၺ်ႇၵႃႉ တၢင်း ဢၼ် ၵူဝ် ဢၼ် ႁႄ ၼၼ်ႉ ပဵၼ် လွင်ႈတၢင်း ဢၼ် လႆႈ ၶၢမ်ႇ ၸီႇယၢင်ႇ ပၼ်တၢမ်ႇ လႄႈ ၵေႃႉ ဢၼ် မီး သၢင်ႇဝူၺ်ႇၵႃႉ ဢၼ် ၵူဝ်ႁႄ ၼၼ်ႉ ဢမ်ႇ ပႆႇ ၸေးၸုမ်ႇ ၼႂ်း မႅတ်ႈတႃႇ ဢေႃႈ။ 19ႁဝ်း မီး တၢင်းႁၵ်ႉ မႅတ်ႈတႃႇ ၵွပ်ႈပိူဝ်ႈ ၽြႃးပဵၼ်ၸဝ်ႈ ႁၵ်ႉ ႁဝ်း ဢွၼ်တၢင်း ဢေႃႈ။- 20ပေႃး သေၵေႃႉသေၵူၼ်း လၢတ်ႈ ဝႃႈ၊ "ၵဝ် ႁၵ်ႉ ၽြႃးပဵၼ်ၸဝ်ႈ ဢေႃႈ၊" ဝႃႈၼႆ လႄႈ၊ယင်း ၸင်း ပီႈၼွင်ႉ မၼ်း ၸိုင်၊ၵေႃႉ ၼၼ်ႉ ပဵၼ် ၵူၼ်း ပႅတ်ႉ ၵူၼ်း လႅၼ် ဢေႃႈ။ ၵွပ်ႈသင် လႄႈ ဝႃႈ ၸမ်ႉ၊ပေႃး မၼ်း ယင်း ဢမ်ႇ ၸၢင်ႈႁၵ်ႉ ပီႈၼွင်ႉ ဢၼ် မၼ်း လႆႈ ႁၼ် ယူႇ ၼၼ်ႉ ၸိုင်၊မၼ်း တၵ်း ႁဵတ်း ၸိူဝ်ႉ ၼင်ႇ ႁိုဝ် ႁၵ်ႉ ၽြႃးပဵၼ်ၸဝ်ႈ ဢၼ် မၼ်း ဢမ်ႇ တွၼ်ႉ ႁၼ် သေပွၵ်ႈ ၼၼ်ႉ လႆႈ။- 21ၵွပ်ႈ လွင်ႈတၢင်း ၼႆႉ လႄႈ၊ၸဝ်ႈ ၶရိၸ်ႈ၊ဝႆႉ ပိင်းၺၢပ်ႈ တီႈ ႁဝ်း ၸမ်ႉ၊ၵေႃႉ ဢၼ် ႁၵ်ႉ ၽြႃးပဵၼ်ၸဝ်ႈ ၼၼ်ႉ မၼ်း တၵ်း လႆႈ ႁၵ်ႉ ပီႈၼွင်ႉ မၼ်း ဢေႃႈ၊ဝႃႈ ၼင်ႇ ၼႆ ဢေႃႈ။
Copyright
Learn More


text:
1သူ မီး ၸႂ် ႁႅင်း ယႂ်ႇ ယူႇ ၼႂ်း ၸဝ်ႈ ၶရိၸ်ႈ၊လႄႈ မႅတ်ႈတႃႇ ၸဝ်ႈ ပၼ် ႁႂ်ႈ ႁူဝ်ၸႂ် သူ ၵတ်းယဵၼ် ၶျၢမ်းသႃႇ ယူႇ သေယဝ်ႉ၊သူ လႆႈ တႄႇ ယူႇ ၼႂ်း ဝိၺိၺ်ႇ ၸဝ်ႈ ဢိၵ်ႇတင်း သူ မီး ၸႂ် ဢၼ် ၸၢင်ႈႁၵ်ႉ ဢဵတ်းလူ ၵၼ် ယူႇ ဢမ်ႇၸႂ်ႈ ႁိုဝ်း။- 2ပိူဝ်ႈ ၼႆ လႄႈ၊ပုၼ်ႈ လွင်ႈ ၼင်ႇ ႁိုဝ် ၵဝ် တၵ်း လႆႈ ၸူမ်းသိူဝ်း တဵမ်ထူၼ်ႈ လူၺ်ႈ တၢင်း ဢၼ် သူ တၵ်း ၵျၢမ်ႇပွင် ဢၼ်လဵဝ် ၵၼ် ယူႇ၊တၵ်း ႁၵ်ႉပႅင်း ၵၼ် ၼႂ်း မႅတ်ႈတႃႇ ဢၼ်လဵဝ် ယူႇ၊ယင်း ဢမ်ႇ မီး ၸႂ် ဢၼ် ၽၢတ်ႇၽႄ ၵၼ် လႄႈ တၵ်း မီး ၸႂ်သၽေႃး သဵၼ်ႈ လဵဝ် ၵၼ် ယူႇ ၸိုင်၊ၵဝ် တိုၵ်းယူင်း သူ ဢေႃႈ။- 3ယႃႇပေ မီး ၸႂ်သၽေႃး ဢၼ် တူၺ်း ထိုင် ပုၼ်ႈ တူဝ်ၸဝ်ႈၵဝ်ႇ၊ယႃႇပေ မီး ၸႂ် ဢၼ် ၸပ်းၸွႆး ၶႂ်ႈလႆႈ ၸိုဝ်ႈ ယႂ်ႇ သဵင် ယႂ်ႇ လႄႈ၊ၵူၺ်း မီး ႁူဝ်ၸႂ် ဢၼ် ၶျႃးတႅမ်ႇ ဢိၵ်ႇတင်း တၢင်း ဢၼ် ၵေႃႉ ၼိုင်ႈ လႄႈ ၵေႃႉ ၼိုင်ႈ မၢတ်ႈ မၢတ်ႈ တီႈ ၵၼ် လႄႈ ဝႃႈ၊ပိူၼ်ႈ တၢင်ႇၵေႃႉ ယႂ်ႇ မျၢတ်ႈ သေ တူဝ်ၸဝ်ႈၵဝ်ႇ ၼၼ်ႉ တႃႉ။- 4လိူဝ် သေ ၼၼ်ႉ၊ယင်း ဢမ်ႇ တူၺ်း ဢၵျူဝ်း တူဝ်ၸဝ်ႈၵဝ်ႇ ၵူၺ်း လႄႈ တူၺ်း ပႃး ဢၵျူဝ်း ပိူၼ်ႈ တၢင်ႇၵေႃႉ တႃႉ။- 5ႁႂ်ႈ ၸႂ်သၽေႃး ၸဝ်ႈ ၶရိၸ်ႈ၊ၼၼ်ႉ မီး ၼႂ်း သူ တႃႉ။ 6ၸႂ်သၽေႃး မၼ်းၸဝ်ႈ ၸမ်ႉ၊ မၼ်းၸဝ်ႈ ၼၼ်ႉ ပျေႉၸုမ်ႇ ဝႆႉ တင်း ပုင်ႇႁၢင်ႈ ၽြႃးပဵၼ်ၸဝ်ႈ တႃႇသေႇ သေၵေႃႈ။ ၸႂ်သၽေႃး မၼ်းၸဝ်ႈ ၼၼ်ႉ ဢမ်ႇ မၢတ်ႈ ဝႃႈ၊ တၢင်း ဢၼ် ပဵင်း တၢၼ်ႇၵၼ် တင်း ၽြႃးပဵၼ်ၸဝ်ႈ ၼၼ်ႉ၊ပဵၼ် လွင်ႈ ဢၼ် တၵ်း လႆႈ ဢဝ် သိမ်း ဝႆႉ ဢေႃႈ။ 7ၵူၺ်းၵႃႈ၊မၼ်းၸဝ်ႈ ၸုၼ်ႉပႅတ်ႈ မုၼ်သရေႇ တူဝ်ၸဝ်ႈၵဝ်ႇ တင်းသဵင်ႈတင်းလူင်၊ ၶၢမ်ႇ ပဵၼ် ၼင်ႇ ႁၢင်ႈ ပဵၼ် ၶႃႈ ဢမ်ႇၵႃး၊ ၶၢမ်ႇ တၢင်း ဢၼ် ၵိူတ်ႇ ပဵၼ် ၵူၼ်း မႃး ဢေႃႈ။ 8ၸိူဝ်ႉ ၼင်ႇ ဢၼ် ပဵၼ် ပုင်ႇႁၢင်ႈ ၵူၼ်း ၼၼ်ႉ ၸိုင်၊ မၼ်းၸဝ်ႈ ၶျႃး တူဝ်ၸဝ်ႈၵဝ်ႇ တူၵ်း တႅမ်ႇ ၵူမ်ႈၵွမ်း၊ ပႆ ၸွမ်း ၼႂ်း သဵၼ်ႈတၢင်း ဢၼ် ထွမ်ႇဢဝ် တေႃႇထိုင်ႁွတ်ႈ ၶၢမ်ႇတၢႆ၊ထၢၼ်ႈပေႃး ၶၢမ်ႇတၢႆ ၵႃႈၼိူဝ် သဝ်မႆႉဝႃးမိုဝ်း ဢေႃႈ။ 9ၵွပ်ႈ လွင်ႈတၢင်း ၼႆႉ ယဝ်ႉ၊ၽြႃးပဵၼ်ၸဝ်ႈ ယုၵ်ႉယွင်ႈ မၼ်းၸဝ်ႈ တီႈ ဢၼ် သုင် တွၼ်း လိူဝ်၊ သမ်ႉ ပၼ် ၸိုဝ်ႈသဵင် ဢၼ် ယႂ်ႇ မျၢတ်ႈ သေ ၸိုဝ်ႈသဵင် တင်းလၢႆ ဢေႃႈ။ 10ပိူဝ်ႈ ၼႆ ၸင်ႇ၊သတ်ႉတဝႃႇ ၵၢင်ႁၢဝ်၊သတ်ႉတဝႃႇ လိၼ်မိူင်း၊ သတ်ႉတဝႃႇ ဢၼ် မီး တႂ်ႈ လိၼ်မိူင်း၊တၵ်း ႁႂ်ႈလႆႈ ၶုပ်ႉမူပ်ႇ၊ ၵူဝ်းၵႂၢႆႇ ၸိုဝ်ႈသဵင် ၸဝ်ႈ ယေႇသု၊လႄႈ။ 11သူပ်း တင်းလၢႆ တၵ်း လႆႈ ႁပ်ႉတုင်း ဢဝ် လႄႈ ဝႃႈ၊ ၸဝ်ႈ ယေႇသု ၶရိၸ်ႈ၊ပဵၼ် ၸဝ်ႈၽြႃး ဢေႃႈ။ ဝႃႈ ၼင်ႇ ၼႆ လႄႈ၊ႁႂ်ႈ မုၼ်သရေႇ ၽြႃး ပေႃႈၸဝ်ႈ ထၢင်ႇသႃး မႃး ဢေႃႈ။ 12ပိူဝ်ႈ ဢၼ် ပဵၼ် ၸိူဝ်ႉ ၼင်ႇ ၼႆ လႄႈ၊ၵေႃႉသႄႈ ဢၼ် ၵဝ် ႁၵ်ႉ ၶဝ်႟။ ၸိူဝ်ႉ ၼင်ႇ ဢၼ် သူ ယၢမ်ႈ ထွမ်ႇဢဝ် ၵႂၢမ်း ၵဝ် တႂ်ႈတႃ ၵူၺ်းဢမ်ႇၵႃး၊တေႃႈလဵဝ် ၼႆႉ လပ်ႉ လင် ၵဝ် ၵေႃႈ၊ယဵင်ႈၶႅၼ်း လူဝ်ႇ ထွမ်ႇဢဝ် ယူႇ လူးၵွၼ်ႇ ဢေႃႈ။ မီး ၸႂ် ဢၼ် ၵူဝ်ႁႄ သၼ်ႇ ဝႆ ယူႇ သေလႄႈ ၵႆႉ ၶတ်းၸႂ် ႁႂ်ႈ တြႃး တၢင်း ဢၼ် ၵႄႇၶျွတ်ႈ ပျေႉၸုမ်ႇ ၼႂ်း သူ တႃႉ။- 13လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ ယင်း ပွင်ႁဵတ်း ၵႃႈၼႂ်း သူ ႁႂ်ႈ သူ လႆႈ မီး ဢလူဝ်ႇ ဢိၵ်ႇတင်း ႁႂ်ႈ သူ လႆႈ ၵမ်ၵျၢင်ႉ ၸွမ်း ဢလူဝ်ႇ ၽြႃးပဵၼ်ၸဝ်ႈ ဢေႃႈ။ 14ယင်း ဢမ်ႇ ပွင်ႉ ဢမ်ႇ ၶၢင်း၊ဢမ်ႇ တွပ်ႇ ဢမ်ႇ ထဵင် လႄႈ ပွင်ႁဵတ်း လွင်ႈတၢင်း ၵူႈၸိူဝ်ႉၵူႈပိူင် ယူႇ တႃႉ။- 15ပေႃး ႁဵတ်း ၸိူဝ်ႉ ၼင်ႇ ၼၼ် ၸိုင်၊သူ တၵ်း ဢမ်ႇ မီး တီႈ တၵ်း တၢင်ႇ ဢပျတ်ႈ၊ၶၢဝ်ၸၢင်ႇ ယူႇ လႄႈ ပဵၼ် လုၵ်ႈၽြႃးပဵၼ်ၸဝ်ႈ ဢၼ် ၵၢင်းလွတ်ႈ တၢင်း ဢၼ် ပိူၼ်ႈ တၢင်ႇ ဢပျတ်ႈ လႄႈ ဢသၢၵ်ႈလိပ်း ယူႇ ၵႃႈၼႂ်း ၵႄႈၵၢင် ၵူၼ်းလေႃးၵီႇ ဢၼ် ဢမ်ႇ သိုဝ်ႈ ဢမ်ႇတြႃး လႄႈ ၸၢင်ႈ ၽွၵ်ႈပျၢၼ်ႇ လႅၵ်ႈလၢႆႈ ၼႆႉ ဢေႃႈ။ ႁႂ်ႈ ဢၼ်လႅင်း သူ ထွင်ႇ ႁိူဝ်ႈႁိူင်း ၸိူဝ်ႉ ၼင်ႇ ဢၼ်လႅင်း ၵၢင်ဝၼ်း၊လိူၼ် လၢဝ် ၵၢင်ႁၢဝ် ၼၼ်ႉ ယူႇ ၵႃႈတီႈ ၶဝ် ၸိူဝ်ႉ ၼင်ႇ ၼၼ်၊- 16ၼႂ်း တၢင်း ဢၼ် သူ ၼႄပျႃး ၼုၵ်ႈၵပၢတ်ႈ တြႃး ဢၼ် မီး ဢသၢၵ်ႈ ၼၼ်ႉ တႃႉ။ ပေႃး ႁဵတ်း ၸိူဝ်ႉ ၼင်ႇ ၼႆ ၸိုင်၊ၵဝ် တေ လႆႈ ဢုပ်ႇ ဝၢဝ်း သိူဝ်းပျေႃႇ ၼႂ်း ဝၼ်း ၸဝ်ႈ ၶရိၸ်ႈ၊ၵွပ်ႈပိူဝ်ႈ ၵၢၼ်ငၢၼ်း ဢၼ် ၵဝ် ၶတ်းၸႂ် ႁဵတ်း ၼၼ်ႉ ဢၵျူဝ်း မၼ်း ဢမ်ႇ လု လႆႈ ဢေႃႈ။ 17လိူဝ် သေ ၼၼ်ႉ၊သင် ဝႃႈ ၵဝ် လူဝ်ႇ လႆႈ ဢဝ် လိူတ်ႈ ၵဝ် သၢၵ်ႈလူႇ ၸိူဝ်ႉ ၼင်ႇ ၶိူင်ႈ တၢင်းလူႇ ပုၼ်ႈ တၢင်းယုမ်ႇမၢတ်ႈ သူ ဝႃႈၼႆ သေၵေႃႈ၊ၵဝ် သိူဝ်းပျေႃႇ ဢမ်ႇၵႃး၊ၵဝ် ယင်း သိူဝ်းပျေႃႇ လူၺ်ႈ ၵၼ် တင်း သူ ၵႃႈမီး တင်းသဵင်ႈတင်းလူင် ဢေႃႈ။- 18မိူၼ် ၸိူဝ်ႉ ၼင်ႇ ၼၼ် သူ ၵေႃႈ သိူဝ်းပျေႃႇ တႃႉ။ သိူဝ်းပျေႃႇ လူၺ်ႈ ၵၼ် တင်း ၵဝ် တႃႉ။ 19ၵဝ် ဢိင်ပိုင်ႈ ၸဝ်ႈ ၽြႃး ယေႇသု၊ႁႂ်ႈလႆႈ ၸဵဝ်း ပွႆႇၸႂ်ႉ သြႃႇ တိမေႃးသေႇ၊ၵႂႃႇၸူး သူ ႁႂ်ႈ ၵဝ် လႆႈ ငိၼ်း ၶၢဝ်ႇငၢဝ်း သူ လႄႈ လႆႈ သၢၵ်ႈသႃႇ ၸႂ် ၼၼ်ႉ ဢေႃႈ။- 20ၵဝ် ဢမ်ႇ မီး သေၵေႃႉသေၵူၼ်း ဢၼ် ၸႂ်သၽေႃး မိူၼ် မၼ်း ၸၢင်ႈ မေႃ ၶႆႈၸႂ် လူတူၺ်း ဢၵျူဝ်း သူ ၼၼ်ႉ ဢေႃႈ။- 21ပိူၼ်ႈ တၢင်ႇၵေႃႉ ၸိူဝ်း ၼၼ်ႉ ယင်း ဢမ်ႇ မႆႈၸႂ် လူတူၺ်း ဢၵျူဝ်း ၸဝ်ႈ ယေႇသု ၶရိၸ်ႈ၊လႄႈ ၸၢင်ႈ ႁႃ ဢၵျူဝ်း တူဝ်ၸဝ်ႈၵဝ်ႇ ၵူၺ်း ဢေႃႈ။- 22ၵူၺ်းၵႃႈ၊သြႃႇ တိမေႃးသေႇ၊ၸမ်ႉ၊မီး ဢၵျူဝ်း ထၼ်ႇ ႁိုဝ် သူ ႁု ယူႇ ဢေႃႈ။ ၼႂ်း တၢင်း ဢၼ် မၼ်း ပွင်ၵၢၼ် ၶၢဝ်ႇတြႃးသိူဝ်းပျေႃႇ လူၺ်ႈ ၵၼ် တင်း ၵဝ် ၼၼ်ႉ၊ပေႃး တၢၼ်ႇ ပဵၼ် ပေႃႈ လုၵ်ႈ ၵၼ် ဢေႃႈ။- 23ပိူဝ်ႈ ၼႆ လႄႈ မိူဝ်ႈ ဢၼ် ၵဝ် လႆႈ ႁု လွင်ႈ ဢၼ် တၵ်း ပဵၼ် ၸိူဝ်ႉ ၼင်ႇ ႁိုဝ် မႃး တီႈ ၵဝ် ၼၼ်ႉ ၵမ်းလဵဝ် ၸိုင်၊ၵဝ် ဢၢင်ႈ ပွႆႇၸႂ်ႉ မၼ်း ၵႂႃႇၸူး သူ ဢေႃႈ။- 24ၵဝ် ၵေႃႈ ၼင်ႇ ႁိုဝ် တေ ၸဵဝ်း ႁွတ်ႈ ၽႅဝ် တီႈ သူ ၸိုင်၊ၵဝ် ယုမ်ႇမၢတ်ႈ ၸပ်းၸွႆး ၼႂ်း ၸဝ်ႈၽြႃး ယူႇ ဢေႃႈ။ 25ၵဝ် ထၢင်ႇ တႄႉ၊ၵဝ် လူဝ်ႇ ပွႆႇၸႂ်ႉ ၼွင်ႉ ၵဝ် ဢေးပႃႉၽရေႃးတိတ်ႉ၊ၵေႃႉ ဢၼ် ႁူမ်ႈ ၵၢၼ် လူၺ်ႈ ၵၼ် တင်း ၵဝ် လႄႈ ပဵၼ် ၵူၼ်းသိုၵ်း ႁူမ်ႈ လူၺ်ႈ ၵၼ် တင်း ၵဝ် ဢၼ် ဝႃႈ၊ၽူႈတၢင်တူဝ် သူ မႃး ၸွႆႈထႅမ် လူတူၺ်း ၵဝ် ၼၼ်ႉ ၵႂႃႇ တီႈ သူ တေႃႈလဵဝ် ၼႆႉ ဢေႃႈ။- 26မၼ်း ၸႂ်ထိုင် သူ တင်းသဵင်ႈတင်းလူင် လႄႈ၊မီး ၸႂ် ဢၼ် ဢမ်ႇ သႃႇ ၼႃႇ လူင်လၢင် ၵွပ်ႈပိူဝ်ႈ ဢၼ် သူ လႆႈ ငိၼ်း ၶၢဝ်ႇ ဢၼ် မၼ်း ဢမ်ႇ ယူႇ လီ ၼၼ်ႉ ဢေႃႈ။- 27မၼ်း မီး ၶႆႈ မီး ၼၢဝ် ၼႃႇ လူင်လၢင် ထၢၼ်ႈပေႃး ၸမ် တၵ်း တၢႆ ဢေႃႈ။ ၵူၺ်းၵႃႈ၊ၽြႃးပဵၼ်ၸဝ်ႈ ဢဵတ်းလူ မၼ်း ဢေႃႈ။ ဢဵတ်းလူ မၼ်း ၵူၺ်းဢမ်ႇၵႃး၊ဢဵတ်းလူ ပႃး တင်း ၵဝ်၊ပေႃး ဢမ်ႇၼၼ် ၵဝ် တၵ်း လႆႈ ၶၢၼ်ၸႂ် ယဝ်ႉ ၶၢၼ်ၸႂ် ထႅင်ႈ ဢေႃႈ။- 28ပိူဝ်ႈ ၼႆ ၸင်ႇ ၵဝ် ယဵင်ႈၶႅၼ်း ၶႂ်ႈ ပွႆႇၸႂ်ႉ မၼ်း ၵႂႃႇၸူး သူ ႁႂ်ႈ သူ လႆႈ ထူပ်း ႁၼ် မၼ်း ၸူမ်းၸူမ်းသိူဝ်းသိူဝ်း လႄႈ၊တၢင်း ဢၼ် ၸႂ်မႆႈ ၸႂ်လဵၵ်ႉ ၵဝ် ၵေႃႈ တၵ်း ႁၢႆ ၵႂႃႇ ဢေႃႈ။- 29ပိူဝ်ႈ ၼႆ လႄႈ တွၼ်ႈႁပ်ႉ ဢဝ် မၼ်း မိူၼ် ၸိူဝ်ႉ ၼင်ႇ ပီႈၼွင်ႉ ၵၼ် ၼႂ်း ၸဝ်ႈၽြႃး လူၺ်ႈ ၸႂ် ဢၼ် သိူဝ်းပျေႃႇ တႃႉ။ ရူဝ်ႇသေႇ ၵူဝ်ယမ် ၵူၼ်း ၸိူဝ်ႉ ၼင်ႇ မၼ်း ၼၼ်ႉ တႃႉ။- 30လွင်ႈ မၼ်း ၸမ်ႉ၊မၼ်း ၶၢမ်ႇ တၢင်း ယၢပ်ႇ ပွင် ႁဵတ်းၵၢၼ် ၸဝ်ႈ ၶရိၸ်ႈ၊တေႃႇထိုင်ႁွတ်ႈ ၸမ် တၵ်း တၢႆ ၵႂႃႇ ၼႂ်း တၢင်း ဢၼ် မၼ်း တၢင်တူဝ် သူ သေလႄႈ ၸွႆႈထႅမ် ၵဝ် ယဝ်ႉ တူဝ်ႈ ၵႂႃႇ ပျေႉပျေႉၸုမ်ႇၸုမ်ႇ ၼၼ်ႉ ဢေႃႈ။
Copyright
Learn More


text:
1ၵႂၢမ်း ဢၼ် ဝႃႈ၊ပေႃး သေၵေႃႉသေၵူၼ်း မီး ၸႂ် ၶႂ်ႈ ပဵၼ် ၵူၼ်းလူင် ၼႂ်း ၸိူဝ်းၸဝ်ႈ ၸိုင်၊မၼ်း မီး ၸႂ် ၶႂ်ႈ ႁဵတ်းၵၢၼ် ဢၼ် လီ ဢၼ် ငၢမ်း ဢေႃႈ၊ဝႃႈ ၼင်ႇ ၼႆ ၼၼ်ႉ ပဵၼ် ၵႂၢမ်း သဵတ်ႈၸႃႇ ဢေႃႈ။- 2ပိူဝ်ႈ ၼႆ လႄႈ ၵူၼ်းလူင် ၼႂ်း ၸိူဝ်းၸဝ်ႈ ၸိုင်၊တၵ်း လႆႈ ပဵၼ် ၵေႃႉ ဢၼ် ၵၢင်းလွတ်ႈ တင်း တီႈ ဢၼ် တၢင်ႇ ဢပျတ်ႈ လႄႈ တေ လႆႈ ပဵၼ် ၵေႃႉ ဢၼ် မီး မေး ၵေႃႉလဵဝ် ၵူၺ်း လႄႈ မီး သမ်ႇမႃႇ သတိ၊တေ လႆႈ ပဵၼ် ၵေႃႉ ဢၼ် ပႂ်ႉထိင်း တူဝ်ၸဝ်ႈၵဝ်ႇ၊တေ လႆႈ ပဵၼ် ၵေႃႉ ဢၼ် ၵမ်ၵျၢင်ႉ ဢၼ် သၢင်ႇထုၵ်ႇ၊တေ လႆႈ ပဵၼ် ၵေႃႉ ဢၼ် ၸူမ်း တွၼ်ႈႁပ်ႉ ၶႅၵ်ႇ၊တေ လႆႈ ပဵၼ် ၵေႃႉ ဢၼ် ၸၢင်ႈ သင်ႇ သွၼ် သုင်းမႃႉ ပိူၼ်ႈ ဢေႃႈ။- 3မၼ်း တၵ်း ဢမ်ႇ လႆႈ ပဵၼ် ၵေႃႉ ဢၼ် မၵ်ႉ လဝ်ႈ မဝ်း ယႃ လႄႈ ၸၢင်ႈ ပေႃႉ ယႅၼ်ႉ ပိူၼ်ႈ၊မၼ်း တၵ်း လႆႈ ပဵၼ် ၵေႃႉ ဢၼ် မီး ၸႂ်ယႂ်ႇ ၸႂ် ယၢဝ်း လႄႈ ယိူၼ်ႉ ၶၢမ်ႈ ပိူၼ်ႈ၊တေ လႆႈ ပဵၼ် ၵေႃႉ ဢၼ် ဢမ်ႇ ၽိတ်း ဢမ်ႇ ထဵင် ပိူၼ်ႈ၊တေ လႆႈ ပဵၼ် ၵေႃႉ ဢၼ် ဢမ်ႇ မီး ၸႂ် လေႃးၽႃႉ ပူၼ်ႉလိူဝ် လႄႈ ၸႂ်ၸပ်း ငိုၼ်း တွင်း ဢေႃႈ။- 4မၼ်း တၵ်း လႆႈ ပဵၼ် ၵေႃႉ ဢၼ် ၸၢင်ႈ ဢုပ်ႉ ထိင်း ၼႃႈႁိူၼ်း တူဝ်ၸဝ်ႈၵဝ်ႇ လီ လီ လႄႈ ၸၢင်ႈ သင်ႇ သွၼ် ႁႂ်ႈ လုၵ်ႈလၢင်း မၼ်း ရူဝ်ႇသေႇ ၵူဝ်ယမ် မၼ်း လႄႈ ထွမ်ႇ သူပ်း ဢဝ် ၵႂၢမ်း မၼ်း ဢေႃႈ။- 5ပေႃး မၼ်း ယင်း ဢမ်ႇ မေႃ ဢုပ်ႉ ၼႃႈႁိူၼ်း တူဝ်ၸဝ်ႈၵဝ်ႇ ၸိုင်၊မၼ်း တေ ႁဵတ်း ႁိုဝ် ၸၢင်ႈ ၸွႆႈ ဢုပ်ႉ ထိင်း ၸိူဝ်းၸဝ်ႈ ၽြႃးပဵၼ်ၸဝ်ႈ လႆႈ။- 6မၼ်း တၵ်း ဢမ်ႇ လႆႈ ပဵၼ် ၵေႃႉ ဢၼ် တိုၵ်ႉ ႁႃ ၶဝ်ႈ ၽႃႇသႃႇ မႃး မႂ်ႇ မႂ်ႇ ၼၼ်ႉ ဢေႃႈ။ ၵူဝ် မၼ်း ၸၢင်ႈ မီး ႁူဝ်ၸႂ်ၽႅၼ်သုင် သေလႄႈ လႆႈ ၶၢမ်ႇ ၸီႇယၢင်ႇ တြႃး မိူၼ် ၸိူဝ်ႉ ၼင်ႇ မႃႇၼၢတ်ႈ လႆႈ ၶၢမ်ႇ ၼၼ်ႉ ဢေႃႈ။- 7လိူဝ် သေ ၼၼ်ႉ မၼ်း ထုၵ်ႇလီ ပဵၼ် ၵူၼ်း ၵေႃႉ ဢၼ် ၵူၼ်း ၼွၵ်ႈ ၸိူဝ်းၸဝ်ႈ ၶဝ် ရူဝ်ႇသေႇ ၼၼ်ႉ ဢေႃႈ။ ပေႃး ဢမ်ႇၼၼ် မၼ်း ၸၢင်ႈ လႆႈ ဢူၵ်း လႆႈ ဢၢႆ လႄႈ တူၵ်း ၶမ် ယူႇ ၵႃႈၼႂ်း တူင်ႇၶိုမ်း ၽီႁၢႆႉ မႃႇၼၢတ်ႈ ၼၼ်ႉ ဢေႃႈ။ 8မိူၼ် ၸိူဝ်ႉ ၼင်ႇ ၼၼ် ၽူႈ ၸွႆႈ ထၢမ်းၵၢၼ် ၸိူဝ်းၸဝ်ႈ တင်းလၢႆ ၵေႃႈ တေ ဢမ်ႇ လႆႈ ပဵၼ် ၵူၼ်း လိၼ်ႉ သွင် ငၢမ်ႈ၊တၵ်း လႆႈ မီး ဢဵင်ႇ သရေႇ ဢၼ် လီ လႄႈ၊ဢမ်ႇ လႆႈ ၵိၼ် ၼမ်ႉမၢၵ်ႇၸပိတ်ႉ ႁႂ်ႈ ပူၼ်ႉလိူဝ်၊- 9ၶဝ် တၵ်း လႆႈ မီး ၸႂ် ဢၼ် ႁု တူဝ်ၸဝ်ႈၵဝ်ႇ ဢၼ် ၶၢဝ်ၸၢင်ႇ သေလႄႈ ၸႂ်ၸပ်း တြႃး တၢင်းယုမ်ႇမၢတ်ႈ ဢၼ် လိုၵ်ႉ ဢၼ် လမ်ႇ ၼႂ်း ၸဝ်ႈၽြႃး ၼၼ်ႉ ဢေႃႈ။- 10ႁႂ်ႈ ၶဝ် လႆႈ ၶၢမ်ႇ ၸႅတ်ႈ ၸၢမ်းတူၺ်း ဢွၼ်တၢင်း တႃႉ။ ပေႃး ၶဝ် ၵၢင်းလွတ်ႈ တၢင်း ဢၼ် တၢင်ႇ ဢပျတ်ႈ ၸိုင်၊ႁႂ်ႈ ၶဝ် လုမ်းလႃး ၼႂ်း ၸိူဝ်းၸဝ်ႈ ၼႂ်း ဢရႃႇ ၵူၼ်းလူင် ၼႂ်း ၸိူဝ်းၸဝ်ႈ တႃႉ။- 11မေး ၶဝ် ၵေႃႈ တၵ်း လႆႈ မီး ဢဵင်ႇ သရေႇ ဢၼ် လီ လႄႈ ၶဝ် တၵ်း ဢမ်ႇ လႆႈ ၶႃႉၸိုဝ်ႈ ၶၢႆသဵင် ပိူၼ်ႈ၊တၵ်း လႆႈ ပဵၼ် ၵေႃႉ ဢၼ် မီး သမ်ႇမႃႇ သတိ၊ၵေႃႉ ဢၼ် မီး သဵတ်ႈၸႃႇ ၵႃႈၼႂ်း ၵူႈၸိူဝ်ႉၵူႈပိူင် ဢေႃႈ။- 12ၵူၼ်းလူင် ၼႂ်း ၸိူဝ်းၸဝ်ႈ တၵ်း လႆႈ မီး မေး ၵေႃႉလဵဝ် ၵူၺ်း လႄႈ ပဵၼ် ၵေႃႉ ဢၼ် မေႃ ဢုပ်ႉ ထိင်း လုၵ်ႈလၢင်း မၼ်း တင်း ၼႃႈႁိူၼ်း မၼ်း လီ လီ တႃႉ။- 13လွင်ႈ မၼ်း ၸမ်ႉ၊ၶဝ် ၸိူဝ်း ဢၼ် လုမ်းလႃး ၸိူဝ်းၸဝ်ႈ လီ လီ ငၢမ်း ငၢမ်း ၼႂ်း ဢရႃႇ ၵူၼ်းလူင် ၼႂ်း ၸိူဝ်းၸဝ်ႈ ၼၼ်ႉ လႆႈ ဢၵျူဝ်း ပုၼ်ႈ တူဝ်ၸဝ်ႈၵဝ်ႇ လႄႈ ၸၢင်ႈ ႁေႃးလၢတ်ႈ လွင်ႈ တင်း ယုမ်ႇမၢတ်ႈ ဢၼ် မီး ၼႂ်း ၸဝ်ႈ ယေႇသု ၶရိၸ်ႈ၊ၼၼ်ႉ ႁတ်း ႁတ်းႁၢၼ် ႁၢၼ် ဢေႃႈ။ 14ၵဝ် ဢၢၼ်း ၸဵဝ်း မႃး ၸူး တီႈ မႂ်း ယူႇ၊ၵူၺ်းၵႃႈ ၵဝ် လႆႈ တႅမ်ႈလိၵ်ႈ ၽိုၼ် ၼႆႉ ထိုင် မႂ်း ယဝ်ႉ၊- 15ပေႃး ၵဝ် ၼၢၼ်း ႁွတ်ႈမႃး ၸိုင်၊လိၵ်ႈ ၼႆႉ တၵ်း ႁႂ်ႈ မႂ်း လႆႈ ႁု ဝႃႈ၊ႁဝ်း တၵ်း လႆႈ ႁဵတ်း ၸိူဝ်ႉ ၼင်ႇ ႁိုဝ် သၢင်ႈ ႁဵတ်း ၵမ်ၵျၢင်ႉ ၼႂ်း ႁိူၼ်း ၽြႃးပဵၼ်ၸဝ်ႈ ဢေႃႈ။ ႁိူၼ်း ၸဝ်ႈ ၼၼ်ႉ ၸမ်ႉ၊ပဵၼ် ၸိူဝ်းၸဝ်ႈ ၽြႃးပဵၼ်ၸဝ်ႈ၊ၸဝ်ႈ ဢၼ် ဢသၢၵ်ႈလိပ်း ယူႇ ၼၼ်ႉ ဢေႃႈ။ ၸိူဝ်းၸဝ်ႈ ၼၼ်ႉ ပဵၼ် သဝ် ဢၼ် ၵမ်ႉထွၵ်ႈ သမ်ႇမႃႇ တြႃး လႄႈ သမ်ႉ ပဵၼ် ငဝ်ႈႁၢၵ်ႈ တီႈ ဢၼ် သမ်ႇမႃႇ တြႃး တႄႇ ယူႇ ဢေႃႈ။- 16လွင်ႈတၢင်း ဢၼ် လိုၵ်ႉ ဢၼ် လမ်ႇ ၽႃႇသႃႇ တြႃး ႁဝ်း ၼႆႉ ပဵၼ် ဢၼ် ယႂ်ႇ မျၢတ်ႈ ၼႃႇ လူင်လၢင် ဢေႃႈ၊ဝႃႈၼႆ ၽူႈလႂ် ဢမ်ႇ ၸၢင်ႈ တွပ်ႇထဵင် လႆႈ။ ၸဝ်ႈၽြႃး လႆႈ ပေႃႇမႃး ၼႂ်း တူဝ် ႁၢင်ႈ ၵူၼ်း လႄႈ၊ လႆႈ ၼႄပျႃး ဝႃႈ မၼ်းၸဝ်ႈ သိုဝ်ႈတေႃႇ ၼႂ်း ဝိၺိၺ်ႇ ၸဝ်ႈ သေယဝ်ႉ၊ လႆႈ ၶၢမ်ႇ တၢင်း ဢၼ် တမၢၼ်ႇၵၢင်ႁၢဝ် တင်းလၢႆ တူၺ်း ႁၼ် ယဝ်ႉ ၸင်ႇ၊ လႆႈ ၶၢမ်ႇ တၢင်း ဢၼ် ႁေႃးလၢတ်ႈ လွင်ႈ မၼ်း ၵႃႈၼႂ်း ၵူၼ်း ၵူႈၶိူဝ်းၶိူဝ်း၊ လႆႈ ၶၢမ်ႇ တၢင်း ဢၼ် ၵူၼ်းလေႃးၵီႇ တင်းလၢႆ ယုမ်ႇမၢတ်ႈ ဢိင်ပိုင်ႈ သေလႄႈ၊ လႆႈ ၶၢမ်ႇ တၢင်း ဢၼ် ၽြႃးပဵၼ်ၸဝ်ႈ ဢဝ် ၶိုၼ်ႈ ၵႂႃႇ ၵႃႈၼိူဝ် မိူင်းၵၢင်ႁၢဝ် ယဝ်ႉ ဢေႃႈ။
Copyright
Learn More


text:
1မိူဝ်ႈၼၼ်ႉ၊ၵဝ် ႁၼ် တမၢၼ်ႇၵၢင်ႁၢဝ် ပႃး ၼိုင်ႈ ဢၼ် လုၵ်ႉ သေ ၵႃႈၼိူဝ် ၵၢင်ႁၢဝ် လူင်း မႃး သေယဝ်ႉ၊ၼႂ်း မိုဝ်း မၼ်း ယိပ်းၵမ် ၵၢၵ်ႇသေႃး ႁူး ၶုမ် ငရၢႆး၊ဢိၵ်ႇတင်း ၸိူၵ်ႈလဵၵ်း ဢၼ် သဵၼ်ႈ ယႂ်ႇ ၼႃႇ ၼၼ်ႉ ဢေႃႈ။- 2မၼ်း တိဢဝ် ၼၵႃး ဢၼ် ဝႃႈ၊ငူး ၵဝ်ႇ လူင် မိူဝ်ႈၵွၼ်ႇ ၵွၼ်ႇ ဢၼ် ပဵၼ် ၸႃႇတၢၼ်ႇ မႃႇၼၢတ်ႈ၊ၼၼ်ႉ သေယဝ်ႉ၊မတ်ႉၽုၵ်ႇ ဝႆႉ ပုၼ်ႈ ပီ မိူင်း ႁဵင် ၼိုင်ႈ ဢေႃႈ။- 3တမၢၼ်ႇၵၢင်ႁၢဝ် ၼၼ်ႉ ဢဝ် မၼ်း ထိမ်ႈ တူၵ်း သႂ်ႇ ၵႃႈၼႂ်း ထၢင် ငရၢႆး သေယဝ်ႉ၊ၶတ်း ၵၢင်ႇ လႄႈ တွၵ်ႇၸုမ်ႈ ဝႆႉ ၵႃႈတီႈ ၽၵ်းတူ ငရၢႆး၊ၼင်ႇ ႁိုဝ် မၼ်း တၵ်း တေ ဢမ်ႇ ပႅတ်ႉလႅၼ် မဵဝ်း ၵူၼ်း တင်းလၢႆ လႆႈ၊တေႃႇထိုင်ႁွတ်ႈ ႁဵင် ပီ သုတ်းသဵင်ႈ ၵႂႃႇ ၼၼ်ႉ ဢေႃႈ။ လိုၼ်းၼၼ်ႉ ၸင်ႇ၊မၼ်း တၵ်း လႆႈ ၶၢမ်ႇ တၢင်း ဢၼ် ပွႆႇလွတ်ႈ ၸူဝ်ႈ ၵမ်းဢွၼ်ႇၼိုင်ႈ ဢေႃႈ။ 4ၵမ်း ၼၼ်ႉ၊ၵဝ် ႁၼ် ပလၢင်ႇ ၼမ်ၼႃႇ လႄႈ ၶဝ် ၸိူဝ်း ဢၼ် ၼင်ႈ ယူႇ ၵႃႈၼိူဝ် ပလၢင်ႇ ၸိူဝ်း ၼၼ်ႉ လႆႈ ဢၶႂၢင်ႉ ဢၼ် ၸီႇယၢင်ႇ တြႃး ဢေႃႈ။ ၵဝ် သမ်ႉ ႁၼ် ဝိၺိၺ်ႇ ၶဝ် ၸိူဝ်း ဢၼ် လႆႈ ၶၢမ်ႇ တၢင်း ဢၼ် တႅပ်း ၶေႃး ၵွပ်ႈပိူဝ်ႈ ၶဝ် ၶၢမ်ႇသၢၵ်ႈသေႇ လွင်ႈ ၸဝ်ႈ ယေႇသု၊ဢိၵ်ႇတင်း ၼုၵ်ႈၵပၢတ်ႈ တြႃး၊ၽြႃးပဵၼ်ၸဝ်ႈ၊ဢိၵ်ႇတင်း ၵွပ်ႈပိူဝ်ႈ ဢမ်ႇ ဝႆႈ တူဝ်ထိူၼ်ႇႁၢႆႉ၊ဢိၵ်ႇတင်း ဢမ်ႇ ဝႆႈ ႁုၼ်ႇႁၢင်ႈ မၼ်း၊ဢိၵ်ႇတင်း ဢမ်ႇ ႁႂ်ႈ ဢဝ် တၼ်းသိၵ်ႈ တူဝ်ထိူၼ်ႇႁၢႆႉ တွၵ်ႇ ၵႃႈတီႈ ၼႃႈၽၢၵ်ႇ ၶဝ်၊ဢမ်ႇၼၼ် ၵႃႈတီႈ မိုဝ်း ၶဝ် ၸိူဝ်း ၼၼ်ႉ ဢေႃႈ။ ၶဝ် ၸိူဝ်း ၼၼ်ႉ ဢသၢၵ်ႈလိပ်း မႃး ၶိုၼ်း လႄႈ ဢုပ်ႉပိူင်ႇ ၸိူဝ်ႉ ၼင်ႇ ၶုၼ်ႁေႃၶမ်း လူၺ်ႈ ၵၼ် တင်း ၸဝ်ႈ ၶရိၸ်ႈ၊ႁဵင် ပီ တဵမ်တဵမ် ဢေႃႈ။- 5ၵူၼ်းတၢႆ ဢၼ် ၵိုတ်း ဢၼ် ၵျၢၼ်ႇ ၸိူဝ်း ၼၼ်ႉ ၸမ်ႉ၊ဢမ်ႇ လႆႈ လုၵ်ႉ ၶိုၼ်းလိပ်း မႃး တေႃႇထိုင်ႁွတ်ႈ ပီ မိူင်း ႁဵင် ၼိုင်ႈ သုတ်းသဵင်ႈ ၵႂႃႇ ၼၼ်ႉ ဢေႃႈ။ တၢင်း ဢၼ် လုၵ်ႉ ၶိုၼ်းလိပ်း ၼႆႉ ၸမ်ႉ၊ပဵၼ် ပွၵ်ႈ တီႈ ၼိုင်ႈ ဢေႃႈ။- 6ၶဝ် ၸိူဝ်း ဢၼ် လႆႈ ၶဝ်ႈပႃး ၵႃႈၼႂ်း တၢင်း ဢၼ် လုၵ်ႉ ၶိုၼ်းလိပ်း ပွၵ်ႈ တီႈ ၼိုင်ႈ ၼႆႉ ၼၼ်ႉ ပဵၼ် ၶဝ် ၸိူဝ်း ဢၼ် မီး မၢင်ႇၵလႃႇ လႄႈ မူတ်းၸၢင်ႇ ဢေႃႈ။ တၢင်းတၢႆ ပွၵ်ႈ တီႈ သွင် တၵ်း တေ ဢမ်ႇ လႆႈ ပႄႉၼႅင်ႇ ၶဝ် လႄႈ ၶဝ် တၵ်း လႆႈ ပဵၼ် ယဵၸ်ႈပရေႃးႁဵၵ်ႈ ၽြႃးပဵၼ်ၸဝ်ႈ တင်း ၸဝ်ႈ ၶရိၸ်ႈ၊သေယဝ်ႉ၊တၵ်း လႆႈ ဢုပ်ႉပိူင်ႇ လူၺ်ႈ ၵၼ် တင်း မၼ်းၸဝ်ႈ ႁဵင် ပီ တဵမ်တဵမ် ဢေႃႈ။ 7ဝၢႆးသေ ႁဵင် ပီ မိူင်း သုတ်းသဵင်ႈ ၵႂႃႇ ယဝ်ႉ ၼၼ်ႉ ၸိုင်၊တၵ်း ပွႆႇ ၸႃႇတၢၼ်ႇ၊ဢွၵ်ႇ ထွင်ႇ ၵႂႃႇ လႄႈ၊- 8မၼ်း တၵ်း ဢွၵ်ႇ မႃး ပႅတ်ႉလႅၼ် ၵူၼ်း ၵူႈၸိူဝ်ႉၵူႈမဵဝ်း ၸွတ်ႇတူဝ်ႈ ၵႂႃႇ ၵႃႈၼိူဝ် လိၼ်မိူင်း သီႇၸဵင်ႇ ပႅတ်ႇ ၼႃႈ၊ဢၼ် ပဵၼ် ၵူၼ်း မဵဝ်း ၵေႃးၵႃႉ၊တင်း မႃၵေႃးၵႃႉ၊ၼၼ်ႉ ဢေႃႈ။ ၸႃႇတၢၼ်ႇ၊တၵ်း ဢဝ် ၶဝ် ၼမ်ၼႃႇ၊ဢၼ် ၼမ် မိူၼ် မဵတ်ႉသၢႆး ၵႃႈၼႂ်း ၼမ်ႉ သမ်ႇမုၵ်ႈတြႃႇ ၸိူဝ်း ၼၼ်ႉ၊ၸုတုမ် ၵၼ် ပုၼ်ႈ တၵ်း တိုၵ်းသိုၵ်း ဢေႃႈ။- 9ၶဝ် တၵ်း ၶီႇသိုၵ်း ၶိုၼ်ႈ ၵႂႃႇ ႁႂ်ႈ ၸွတ်ႇ ၵႃႈၼိူဝ် လိၼ်မိူင်း ၼၼ်ႉ လႄႈ လွမ်ႉႁွပ်ႈ တပ်ႉ ၵူၼ်း ၽြႃးပဵၼ်ၸဝ်ႈ တင်းလၢႆ၊ဢိၵ်ႇတင်း ဝဵင်း ဢၼ် မၼ်းၸဝ်ႈ ႁၵ်ႉ ၸိူဝ်း ၼၼ်ႉ ဢေႃႈ။ ၵူၺ်းၵႃႈ၊ၽႆး တၵ်း လုၵ်ႉ သေ ၵႃႈၼိူဝ် ၵၢင်ႁၢဝ် တူၵ်း လူင်း မႃး လႄႈ ယႃႉ ၽဵဝ်ႈ ၶဝ် ပႅတ်ႈ ဢေႃႈ။- 10ႁဵတ်း ၼၼ် လႄႈ၊ၸႃႇတၢၼ်ႇ၊ဢၼ် ပႅတ်ႉလႅၼ် ၶဝ် ၼၼ်ႉ လႆႈ ၶၢမ်ႇ တၢင်း ဢၼ် ဢဝ် ထိမ်ႈ တူၵ်း သႂ်ႇ ၵႃႈၼႂ်း ၼွင် ၽႆး ဢၼ် လေႃး ၵၼ် တင်း ၵၢၼ်ႉ တီႈ ဢၼ် တူဝ်ထိူၼ်ႇႁၢႆႉ တင်း မိၵ်ႉသႃႇ ပရေႃးၽႅတ်ႈ လႆႈ ၶမ် ဝႆႉ ၼၼ်ႉ သေယဝ်ႉ၊ၶဝ် တၵ်း လႆႈ ၶၢမ်ႇ ဝူၺ်ႇတၼႃႇ ဢၼ် ယႂ်ႇ ၼႃႇ လူင်လၢင် ၵူႈဝၼ်း ၵူႈၶိုၼ်း၊ၸူဝ်ႈ ၵၢပ်ႈ ၵမ်ႇၽႃႇ သိုပ်ႇ သိုပ်ႇ တၢမ် တၢမ် ဢေႃႈ။ 11မိူဝ်ႈၼၼ်ႉ ၵဝ် ႁၼ် ပလၢင်ႇ လူင် ဢၼ် ၽိူၵ်ႇၶၢဝ်၊ဢိၵ်ႇတင်း ၸဝ်ႈ ဢၼ် ၼင်ႈ ယူႇ ၵႃႈၼိူဝ် ၼၼ်ႉ ဢေႃႈ။ မိူဝ်ႈ ဢၼ် မၼ်းၸဝ်ႈ ပေႃႇမႃး ၼၼ်ႉ၊ၵၢင်ႁၢဝ် တင်း လိၼ်မိူင်း ပၢႆႈ ဢွၵ်ႇ သေ ၵႃႈတီႈ ၽၢႆႇၼႃႈ မၼ်းၸဝ်ႈ ၵႂႃႇ လႄႈ ဢမ်ႇ မီး တီႈ ယူႇ ပုၼ်ႈ ၵၢင်ႁၢဝ် တင်း လိၼ်မိူင်း ယဝ်ႉ ဢေႃႈ။- 12ၵဝ် သမ်ႉ လႆႈ ႁၼ် ၶဝ် ၸိူဝ်း ဢၼ် တၢႆ ၵႂႃႇ ယဝ်ႉ၊ၸဵမ် လဵၵ်ႉ ၸဵမ် ယႂ်ႇ ၸုၵ်း ယူႇ ၵႃႈတီႈ ၽၢႆႇၼႃႈ ပလၢင်ႇ ၸဝ်ႈ ဢေႃႈ။ ၽိုၼ်လိၵ်ႈ တင်းလၢႆ ၽုၺ်ႇ ဝႆႉ လႄႈ ၽိုၼ်လိၵ်ႈ တၢင်ႇ ၽိုၼ် ဢၼ် ဝႃႈ၊ၽိုၼ်လိၵ်ႈ ဢသၢၵ်ႈ ၼၼ်ႉ ၵေႃႈ ၽုၺ်ႇ ဝႆႉ မီး ယူႇ ဢေႃႈ။ ၶဝ် ၸိူဝ်း ဢၼ် တၢႆ ၼၼ်ႉ လႆႈ ၶၢမ်ႇ တၢင်း ဢၼ် ၸီႇယၢင်ႇ တြႃး ၸွမ်း ၵႃႈ ၼင်ႇ ဢၼ် တၢင်းၵမ် တၢင်းၵျၢင်ႉ ၶဝ် လႆႈ ၶၢမ်ႇ တႅမ်ႈ မၢႆ ဝႆႉ၊ၵႃႈၼႂ်း ၽိုၼ်လိၵ်ႈ ၸိူဝ်း ၼၼ်ႉ ဢေႃႈ။- 13မိူဝ်ႈ ၼၼ်ႉ၊ၼမ်ႉ သမ်ႇမုၵ်ႈတြႃႇ လႆႈ ဢဝ် ၵူၼ်းတၢႆ တင်းလၢႆ ဢၼ် တၢႆ ၵႃႈၼႂ်း မၼ်း ၼၼ်ႉ ဢၢပ်ႈပၼ် ဢေႃႈ။ တၢင်းတၢႆ ဢိၵ်ႇတင်း မိူင်း မရၼႃႉ ၵေႃႈ ဢဝ် ၵူၼ်းတၢႆ တင်းလၢႆ ဢၼ် မီး ၵႃႈၼႂ်း ၶဝ် ၼၼ်ႉ ဢၢပ်ႈပၼ် ဢေႃႈ။ ႁဵတ်း ၼၼ် လႄႈ ၵူၼ်း ၸိူဝ်း ၼၼ်ႉ လႆႈ ၶၢမ်ႇ တၢင်း ဢၼ် ၸီႇယၢင်ႇ တြႃး ၸွမ်း ၵႃႈ ၼင်ႇ ဢၼ် ၶဝ် ၵမ်ၵျၢင်ႉ ႁင်း ၽႂ် ႁင်း မၼ်း ၼၼ်ႉ ဢေႃႈ။- 14မိူဝ်ႈ ၼၼ်ႉ တၢင်းတၢႆ ဢိၵ်ႇတင်း မိူင်း မရၼႃႉ ၵေႃႈ ၶၢမ်ႇ တၢင်း ဢၼ် ဢဝ် ထိမ်ႈ တူၵ်း သႂ်ႇ ၵႃႈၼႂ်း ၼွင် ၽႆး သေ ဢေႃႈ။ ၼွင် ၽႆး ၸမ်ႉ၊ပဵၼ် တၢင်းတၢႆ ပွၵ်ႈ တီႈ သွင် ဢေႃႈ။- 15ၽူႈလႂ် သေဢမ်ႇဝႃႈ၊ပေႃး ၸိုဝ်ႈသဵင် မၼ်း ဢမ်ႇ လႆႈ ၶၢမ်ႇ တၢင်း ဢၼ် တႅမ်ႈ မၢႆ ဝႆႉ ၵႃႈၼႂ်း ၽိုၼ်လိၵ်ႈ ဢသၢၵ်ႈ ၼၼ်ႉ ၸိုင်၊ၵေႃႉ ၼၼ်ႉ လႆႈ ၶၢမ်ႇ တၢင်း ဢၼ် ဢဝ် ထိမ်ႈ တူၵ်း သႂ်ႇ ၵႃႈၼႂ်း ၼွင် ၽႆး ဢေႃႈ။
Copyright
Learn More


text:
1ပိၵ်ႉသမ်ႉ ဝႃႈ၊တၢင်း ဢၼ် ဢုပ်ႇ ဝၢဝ်း လွင်ႈ တူဝ်ၸဝ်ႈၵဝ်ႇ ဢမ်ႇ မီး ဢၵျူဝ်း သေၵေႃႈ၊ၵဝ်ၶႃႈ တၵ်း ဢုပ်ႇ ဝၢဝ်း ၵႂႃႇ ထႅင်ႈ လွင်ႈ ၼိမိၵ်ႈ တင်း ပျႃႇတိၵ်ႈ ၸဝ်ႈၽြႃး ၼၼ်ႉ ဢေႃႈ။- 2ၵဝ်ၶႃႈ ႁု ဝႃႈ၊ၵူၼ်း ၸဝ်ႈ ၶရိၸ်ႈ၊ၵေႃႉ ၼိုင်ႈ၊မိူဝ်ႈ ပူၼ်ႉမႃး သိပ်း သီႇ ပီ ၼၼ်ႉ၊မၼ်း လႆႈ ၶၢမ်ႇ ဢုမ်ႈ ၶိုၼ်ႈ ၵႂႃႇ မိူင်း ၽႃႉၵၢင်ႁၢဝ် တီႈ သၢမ် ပုၼ်ႉ ၼၼ်ႉ ဢေႃႈ။ (လွင်ႈတၢင်း ၼႆႉ ၶိုၼ်ႈ ၵႂႃႇ တင်း တူဝ် ႁိုဝ်။ ဝိၺိၺ်ႇ ၵူၺ်း ႁိုဝ် ၵဝ် ဢမ်ႇ ၸၢင်ႈ လၢတ်ႈ။ ၽြႃးပဵၼ်ၸဝ်ႈ ၵူၺ်း ႁု ဢေႃႈ။-) 3ၵဝ်ၶႃႈ သမ်ႉ လၢတ်ႈ ထႅင်ႈ ၸမ်ႉ၊ၵဝ်ၶႃႈ ႁု ဝႃႈ၊ၵူၼ်း ၵေႃႉ ၼၼ်ႉ လႆႈ ၶၢမ်ႇ ဢုမ်ႈ ၶိုၼ်ႈ ၵႂႃႇ ၵႃႈၼိူဝ် မိူင်း ၶျၢမ်းသႃႇ တီႈ သုင် သုတ်း ပုၼ်ႉ ဢေႃႈ။ (လွင်ႈ ၼႆႉ ၸမ်ႉ၊မၼ်း လႆႈ ၶိုၼ်ႈ ၵႂႃႇ တင်း တူဝ် ႁိုဝ်။ ဝိၺိၺ်ႇ ၵူၺ်း ႁိုဝ်၊ၵဝ်ၶႃႈ ဢမ်ႇ ၸၢင်ႈ လၢတ်ႈ။ ၽြႃးပဵၼ်ၸဝ်ႈ ၵူၺ်း ႁု ဢေႃႈ။-) 4ၵႃႈတီႈ ၼၼ်ႈ မၼ်း လႆႈ ငိၼ်း မဵဝ်း ဢၼ် ဢမ်ႇ ၸၢင်ႈ လၢတ်ႈ ပဵၼ် ၵႂၢမ်း ၵူၼ်း၊မဵဝ်း ဢၼ် ၽြႃးပဵၼ်ၸဝ်ႈ ဢမ်ႇ ပၼ် လၢတ်ႈ ၼၼ်ႉ ဢေႃႈ။- 5ပိူဝ်ႈ ၼႆ လႄႈ ၵဝ်ၶႃႈ တေ ဢုပ်ႇ ဝၢဝ်း လွင်ႈ ၵေႃႉ ၼၼ်ႉ ဢေႃႈ။ ၵူၺ်းၵႃႈ၊ၵဝ်ၶႃႈ တေ ဢမ်ႇ ဢုပ်ႇ ဝၢဝ်း လွင်ႈ တူဝ်ၸဝ်ႈၵဝ်ႇ၊လိူဝ် သေ လွင်ႈတၢင်း ဢၼ် ၼႄ ဝႃႈ၊ၵဝ်ၶႃႈ ႁႅင်း လဵၵ်ႉ ႁႅင်း ၵေႇ ၼၼ်ႉ ၵူၺ်း ဢေႃႈ။- 6ပေႃး ၵဝ်ၶႃႈ လႆႈ ဢုပ်ႇ ဝၢဝ်း လွင်ႈ တူဝ်ၸဝ်ႈၵဝ်ႇ ၸိုင်၊ၵဝ် တၵ်း ပဵၼ် ၵူၼ်းယွင်ႇ ၵူၼ်း မႃႈ ဢမ်ႇၸႂ်ႈ၊ၵွပ်ႈပိူဝ်ႈ ၵဝ်ၶႃႈ ၸၢင်ႈ လၢတ်ႈ ၵႂၢမ်း သဵတ်ႈၸႃႇ ၼၼ်ႉ ဢေႃႈ။ ၵူၺ်းၵႃႈ၊ၵဝ်ၶႃႈ ဢမ်ႇ ဢုပ်ႇ ဝၢဝ်း ယဝ်ႉ။ ၵဝ်ၶႃႈ ဢမ်ႇ ၶႂ်ႈႁႂ်ႈ ပိူၼ်ႈ ထၢင်ႇယႂ်ႇ ၵဝ်ၶႃႈ လိူဝ် သေ ဢၼ် ၶဝ် လႆႈ ငိၼ်း လႆႈ ႁၼ် ဢၼ် ၵဝ်ၶႃႈ လၢတ်ႈ ၵဝ် ႁဵတ်း ၼၼ်ႉ ဢေႃႈ။ 7ၼင်ႇ ႁိုဝ် ၵဝ်ၶႃႈ တၵ်း ဢမ်ႇ မီး ၸႂ်ၽႅၼ်သုင် ၵွပ်ႈပိူဝ်ႈ ပျႃႇတိၵ်ႈ ဢၼ် ယႂ်ႇ ဢၼ် ၼမ် ၼၼ်ႉ ၸိုင်၊ၽြႃးပဵၼ်ၸဝ်ႈ ႁႂ်ႈ ၵဝ်ၶႃႈ လႆႈ ၶၢမ်ႇ ၸဵပ်း မိူၼ်ၼင်ႇ ၼၢမ် သဵပ်ႇ ၼိူဝ်ႉ၊ဢိၵ်ႇတင်း မိူၼ်ၼင်ႇ တပႄး ၸႃႇတၢၼ်ႇ၊ဢဝ် တႃမိုဝ်း ထုပ်ႉ ၵဝ်ၶႃႈ၊ၼင်ႇ ႁိုဝ် ၵဝ် တၵ်း ဢမ်ႇ မီး ႁူဝ်ၸႂ်ၽႅၼ်သုင် ၼၼ်ႉ ဢေႃႈ။- 8ၼင်ႇ ႁိုဝ် ၼၢမ် ၼၼ်ႉ တၵ်း လုတ်း ဢွၵ်ႇ သေ ၵဝ်ၶႃႈ ၵႂႃႇ ၼၼ်ႉ၊ၵဝ်ၶႃႈ သူးတွင်း တီႈ ၸဝ်ႈၽြႃး သၢမ် ပွၵ်ႈ ယဝ်ႉ ဢေႃႈ။- 9မၼ်းၸဝ်ႈ ၶိုၼ်း လၢတ်ႈ တီႈ ၵဝ်ၶႃႈ လႄႈ ဝႃႈ၊ "မုၼ် ၵျေးၸူး ၵဝ်ၶႃႈ ပေႃးၵုမ်ႇ ပုၼ်ႈ မႂ်း ဢေႃႈ။ လွင်ႈ မၼ်း ၸမ်ႉ၊မိူဝ်ႈ ဢၼ် မႂ်း ႁႅင်းဢူၼ်ႈ ၼၼ်ႉ၊တၼ်းၶူဝ်း ၵဝ်ၶႃႈ ႁႅင်း ယႂ်ႇ ၼႃႇ ဢေႃႈ။" ဝႃႈ ၼင်ႇ ၼႆ ဢေႃႈ။ ပိူဝ်ႈ ၼႆ လႄႈ၊ၵဝ်ၶႃႈ ၸူမ်းသိူဝ်း ၼႂ်း လွင်ႈတၢင်း ဢၼ် တၵ်း လႆႈ ဢုပ်ႇ ဝၢဝ်း လူၺ်ႈ လွင်ႈတၢင်း ဢၼ် ၵဝ်ၶႃႈ ႁႅင်း လဵၵ်ႉ ႁႅင်း ၵေႇ ၼၼ်ႉ၊ၼင်ႇ ႁိုဝ် တၼ်းၶူဝ်း ၸဝ်ႈ ၶရိၸ်ႈ၊တၵ်း ႁူမ်ႇ ၼိူဝ် ၵဝ်ၶႃႈ ဢေႃႈ။- 10ၵဝ်ၶႃႈ ပျေႇၸႂ် ၼႂ်း လွင်ႈတၢင်း ဢၼ် ၵဝ်ၶႃႈ ႁႅင်း လဵၵ်ႉ ႁႅင်း ၵေႇ၊ၼႂ်း လွင်ႈတၢင်း ဢၼ် ပိူၼ်ႈ သႄႉသွမ်း ၵဝ်ၶႃႈ၊ၼႂ်း လွင်ႈတၢင်း ဢၼ် လႆႈ ၶၢမ်ႇ တၢင်း ယၢပ်ႇၽိုတ်ႇ၊ၼႂ်း လွင်ႈတၢင်း ဢၼ် ပိူၼ်ႈ ၼိၵ်ႈၸၢၵ်ႈ ငႅၼ်းသႄး ၵဝ်ၶႃႈ၊ဢိၵ်ႇတင်း ၼႂ်း လွင်ႈတၢင်း ဢၼ် ၵဝ်ၶႃႈ ၺႃး တၢင်း ဢၼ် ယၢပ်ႇၸႂ် ၵိၼ်းၸႂ် ပုၼ်ႈတႃႇ ၸဝ်ႈ ၶရိၸ်ႈ၊ၸိူဝ်း ၼၼ်ႉ ဢေႃႈ။ ၵွပ်ႈ လွင်ႈ ၼင်ႇ ႁိုဝ် လႄႈ ဝႃႈ ၸမ်ႉ၊မိူဝ်ႈ ဢၼ် ၵဝ်ၶႃႈ ႁႅင်း လဵၵ်ႉ ႁႅင်း ၵေႇ ၼၼ်ႉ၊ၽြႃးပဵၼ်ၸဝ်ႈ ပၼ် ဢဵၼ် ပၼ်ႁႅင်း ၵဝ် ဢေႃႈ။ 11ၵဝ်ၶႃႈ လၢတ်ႈ ၵႂၢမ်း မိူၼ် ၵူၼ်းငိူဝ်ႈ ယဝ်ႉ ဢေႃႈ။ သူ ၸၢင်ႈ ႁဵတ်း ႁႂ်ႈ ၵဝ်ၶႃႈ ပဵၼ် ၼင်ႇ ၼၼ် ဢေႃႈ။ လွင်ႈ မၼ်း ၸမ်ႉ၊သူ ထုၵ်ႇလီ ယွင်ႈယေႃး ၵဝ်ၶႃႈ ဢေႃႈ။ ၵဝ်ၶႃႈ ၼႆႉ၊ပိၵ်ႉသမ်ႉ ပဵၼ် ၵေႃႉ ဢၼ် ဢမ်ႇ ပွင်ႇလွင်ႈ ၵႃႈသင် သေၵေႃႈ၊ၵဝ်ၶႃႈ ဢမ်ႇ တူၵ်း တႅမ်ႇ သေ၊ "တမၢၼ်ႇၸဝ်ႈ ဢၼ် မျၢတ်ႈ" ၸိူဝ်း ၼၼ်ႉ ဢေႃႈ။- 12လွင်ႈတၢင်း ဢၼ် ၶၢမ်ႇသၢၵ်ႈသေႇ ဝႃႈ၊ၵဝ်ၶႃႈ ပဵၼ် တမၢၼ်ႇၸဝ်ႈ ၼၼ်ႉ၊ထၢင်ႇသႃး ယူႇ ၼႂ်း တၢင်း ဢၼ် ၵဝ်ၶႃႈ ၸႂ် ယၢဝ်း ယိူၼ်ႉၶၢမ်ႇ သေလႄႈ ပွင် ႁဵတ်းၵၢၼ် ၵႂႃႇ ၵႃႈၼႂ်း သူ ၼၼ်ႉ ၵူၺ်းဢမ်ႇၵႃး၊ယင်း မီး ၼိမိၵ်ႈ လၢၵ်ႈၶၼႃႇ ဢၼ် လီဢၢမ်း တင်းလၢႆ ထႅင်ႈ လူးၵွၼ်ႇ ဢေႃႈ။- 13ၵဝ်ၶႃႈ လႆႈ ႁဵတ်း ႁႂ်ႈ သူ တူၵ်း တႅမ်ႇ သေ ၸိူဝ်းၸဝ်ႈ တၢင်ႇတီႈ ၸိူဝ်ႉ ၼင်ႇ ႁိုဝ်။ ၼွၵ်ႈ သေ လွင်ႈ ဢၼ် ၵဝ်ၶႃႈ ဢမ်ႇ ယွၼ်း သူ ႁႂ်ႈလႆႈ ၸွႆႈၵမ်ႉ ၸွႆႈထႅမ် ၵဝ်ၶႃႈ ၼၼ်ႉ။ ၵွပ်ႈပိူဝ်ႈ ၵဝ်ၶႃႈ လႆႈ ႁဵတ်း ၸိူဝ်ႉ ၼင်ႇ ၼႆ လႄႈ ၶႅၼ်းတေႃႈ ပွႆႇလွတ်ႈ ဢပျတ်ႈ ၵဝ်ၶႃႈ သေၵမ်း။ 14ပွၵ်ႈ ၼႆႉ၊ပဵၼ် ပွၵ်ႈ တီႈ သၢမ် ဢၼ် ၵဝ်ၶႃႈ ဢၢင်ႈ မႃး လႄႇ တီႈ သူ ၼၼ်ႉ ဢေႃႈ။ ၵဝ်ၶႃႈ ဢမ်ႇ ၶႂ်ႈ ယွၼ်း ဢဝ် ၵႃႈသင် တီႈ သူ။ ၵဝ်ၶႃႈ ဢမ်ႇ ၶႂ်ႈလႆႈ ၶွင် သူ၊ၵဝ်ၶႃႈ ၶႂ်ႈလႆႈ တူဝ် သူ ၵူၺ်း ဢေႃႈ။ လွင်ႈ မၼ်း ၸမ်ႉ၊လုၵ်ႈလၢင်း လဵင်ႉလူ ပေႃႈ မႄႈ ဢမ်ႇၸႂ်ႈ။ ပေႃႈ မႄႈ လဵင်ႉလူ လုၵ်ႈလၢင်း ဢေႃႈ။- 15ပိၵ်ႉသမ်ႉ တၢင်းႁၵ်ႉ ၵဝ်ၶႃႈ ယႂ်ႇမႃး ၵႃႈၼိူဝ် သူ သေၵေႃႈ၊တၢင်းႁၵ်ႉ သူ သုတ်ႉယွမ်း ၵႃႈၼိူဝ် ၵဝ်ၶႃႈ ၵႂႃႇ လႄႈ ၵဝ်ၶႃႈ ယင်း တေ ၸူမ်းၸူမ်းသိူဝ်းသိူဝ်း ဢဝ် ၶွင် ၵဝ်ၶႃႈ ၶၢမ်ႇ သဵင်ႈ ပၼ်၊ဢိၵ်ႇတင်း ၶၢမ်ႇ ဢၢပ်ႈ တူဝ် ၵဝ်ၶႃႈ သဵင်ႈ ၵႂႃႇ ပုၼ်ႈ ဢၵျူဝ်း ၸႂ်ဝိၺိၺ်ႇ သူ ဢေႃႈ။ 16ၵူၺ်းၵႃႈ၊လွင်ႈ ဢၼ် ဝႃႈ၊ၵဝ်ၶႃႈ ဢမ်ႇ ႁႂ်ႈ သူ လႆႈ ယၢပ်ႇၸႂ် ၵွပ်ႈ ၵဝ်ၶႃႈ ၼၼ်ႉ သူ ၽွမ်ႉၸႂ် တင်း ၵဝ်ၶႃႈ ယူႇ သေၵေႃႈ၊ၵမ်ႈၽွင်ႈ ၸၢင်ႈ တၵ်း လၢတ်ႈ ဝႃႈ၊ၵဝ်ၶႃႈ ဢဝ် တင်း ပရိယႄႇ သေ ပႅတ်ႉ ၵိၼ် လႅၼ် ၵိၼ် သူ ဢေႃႈ။- 17ၸွင်ႇ ၵဝ်ၶႃႈ ပွႆႇၸႂ်ႉ သေၵေႃႉသေၵူၼ်း ၵႂႃႇ လႄႈ ပႅတ်ႉလႅၼ် ဢဝ် ဢၵျူဝ်း တီႈ သူ ႁိုဝ်း။- 18ၵဝ်ၶႃႈ လႆႈ ယွၼ်း ႁႂ်ႈ သြႃႇ တိတု၊တင်း ၼွင်ႉ ႁဝ်း တၢင်ႇၵေႃႉ ၸွမ်း မၼ်း ၵႂႃႇ ဢေႃႈ။ ၸွင်ႇ သြႃႇ တိတု၊ပႅတ်ႉလႅၼ် ဢဝ် ဢၵျူဝ်း တီႈ သူ ႁိုဝ်း။ မၼ်း တင်း ၵဝ်ၶႃႈ ၼႆႉ၊မီး ၸႂ်ဝိၺိၺ်ႇ သဵၼ်ႈ လဵဝ် ၵၼ် လႄႈ ၵမ်ၵျၢင်ႉ မိူၼ် ၵၼ် ဢမ်ႇၸႂ်ႈ ႁိုဝ်း။ 19ၼႂ်း လွင်ႈတၢင်း ဢၼ် ႁဝ်း လၢတ်ႈ မႃး တင်းသဵင်ႈတင်းလူင် ၼႆႉ သူ သမ်ႉ ထၢင်ႇ ဝႃႈ၊ႁဝ်း လၢတ်ႈ ၵႂၢမ်း ၶႄ တူဝ်ၸဝ်ႈၵဝ်ႇ ၵႃႈတီႈ ၽၢႆႇၼႃႈ သူ ဝႃႈၼႆ ႁိုဝ်း။ မၼ်း ဢမ်ႇၸႂ်ႈ ၸိူဝ်ႉ ၼင်ႇ ၼၼ် ဢေႃႈ။ ပီႈၼွင်ႉ ဢၼ် ႁဝ်း ႁၵ်ႉ ၶဝ်႟။ ႁဝ်း လၢတ်ႈ ဝႃႈ ၼႂ်း ၸဝ်ႈ ၶရိၸ်ႈ၊သိုဝ်ႈ ၼႃႈ တႂ်ႈတႃ ၽြႃးပဵၼ်ၸဝ်ႈ ႁႂ်ႈလႆႈ ပွင်ႁဵတ်း ဢၵျူဝ်း ၸႂ်ဝိၺိၺ်ႇ သူ ၵူၺ်း ဢေႃႈ။- 20မိူဝ်ႈ ဢၼ် ၵဝ်ၶႃႈ ႁွတ်ႈ ၵႂႃႇ တီႈ သူ ၼၼ်ႉ၊ၵဝ်ၶႃႈ ၵူဝ် ဝႃႈ၊ဢၼ် တၵ်း ထူပ်း ႁၼ် သူ ၼၼ်ႉ၊တေ ဢမ်ႇ ပဵၼ် ၸွမ်း ၵႃႈ ၼင်ႇ ဢၼ် သူ ထုၵ်ႇလီ ပဵၼ် ၼၼ်ႉ လႄႈ သူ ၵေႃႈ တၵ်း လႆႈ ထူပ်း ႁၼ် ၵဝ်ၶႃႈ ဢမ်ႇ ပဵၼ် ၸွမ်း ၵႃႈ ၼင်ႇ ဢၼ် သူ ၶႂ်ႈႁႂ်ႈ ၵဝ်ၶႃႈ ပဵၼ် ၼၼ်ႉ ဢေႃႈ။ ၵဝ်ၶႃႈ ၵူဝ် ဝႃႈ၊တေ လႆႈ ထူပ်း ႁၼ် လွင်ႈတၢင်း ဢၼ် ၽိတ်း ၵၼ်၊လွင်ႈတၢင်း ဢၼ် ၶွႆ ၵၼ်၊လွင်ႈတၢင်း ဢၼ် ၶႂ်ႈၸႃႉ ၸႂ်လမ် တေႃႇ ၵၼ်၊လွင်ႈတၢင်း ဢၼ် ၶႆႈၸႂ် ဢၵျူဝ်း ပုၼ်ႈ တူဝ်ၸဝ်ႈၵဝ်ႇ၊လွင်ႈတၢင်း ဢၼ် ယႃႉသရေႇ ၵၼ်၊လွင်ႈတၢင်း ဢၼ် ၶႃႉၸိုဝ်ႈ ၶၢႆသဵင် ၵၼ်၊လွင်ႈတၢင်း ဢၼ် ႁူဝ်ၸႂ်ၽႅၼ်သုင်၊ဢိၵ်ႇတင်း လွင်ႈတၢင်း ဢၼ် ဢမ်ႇ ၽွမ်ႉၸႂ် ၵၼ် ၸိူဝ်း ၼၼ်ႉ ဢေႃႈ။- 21ၵဝ်ၶႃႈ ၵူဝ် ဝႃႈ၊မိူဝ်ႈ ဢၼ် ၵဝ် ႁွတ်ႈ ၵႂႃႇ တီႈ သူ ထႅင်ႈ တၢင်ႇ ပွၵ်ႈ ၼၼ်ႉ၊ၽြႃးပဵၼ်ၸဝ်ႈ ၵဝ်ၶႃႈ တၵ်း ႁႂ်ႈ ၵဝ်ၶႃႈ လႆႈ ဢူၵ်း လႆႈ ဢူၵ်း ဢၢႆ ၽၢႆႇၼႃႈ သူ လႄႈ လႆႈ ႁွင်ႉႁႆႈ ၵွပ်ႈပိူဝ်ႈ ၵူၼ်း တင်းလၢႆ၊လႆႈ ၽိတ်းပိူင်ႈ ဝႆႉ လႄႈ ယင်း ဢမ်ႇ ၶုၵ်းၸႂ်လႆႈ မႆႈၸႂ် တၢင်းၽိတ်း လႄႈ ပိၼ်ႇၸႂ် ၶဝ် သေ ၵႃႈတီႈ တၢင်းၵမ် တၢင်းၵျၢင်ႉ ဢၼ် ၵူဝ်ႈၵိူၵ်ႇ၊တၢင်း ဢၼ် ႁဵတ်း မေႇထုင်ႇ ဢၼ် ဢမ်ႇတြႃး၊ဢိၵ်ႇတင်း တၢင်း ဢၼ် မီး ၸႂ် ၵိလေႇသႃႇ ပူၼ်ႉလိူဝ် ၸိူဝ်း ၼၼ်ႉ ဢေႃႈ။
Copyright
Learn More


text:
1ဝၢႆး ၼၼ်ႉ၊ၸဝ်ႈ ယေႇသု၊ၼႄပျႃး တူဝ်ၸဝ်ႈၵဝ်ႇ တီႈ တပႄးၸဝ်ႈ ၸိူဝ်း ၼၼ်ႉ ထႅင်ႈ ပွၵ်ႈ ၼိုင်ႈ ၵႃႈတီႈ ၼွင် တိပေႇရိ၊ဢေႃႈ။ ၼႆႉ ၸမ်ႉ၊ပဵၼ် ၼႄး လၢႆး ဢၼ် မၼ်းၸဝ်ႈ ၼႄပျႃး တူဝ်ၸဝ်ႈၵဝ်ႇ ၸိူဝ်ႉ ၼင်ႇ ႁိုဝ် ၼၼ်ႉ ဢေႃႈ။- 2သိမုၼ်ႇ ပေႇတရု၊ဢိၵ်ႇတင်း ထူဝ်းမႃႉ၊ဢၼ် လႆႈ ၸိုဝ်ႈ တိတုမု၊ (ပွင်ႇဝႃႈ လုၵ်ႈ ၽႃၽႄ) ဢိၵ်ႇတင်း ၼႃႇႀၼေႇလႃႉ၊ၵူၼ်း ဝဵင်း ၵႃႇၼႃႉ၊မိူင်း ၵႃႇလိလႄး၊ဢိၵ်ႇတင်း လုၵ်ႈၸၢႆး ၸေႇပေႇတႄး၊ၶဝ်၊တင်း တပႄးၸဝ်ႈ ထႅင်ႈ သွင် ၵေႃႉ ၸိူဝ်း ၼၼ်ႉ ၶဝ် ၸုတုမ် ၵၼ် ယူႇ ဢေႃႈ။- 3ပေႇတရု၊လၢတ်ႈ တီႈ ၶဝ် လႄႈ ဝႃႈ၊ "ၵဝ် တေ ၵႂႃႇ ႁႃပႃ ဢေႃႈ၊" ဝႃႈၼႆ လႄႈ၊ ၶဝ် ၵေႃႈ ဢွၼ်ၵၼ် ဝႃႈ၊ "ႁဝ်း ၵေႃႈ တေ ၵႂႃႇ ၸွမ်း ဢေႃႈ၊" ဝႃႈ ၼင်ႇ ၼႆ ဢေႃႈ။ ပိူဝ်ႈ ၼႆ လႄႈ ၶဝ် ၶီႇႁိူဝ်း ဢွၵ်ႇ ၵႂႃႇ လႄႈ ႁႃပႃ တင်းၶိုၼ်း သေၵေႃႈ ဢမ်ႇ လႆႈ ပႃ သေ တူဝ် ဢေႃႈ။- 4မိူဝ်ႈ ဢၼ် ထိုင် ၶိင်ႇ လႅတ်ႇ ဢွၵ်ႇ မႃး ၸိုင်၊ၸဝ်ႈ ယေႇသု၊ၸုၵ်း ယူႇ ၵႃႈတီႈ ႁိမ်း ၽင်ႇ ၼွင် ဢေႃႈ။ ၼႂ်းဝႃႈၼၼ် သေၵေႃႈ တပႄးၸဝ်ႈ ၸိူဝ်း ၼၼ်ႉ ဢမ်ႇ ႁု လွင်ႈ ဢၼ် ပဵၼ် ၸဝ်ႈ ယေႇသု။- 5မၼ်းၸဝ်ႈ ၵေႃႈ ထၢမ် ၶဝ် လႄႈ ဝႃႈ၊ "ၵေႃႉသႄႈ ၶဝ်႟။ ပႃ တႃႇ တေ ၵိၼ် ဢမ်ႇ မီး သေ တူဝ် ႁိုဝ်း၊" ဝႃႈ ၼင်ႇ ၼႆ လႄႈ၊ ၶဝ် ၶိုၼ်း လၢတ်ႈ လႄႈ ဝႃႈ၊ "ဢမ်ႇ မီး ၶႃႈ၊" ဝႃႈ ၼင်ႇ ၼႆ ဢေႃႈ။ 6ၵမ်း ၼၼ်ႉ၊မၼ်းၸဝ်ႈ လၢတ်ႈ လႄႈ ဝႃႈ၊ "ဝၢၼ်ႇ ၶႄ တူၵ်း ၽၢႆႇ ၶႂႃ ႁိူဝ်း ၼၼ်ႉ တႃႉ။ သူ တေ လႆႈ ဢေႃႈ၊" ဝႃႈၼႆ၊ၵႃႈ ၼင်ႇ ဢၼ် မၼ်းၸဝ်ႈ ဝႃႈ ၼၼ်ႉ ၶဝ် ဝၢၼ်ႇ ၶႄ တူၵ်း လႄႈ တိုတ်ႉၸၼ် ဢဝ် ၶႄ ယင်း ဢမ်ႇ ပႄႉ လႆႈ ၵွပ်ႈပိူဝ်ႈ ဢၼ် ႁူမ်ႇ မႅၼ်ႈ ပႃ ၼမ်ၼႃႇ လူင်လၢင် ၼၼ်ႉ ဢေႃႈ။ 7မိူဝ်ႈ ၼၼ်ႉ တပႄးၸဝ်ႈ ၵေႃႉ ဢၼ် မၼ်းၸဝ်ႈ ႁၵ်ႉ ၼၼ်ႉ လၢတ်ႈ တီႈ ပေႇတရု၊လႄႈ ဝႃႈ၊ "ၵေႃႉ ၼႆႉ ပဵၼ် ၸဝ်ႈၽြႃး ဢေႃႈ၊" ဝႃႈ ၼင်ႇ ၼႆ ဢေႃႈ။ မိူဝ်ႈ ဢၼ် ပေႇတရု၊လႆႈ ငိၼ်း ဝႃႈ၊ပဵၼ် ၸဝ်ႈၽြႃး ၼၼ်ႉ ၸိုင်၊ (ပိူဝ်ႈ ဢၼ် မၼ်း ထွတ်ႇ ၶူဝ်းၼုင်ႈ မၼ်း ဝႆႉ ၼၼ်ႉ) ဢဝ် သိူဝ်ႈ မၼ်း ဝဵၼ်း တူဝ်ၸဝ်ႈၵဝ်ႇ သေလႄႈ ဝႅၼ် တူၵ်း ၵႃႈၼႂ်း ၼမ်ႉ ၵႂႃႇ ဢေႃႈ။- 8တပႄးၸဝ်ႈ တၢင်ႇၵေႃႉ ၸိူဝ်း ၼၼ်ႉ ပိူဝ်ႈ ဢၼ် ယၢၼ် ၽင်ႇ သေ ပၢၵ်ႇ ဝႃး ၼိုင်ႈ ၵူၺ်း လႄႈ ၽၢႆး ႁိူဝ်း ၶဝ် တိုတ်ႉ လၢၵ်ႈ ပႃး ၶႄ ၶဝ် ဢၼ် တဵမ် ဝႆႉ တင်း ပႃ ၼၼ်ႉ မႃး ၸူး တီႈ ၽင်ႇ ၼွင် ဢေႃႈ။- 9မိူဝ်ႈ ဢၼ် ၶဝ် ႁွတ်ႈထိုင် ၵႃႈၼိူဝ် ၵွင်း ၸိုင်၊ၶဝ် လႆႈ ႁၼ် ၵွင် ထၼ်ႇ ၽႆး ဢၼ် ဢဝ် ပႃ ပိင်ႈ ၽႆး ဝႆႉ၊ဢိၵ်ႇတင်း မီး ၶဝ်ႈမုၼ်း ၵမ်ႈၽွင်ႈ ဢေႃႈ။- 10ၸဝ်ႈ ယေႇသု၊ၵေႃႈ ဝႃႈ၊ "ပႃ ဢၼ် သူ လႆႈ မႃး တေႃႈလဵဝ် ၼႆႉ ဢဝ် မႃး ၵမ်ႈၽွင်ႈ တႃႉ၊" ဝႃႈ ၼင်ႇ ၼႆ ဢေႃႈ။ 11သိမုၼ်ႇ ပေႇတရု၊ၶိုၼ်ႈ ႁိူဝ်း ၵႂႃႇ လႄႈ တိုတ်ႉၸၼ် ၶႄ ဢၼ် တဵမ် ဝႆႉ တင်း ပႃ တူဝ် ယႂ်ႇ ၼၼ်ႉ တၢင်ႇ ၶိုၼ်ႈ ၵႃႈၼိူဝ် ၵွင်း ဢေႃႈ။ ပႃ တင်းသဵင်ႈတင်းမူတ်း မီး ပၢၵ်ႇ ပၢႆ ႁႃႈ သိပ်း သၢမ် တူဝ် ဢေႃႈ။ ပိၵ်ႉသမ်ႉ ၼမ် ထၢၼ်ႇ ၼၼ်ႉ သေၵေႃႈ ၶႄ ယင်း ဢမ်ႇ သိၵ်ႇ ဢမ်ႇ ၶၢတ်ႇ သေ ဢိတ်း ဢေႃႈ။- 12ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "မႃး ၵိၼ် ၶဝ်ႈၼႂ် တႃႉ၊" ဝႃႈ ၼင်ႇ ၼႆ ဢေႃႈ။ တပႄးၸဝ်ႈ ၸိူဝ်း ၼၼ်ႉ ၵေႃႈ၊ပိူဝ်ႈ ဢၼ် ႁု ပဵၼ် ၸဝ်ႈၽြႃး ၼၼ်ႉ ယဝ်ႉ လႄႈ၊ "ၸဝ်ႈႁဝ်း ပဵၼ် ၽူႈလႂ်၊" ဝႃႈၼႆ ဢမ်ႇ ႁတ်း တွင်ႈ ႁတ်း ထၢမ် သေၵေႃႉသေၵူၼ်း။- 13ၸဝ်ႈ ယေႇသု၊မႃး လႄႈ ဢဝ် ၶဝ်ႈမုၼ်း တင်း ပႃ မႅင်ႇ ပၼ် ၶဝ် ဢေႃႈ။ 14တၢင်း ဢၼ် ၸဝ်ႈ ယေႇသု၊ၼႄပျႃး တူဝ်ၸဝ်ႈၵဝ်ႇ ပွၵ်ႈ ၼႆႉ ၸမ်ႉ၊ဝၢႆးသေ မၼ်းၸဝ်ႈ လုၵ်ႉ ၵႃႈ တၢင်းတၢႆ ၶိုၼ်းလိပ်း ယဝ်ႉ ၼၼ်ႉ၊ပဵၼ် ပွၵ်ႈ ဢၼ် ၼႄပျႃး တူဝ် ထူၼ်ႈ ထိုင် ပွၵ်ႈ တီႈ သၢမ် ဢေႃႈ။ 15ဝၢႆးသေ ၵိၼ် ၶဝ်ႈၼႂ် ယဝ်ႉ ၼၼ်ႉ၊ၸဝ်ႈ ယေႇသု၊ထၢမ် သိမုၼ်ႇ ပေႇတရု၊လႄႈ ဝႃႈ၊ "သိမုၼ်ႇ၊လုၵ်ႈၸၢႆး ယူဝ်းႁၢၼ်ႇ၊႟။ ၸွင်ႇ မႂ်း ႁၵ်ႉ ၵဝ် ၼႃႇ သေ ၶဝ် ၸိူဝ်း ၼႆႉ ႁၵ်ႉ ၵဝ် ၼၼ်ႉ ႁိုဝ်း၊" ဝႃႈၼႆ လႄႈ၊ မၼ်း ၶိုၼ်း လဝ်ႈလၢတ်ႈ လႄႈ ဝႃႈ၊ "ပဵၼ် ဢၼ် ၸိုဝ်ႈၸႂ်ႈ ၶႃႈ ယဝ်ႉ။ ၸဝ်ႈႁဝ်း ႁု လွင်ႈ ဢၼ် ၵဝ်ၶႃႈ ႁၵ်ႉ ၸဝ်ႈႁဝ်း ၼၼ်ႉ ယူႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "လဵင်ႉ ထိင်း သူဝ်းဢွၼ်ႇ ၵဝ် တင်းလၢႆ တႃႉ၊" ဝႃႈ ၼင်ႇ ၼႆ ဢေႃႈ။- 16မၼ်းၸဝ်ႈ သမ်ႉ ထၢမ် ထႅင်ႈ ပွၵ်ႈ တီႈ သွင် လႄႈ ဝႃႈ၊ "သိမုၼ်ႇ၊လုၵ်ႈၸၢႆး ယူဝ်းႁၢၼ်ႇ၊႟။ ၸွင်ႇ မႂ်း ႁၵ်ႉ ၵဝ် ႁိုဝ်း၊" ဝႃႈၼႆ လႄႈ၊ မၼ်း သမ်ႉ ၶိုၼ်း လဝ်ႈလၢတ်ႈ လႄႈ ဝႃႈ၊ "ပဵၼ် ဢၼ် ၸိုဝ်ႈၸႂ်ႈ တီႈၶႃႈ ယဝ်ႉ။ ၸဝ်ႈႁဝ်း ႁု လွင်ႈ ဢၼ် ၵဝ်ၶႃႈ ႁၵ်ႉ ၸဝ်ႈႁဝ်း ၼၼ်ႉ ယူႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ပႂ်ႉ သူဝ်း ၵဝ် တင်းလၢႆ တႃႉ၊" ဝႃႈ ၼင်ႇ ၼႆ ဢေႃႈ။- 17မၼ်းၸဝ်ႈ သမ်ႉ ထၢမ် ထႅင်ႈ ပွၵ်ႈ တီႈ သၢမ် လႄႈ ဝႃႈ၊ "သိမုၼ်ႇ၊လုၵ်ႈၸၢႆး ယူဝ်းႁၢၼ်ႇ၊႟။ ၸွင်ႇ မႂ်း ႁၵ်ႉ ၵဝ် ႁိုဝ်း၊" ဝႃႈၼႆ လႄႈ၊ပိူဝ်ႈ ဢၼ် မၼ်းၸဝ်ႈ ထၢမ် ထူၼ်ႈ ထိုင် သၢမ် ပွၵ်ႈ လႄႈ ဝႃႈ၊ "ၸွင်ႇ မႂ်း ႁၵ်ႉ ၵဝ် ႁိုဝ်း၊" ဝႃႈၼႆ ၼၼ်ႉ၊ ပေႇတရု၊ၸႂ်လု လႄႈ လဝ်ႈလၢတ်ႈ ဝႃႈ၊ "ၸဝ်ႈၽြႃး တီႈၶႃႈ။ ၸဝ်ႈ ႁဝ်း ႁု လွင်ႈတၢင်း ၵူႈၸိူဝ်ႉၵူႈပိူင် ဢေႃႈ။ ၸဝ်ႈႁဝ်း ႁု လွင်ႈ ဢၼ် ၵဝ်ၶႃႈ ႁၵ်ႉ ၸဝ်ႈႁဝ်း ၼၼ်ႉ ယူႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "လဵင်ႉ ထိင်း သူဝ်း ၵဝ် တင်းလၢႆ တႃႉ။- 18ၵဝ် ဝႃႈ တီႈ ၸိုဝ်ႈ တီႈ ၸႂ်ႈ မၼ်း ၸမ်ႉ၊မိူဝ်ႈ ဢၼ် မႂ်း ယင်း ၼုမ်ႇ ယင်း ၵမ် ယူႇ ၼၼ်ႉ ၸိုင်၊မႂ်း ၸၢင်ႈ ႁတ်ႉ သၢႆ ဢႅဝ် မႂ်း လႄႈ ၵႂႃႇ ၵႃႈတီႈ ဢၼ် မႂ်း ၶႂ်ႈ ၵႂႃႇ ၼၼ်ႉ ဢေႃႈ။ ၵူၺ်းၵႃႈ၊မိူဝ်ႈ ဢၼ် မႂ်း ထဝ်ႈ မႃး ၼၼ်ႉ ၸမ်ႉ၊မႂ်း တၵ်း ယဵတ်ႇ မိုဝ်း မႂ်း တင်း သွင် ၶွၼ် လႄႈ ပိူၼ်ႈ တၢင်ႇၵေႃႉ တၵ်း မတ်ႉ ဢႅဝ် မႂ်း သေလႄႈ ဢဝ် မႂ်း ၵႂႃႇ ၵႃႈတီႈ ဢၼ် မႂ်း ဢမ်ႇ ၶႂ်ႈ ၵႂႃႇ လႃးလႃး ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 19မၼ်းၸဝ်ႈ ဝႃႈ ၸိူဝ်ႉ ၼင်ႇ ၼႆ ႁႂ်ႈလႆႈ လၢတ်ႈၼႄ လွင်ႈ ဢၼ် ပေႇတရု၊တၵ်း လႆႈ ၶၢမ်ႇတၢႆ ၸိူဝ်ႉ ၼင်ႇ ႁိုဝ် လႄႈ ႁႂ်ႈ မုၼ်ၽုင်း ၽြႃးပဵၼ်ၸဝ်ႈ ထၢင်ႇသႃး မႃး ၼၼ်ႉ ဢေႃႈ။ မၼ်းၸဝ်ႈ လၢတ်ႈ ၸိူဝ်ႉ ၼင်ႇ ၼၼ် သေယဝ်ႉ၊သမ်ႉ လၢတ်ႈ တီႈ မၼ်း လႄႈ ဝႃႈ၊ "ၸွမ်း ၵဝ် မႃး တႃႉ၊" ဝႃႈ ၼင်ႇ ၼႆ ဢေႃႈ။ 20ပေႇတရု၊ဝၢႆႇ တူၺ်း လႄႈ ႁၼ် တပႄးၸဝ်ႈ တၢင်ႇၵေႃႉ မီး ယူႇ ၽၢႆႇလင် မၼ်း ဢေႃႈ။ တပႄးၸဝ်ႈ ၵေႃႉ ၼၼ်ႉ ပဵၼ် ၵေႃႉ ဢၼ် ၸဝ်ႈ ယေႇသု၊ႁၵ်ႉ၊ဢၼ် ယၢမ်ႈ ယူႇ ႁိမ်း ၶၢင်ႈ ၽၢႆႇ ၶႂႃ ၸဝ်ႈ ၼႂ်း မိူဝ်ႈ ဢၼ် ၵိၼ် ၶဝ်ႈၶမ်ႈ မိူဝ်ႈ ၼၼ်ႉ သေလႄႈ လဝ်ႈထၢမ် ဝႃႈ၊ "ၸဝ်ႈၽြႃး တီႈၶႃႈ။ ၵေႃႉ ဢၼ် ဢဝ် ၸဝ်ႈႁဝ်း ဢၢပ်ႈ ၼႂ်း မိုဝ်း ရၢၼ်ႇသူႇ ၼၼ်ႉ ပဵၼ် ၽူႈလႂ် ၶႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 21မိူဝ်ႈ ဢၼ် ပေႇတရု၊ႁၼ် တပႄးၸဝ်ႈ ၵေႃႉ ၼၼ်ႉ ၸိုင်၊မၼ်း လဝ်ႈထၢမ် တီႈ ၸဝ်ႈ ယေႇသု၊လႄႈ ဝႃႈ၊ "ၸဝ်ႈၽြႃး တီႈၶႃႈ။ တီႈ ၵေႃႉ ၼႆႉ သမ်ႉ တၵ်း ပဵၼ် ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ ဢေႃႈ။ 22ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ပေႃး ၵဝ် ၶႂ်ႈႁႂ်ႈ ၵေႃႉ ၼႆႉ လႆႈ ယူႇ တေႃႇထိုင်ႁွတ်ႈ ၶိင်ႇၵႃႇလႃႉ ဢၼ် ၵဝ် တၵ်း ၶိုၼ်း မႃး ၼၼ်ႉ ၸိုင်၊ၸၢပ်ႈသႅင်ႇ ၵၼ် တင်း မႂ်း ၸိူဝ်ႉ ၼင်ႇ ႁိုဝ်။ မႂ်း ၸမ်ႉ၊ၸွမ်း ၵဝ် မႃး ၵူၺ်း တႃႉ၊" ဝႃႈ ၼင်ႇ ၼႆ ဢေႃႈ။ 23ႁဵတ်း ၼၼ် လႄႈ၊ၵႂၢမ်း ၸဝ်ႈ ၶေႃႈ ဢၼ် ဝႃႈ၊တပႄးၸဝ်ႈ ၵေႃႉ ၼၼ်ႉ တၵ်း ဢမ်ႇ လႆႈ တၢႆ ဝႃႈ ၼင်ႇ ၼႆ ၼၼ်ႉ ၸွတ်ႇတူဝ်ႈ ၵႂႃႇ ၼႂ်း ပီႈၼွင်ႉ တင်းလၢႆ ဢေႃႈ။ ၼႂ်းဝႃႈၼၼ် သေၵေႃႈ၊မၼ်းၸဝ်ႈ ၶႂ်ႈဝႃႈ၊ၵေႃႉ ၼၼ်ႉ ဢမ်ႇ လႆႈ တၢႆ ဝႃႈၼႆ ဢမ်ႇၸႂ်ႈ။ မၼ်းၸဝ်ႈ ၶႂ်ႈဝႃႈ၊ "ပေႃး ၵဝ် ၶႂ်ႈႁႂ်ႈ ၵေႃႉ ၼၼ်ႉ လႆႈ ယူႇ တေႃႇထိုင် ၶိင်ႇၵႃႇလႃႉ ဢၼ် ၵဝ် တၵ်း မႃး ၼၼ်ႉ ၸိုင်၊ၸၢပ်ႈသႅင်ႇ ၵၼ် တင်း မႂ်း ၸိူဝ်ႉ ၼင်ႇ ႁိုဝ်၊" ဝႃႈ ၼင်ႇ ၼႆ ၵူၺ်း ဢေႃႈ။ 24တပႄးၸဝ်ႈ ၵေႃႉ ၼႆႉ ပဵၼ် ၵေႃႉ ဢၼ် ၶၢမ်ႇသၢၵ်ႈသေႇ လွင်ႈတၢင်း ၸိူဝ်း ၼႆႉ လႄႈ၊တႅမ်ႈ ဝႆႉ လွင်ႈတၢင်း ၸိူဝ်း ၼႆႉ ဢေႃႈ။ ပိူဝ်ႈ ၼႆ လႄႈ ႁဝ်း ႁု ဝႃႈ၊ၵႃႈ ဢၼ် မၼ်း ၶၢမ်ႇသၢၵ်ႈသေႇ ၼၼ်ႉ ပဵၼ် ဢၼ် ၸိုဝ်ႈ ဢၼ် ၸႂ်ႈ ဢေႃႈ။ 25လွင်ႈတၢင်း ဢၼ် ၸဝ်ႈ ယေႇသု၊ႁဵတ်း တၢင်ႇၸိူဝ်ႉ တၢင်ႇဢၼ် ယင်း မီး ၼမ်ၼႃႇ လူးၵွၼ်ႇ ဢေႃႈ။ ပေႃး တေ တႅမ်ႈ ဝႆႉ လွင်ႈတၢင်း တင်းသဵင်ႈတင်းလူင် ဢၼ် လႂ် ဢၼ် ၼၼ်ႉ ၸိုင်၊ၵဝ် ထၢင်ႇ ၵျၢမ်းလိၵ်ႈ တၵ်း ၼမ်ၼႃႇ လူင်လၢင် ထၢၼ်ႈပေႃး တၵ်း လူၼ်ႉ လိူဝ် လိၼ်မိူင်း ၵႂႃႇ ဢေႃႈ။
Copyright
Learn More


text:
1ၸဝ်ႈ ယေႇသု၊လၢတ်ႈ တီႈ တပႄးၸဝ်ႈ ၸိူဝ်း ၼၼ်ႉ လႄႈ ဝႃႈ၊ "ၶိူင်ႈ ဢၼ် ၶီႈလိုတ်း ဢၼ် ႁဵတ်း ႁႂ်ႈ ၽိတ်းပိူင်ႈ တြႃး ၵႂႃႇ ၼၼ်ႉ တၵ်း ပဵၼ် မႃး ဢေႃႈ။ ၵူၺ်းၵႃႈ၊ၵေႃႉ ဢၼ် ႁဵတ်း ႁႂ်ႈ ၶီႈလိုတ်း ၼၼ်ႉ႟။ မႂ်း မီး ဢႃႉမၢင်ႇၵလႃႇ ဢေႃႈ။- 2တီႈ ၵေႃႉ ၼၼ်ႉ ပေႃး ဢဝ် မၢၵ်ႇႁိၼ် လူၺ် မတ်ႉ ႁွႆႈ ၶေႃး မၼ်း လႄႈ ဢဝ် ထိမ်ႈ တူၵ်း ၵႃႈၼႂ်း ၼမ်ႉ ပၢင်ႇလၢႆႇ တီႈ ဢၼ် လိုၵ်ႉ ၼၼ်ႉ ၸိုင်၊ယဵင်ႈၶႅၼ်း တေ လီ သေၵေႃႉ ဢၼ် ႁႂ်ႈ လုၵ်ႈဢွၼ်ႇ ၸိူဝ်း ၼႆႉ သေၵေႃႉသေၵူၼ်း ၶီႈလိုတ်း လႄႈ လႆႈ ႁဵတ်း ဢပျတ်ႈ ၼၼ်ႉ ဢေႃႈ။- 3ႁဵတ်း သတိ တီႈ တူဝ်ၸဝ်ႈၵဝ်ႇ တႃႉ။ "ပေႃး ပီႈၼွင်ႉ မႂ်း ႁဵတ်း တၢင်းၽိတ်း တေႃႇ မႂ်း ၸိုင်၊သင်ႇ သွၼ် သုင်းမႃႉ မၼ်း တႃႉ။ ပေႃး မၼ်း ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ၸိုင်၊ပွႆႇ ၶႂၢင်း ပၼ် တၢင်းၽိတ်း မၼ်း တႃႉ။- 4ပေႃး မၼ်း မႃး ၽိတ်း မႂ်း ၸဵတ်း ပွၵ်ႈ ၼႂ်း ဝၼ်း လဵဝ် ၵူၺ်း လႄႈ မၼ်း သမ်ႉ မႃး လၢတ်ႈ ဝႃႈ၊ 'ၵဝ် ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ယဝ်ႉ၊' ဝႃႈၼႆ ပွၵ်ႈ လႂ် ပွၵ်ႈ ၼၼ်ႉ ၸိုင်၊မႂ်း တၵ်း လႆႈ ပွႆႇ ၶႂၢင်း ပၼ် တၢင်းၽိတ်း မၼ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 5တမၢၼ်ႇၸဝ်ႈ တင်းလၢႆ လၢတ်ႈ တီႈ ၸဝ်ႈၽြႃး လႄႈ ဝႃႈ၊ "ၶႅၼ်းတေႃႈ ႁဵတ်း ႁႂ်ႈ တၢင်းယုမ်ႇမၢတ်ႈ ႁဝ်းၶႃႈ ၼမ် ၵိုၼ်း မႃး သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 6ၸဝ်ႈၽြႃး ၶိုၼ်း လၢတ်ႈ လႄႈ ဝႃႈ၊ "ပေႃး တၢင်းယုမ်ႇမၢတ်ႈ သူ မီး ထၢၼ်ႇ မဵတ်ႉ ၽၼ်း ၽၵ်းၵၢတ်ႇ မဵတ်ႉ ၼိုင်ႈ ၵူၺ်း ၵေႃႈ ပေႃး သူ လၢတ်ႈ တီႈ တူၼ်ႈ မၢၵ်ႇလိူဝ်ႇ လႄႈ ဝႃႈ၊ 'ထူၺ်ႈ ဢဝ် ၸဵမ် ႁၢၵ်ႈ မႂ်း လႄႈ ၵႂႃႇ ပၵ်း ယူႇ ၵႃႈၼႂ်း ၼမ်ႉ ပၢင်ႇလၢႆႇ ပုၼ်ႉ တႃႉ၊' ဝႃႈ ၼင်ႇ ၼႆ ၸိုင်၊တူၼ်ႈ ၼၼ်ႉ တၵ်း ထွမ်ႇဢဝ် ၵႂၢမ်း သူ ဢေႃႈ။ 7"ၼႂ်း သူ ၼႆႉ မီး လုၵ်ႈၸၢင်ႈ ဢၼ် ထႆ ၼႃး ယူႇ၊ဢမ်ႇၼၼ် ၵေႃႈ လဵင်ႉ သူဝ်း ယူႇ ဝႃႈၼႆ လူးၵွၼ်ႇ တႃႉ။ မိူဝ်ႈ ဢၼ် မၼ်း ပွၵ်ႈ ၼႃး မႃး ၼၼ်ႉ ၸိုင်၊ၸွင်ႇ သူ လၢတ်ႈ တီႈ မၼ်း လႄႈ ဝႃႈ၊ 'မႃး ၵိၼ် ၶဝ်ႈ မႂ်း ၵမ်းလဵဝ် တႃႉ၊' ဝႃႈ ၼင်ႇ ၼႆ ႁိုဝ်း။- 8သူ ဢမ်ႇ ဝႃႈ ၸိူဝ်ႉ ၼင်ႇ ၼႆ ၵူၺ်းဢမ်ႇၵႃး၊သူ ၸၢင်ႈ လၢတ်ႈ တီႈ မၼ်း လႄႈ ဝႃႈ၊ 'ႁႅၼ်း ၽိူၼ်ၶဝ်ႈ ပၼ် ၵဝ် လူး။ ဢဝ် ၽႃႈ ႁတ်ႉဢႅဝ် လႄႈ ပႂ်ႉ ထႅမ် ၶဝ်ႈ ထႅမ် ၽၵ်း ၵဝ် တေႃႇ ႁွတ်ႈ ၵဝ် ၵိၼ် ယဝ်ႉ တႃႉ။ လိုၼ်း ၼၼ်ႉ မႂ်း ၸင်ႇ ႁႅၼ်း ၵိၼ် တႃႉ၊' ဝႃႈ ၼင်ႇ ၼႆ ဢမ်ႇၸႂ်ႈ ႁိုဝ်း။- 9လုၵ်ႈၸၢင်ႈ ၼၼ်ႉ ပိူဝ်ႈ ဢၼ် ႁဵတ်း ၸွမ်း ၵႃႈ ဢၼ် ပေႃႈလဵင်ႉ မၼ်း ၸႂ်ႉ ႁဵတ်း ၼၼ်ႉ လႄႈ လႆႈ ၶၢမ်ႇ ဢဝ် ၵႂၢမ်း ဢၼ် ပေႃႈလဵင်ႉ မၼ်း တၢင်ႇၵျေးၸူး ႁိုဝ်း။ ၵဝ် ဢမ်ႇ ထၢင်ႇ ၵူၺ်း။- 10သူ ၵေႃႈ၊မိူၼ် ၵၼ် ယဝ်ႉ။ မိူဝ်ႈ ဢၼ် သူ ႁဵတ်း ၵႃႈ ဢၼ် ၸဝ်ႈ သူ ၸႂ်ႉ ႁဵတ်း ၼၼ်ႉ ယဝ်ႉ တူဝ်ႈ လီ ငၢမ်း ယဝ်ႉ ၸိုင်၊သူ လၢတ်ႈ ဝႃႈ၊ 'ႁဝ်း ပဵၼ် ၵူၼ်းၸႂ်ႉ ၵူၼ်းသွႆ ယူဝ်း ယူဝ်း လႄႈ ႁဝ်း ႁဵတ်း ႁႂ်ႈ ၼႃႈၵၢၼ် ႁဝ်း ယဝ်ႉ တူဝ်ႈ ၵူၺ်း ဢေႃႈ၊' ဝႃႈၼႆ ႁပ်ႉတုင်း ဢဝ် တႃႉ၊" မၼ်းၸဝ်ႈ ဝႃႈ ၼင်ႇ ၼႆ ဢေႃႈ။ 11ၼႂ်း ၶၢဝ်းတၢင်း ဢၼ် ၸဝ်ႈ ယေႇသု၊ပႆ ၵႂႃႇၸူး ဝဵင်း ယေႇရုသလႅမ်ႇ၊ၼၼ်ႉ၊မၼ်းၸဝ်ႈ ပႆ ၽႃႇ ၸွမ်း လႅၼ် လိၼ်မိူင်း သမႃႇရိ၊တင်း မိူင်း ၵႃႇလိလႄး၊ၵႂႃႇ ဢေႃႈ။- 12မိူဝ်ႈ ဢၼ် မၼ်းၸဝ်ႈ ၸမ် တေ ၶဝ်ႈ ဝၢၼ်ႈ ဝၢၼ်ႈ ၼိုင်ႈ ၼၼ်ႉ ၸိုင်၊ၵူၼ်းတုတ်ႈ သိပ်း ၵေႃႉ ၸုၵ်း ယူႇ ၵႃႈတီႈ ဢၼ် ၵႆ သေလႄႈ ႁပ်ႉ ႁူဝ် တၢင်း မၼ်းၸဝ်ႈ ဢေႃႈ။- 13ၶဝ် ႁွင်ႉ ပၢဝ်ႇ လႄႈ ဝႃႈ၊ "ယေႇသု၊ၸဝ်ႈႁဝ်း တီႈၶႃႈ။ ၶႅၼ်းတေႃႈ ဢဵတ်း လူ ႁဝ်းၶႃႈ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 14ၸဝ်ႈ ယေႇသု၊ႁၼ် ၶဝ် လႄႈ လၢတ်ႈ တီႈ ၶဝ် ဝႃႈ၊ "ၵႂႃႇ ၵႃႈတီႈ ယဵၸ်ႈပရေႃးႁဵၵ်ႈ လႄႈ၊ႁႂ်ႈ ၶဝ် ၸႅတ်ႈ တူၺ်း ယေႃးၵႃႇ သူ တႃႉ၊" ဝႃႈ ၼင်ႇ ၼႆ ဢေႃႈ။ မိူဝ်ႈ ဢၼ် ၶဝ် ယင်း တိုၵ်ႉ ၵႂႃႇ ယူႇ ၼၼ်ႉ ၸိုင်၊ၶဝ် လႆႈ ႁွတ်ႈထိုင် တၢင်း ဢၼ် မူတ်းသႂ် ဢေႃႈ။- 15ၼႂ်း ၶဝ် ၼၼ်ႉ ၵေႃႉ ၼိုင်ႈ၊လႆႈ ႁၼ် တုတ်ႈ မၼ်း မူတ်းသႂ် ယဝ်ႉ ၼၼ်ႉ လႄႈ ၶိုၼ်း ပွၵ်ႈ မႃး သေယဝ်ႉ၊ယွင်ႈယေႃး ၽြႃးပဵၼ်ၸဝ်ႈ လူၺ်ႈ တင်း သဵင် ဢၼ် ယႂ်ႇ ၼႃႇ ဢေႃႈ။- 16မၼ်း ၶုပ်ႉမူပ်ႇ ႁိမ်း တိၼ် ၸဝ်ႈ ယေႇသု၊လႄႈ လၢတ်ႈ ဝႃႈ၊ "ၵျေးၸူး ၸဝ်ႈႁဝ်း ယႂ်ႇ ၼႃႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ ၵေႃႉ ၼၼ်ႉ ပဵၼ် ၵူၼ်း မဵဝ်း သမႃႇရိ၊ဢေႃႈ။- 17ၸဝ်ႈ ယေႇသု၊ၵေႃႈ ထၢမ် လႄႈ ဝႃႈ၊ "ၵူၼ်း သိပ်း ၵေႃႉ လႆႈ ႁွတ်ႈထိုင် တၢင်း ဢၼ် မူတ်းသႂ် ဢမ်ႇၸႂ်ႈ ႁိုဝ်း။ ၵဝ်ႈ ၵေႃႉ ၼၼ်ႉ မီး ၵႃႈတီႈလႂ်။- 18လိူဝ် သေၵူၼ်း တၢင်ႇၸိူဝ်ႉတၢင်ႇၶိူဝ်း ၼႆႉ ဢမ်ႇ မီး ၵေႃႉ ဢၼ် တေ ၶိုၼ်း ပွၵ်ႈ မႃး ယွင်ႈယေႃး ၵျေးၸူး ၽြႃးပဵၼ်ၸဝ်ႈ သေၵေႃႉသေၵူၼ်း ယဝ်ႉ ႁိုဝ်း၊" ဝႃႈ ၼင်ႇ ၼႆ သေယဝ်ႉ၊- 19သမ်ႉ လၢတ်ႈ တီႈ ၵေႃႉ ၼၼ်ႉ လႄႈ ဝႃႈ၊ "လုၵ်ႉ လႄႈ မိူဝ်း ၵႂႃႇ တႃႉ။ တၢင်းယုမ်ႇမၢတ်ႈ မႂ်း ႁဵတ်း ႁႂ်ႈ တၢင်းၶႆႈတၢင်းပဵၼ် မႂ်း ႁၢႆ ယဝ်ႉ၊" ဝႃႈ ၼင်ႇ ၼႆ ဢေႃႈ။ 20ၵူၼ်း ၵိူင်း ၽႃႇရိသႄး၊ၶဝ် ၵမ်ႈၽွင်ႈ လဝ်ႈထၢမ် ၸဝ်ႈ ယေႇသု၊လူၺ်ႈ လွင်ႈ မိူင်းၽြႃးပဵၼ်ၸဝ်ႈ တၵ်း တႄႇပဵၼ် မႃး မိူဝ်ႈလႂ် ၼၼ်ႉ လႄႈ မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ ၸမ်ႉ၊ "မိူင်းၽြႃးပဵၼ်ၸဝ်ႈ တၵ်း တႄႇပဵၼ် ၵႃႈတီႈ ဢၼ် တႃ ၵူၼ်း ႁၼ် လႆႈ ဢမ်ႇၸႂ်ႈ။- 21'တူၺ်း ၵႃႈတီႈ ၼႆႈ တႃႉ၊' 'တူၺ်း ၵႃႈတီႈ ၼၼ်ႈ တႃႉ၊' ဝႃႈၼႆ ဢမ်ႇ မီး တီႈ ဢၼ် တၵ်း ၸိၼႄ လႆႈ။ ၵွပ်ႈ ၸိူဝ်ႉႁိုဝ် လႄႈ ဝႃႈ ၸမ်ႉ၊မိူင်းၽြႃးပဵၼ်ၸဝ်ႈ မီး ယူႇ ၵႃႈၼႂ်း သူ ဢေႃႈ၊" ဝႃႈ ၼင်ႇ ၼႆ ဢေႃႈ။ 22မၼ်းၸဝ်ႈ သမ်ႉ လၢတ်ႈ တီႈ တပႄးၸဝ်ႈ ၸိူဝ်း ၼၼ်ႉ လႄႈ ဝႃႈ၊ "မိူဝ်းၼႃႈ ထႃႈ လိုၼ်း သူ တၵ်း ၸႂ်ထိုင် ၶႂ်ႈ ႁၼ် ဝၼ်း လုၵ်ႈၵူၼ်း၊သေ ဝၼ်း ၼိုင်ႈ ၵေႃႈ တၵ်း ဢမ်ႇ လႆႈ ႁၼ် မၼ်း ယဝ်ႉ။- 23တၵ်း မီး ၵူၼ်း ၸိူဝ်း ဢၼ် လၢတ်ႈ လႄႈ ဝႃႈ၊ 'တူၺ်း ၵႃႈတီႈ ၼႆႈ တႃႉ၊' 'တူၺ်း ၵႃႈတီႈ ၼၼ်ႈ တႃႉ၊' ဝႃႈ ၼင်ႇ ၼႆ ၼၼ်ႉ ဢေႃႈ။ ၵူၺ်းၵႃႈ၊ယႃႇပေ ၸွမ်း ၵႂႃႇ တူၺ်း။- 24ဝၼ်း လုၵ်ႈၵူၼ်း၊ၼၼ်ႉ တၵ်း ပဵၼ် မႃး မိူၼ် ၸိူဝ်ႉ ၼင်ႇ ၽႃႉမႅပ်ႈ ဢၼ် မၢပ်ႈ ၵႃႈတီႈ ၸဵင်ႇ တွင်ႉၽႃႉ ၸဵင်ႇ ၼိုင်ႈ ႁိူဝ်ႈလႅင်း ႁွတ်ႈ ၵႂႃႇ ထိုင် ၸဵင်ႇ ၼိုင်ႈ ၼၼ်ႉ ဢေႃႈ။- 25ၵူၺ်းၵႃႈ၊ၸူဝ်ႈ ဢၼ် လွင်ႈတၢင်း ၸိူဝ်း ၼႆႉ ဢမ်ႇ ပႆႇ ပဵၼ် ၼၼ်ႉ မၼ်းၸဝ်ႈ တၵ်း လႆႈ ၶၢမ်ႇ ဝူၺ်ႇတၼႃႇ လူင်လၢင်၊ဢိၵ်ႇတင်း တၢင်း ဢၼ် ၵူၼ်း ၸူဝ်ႈပၢၼ် ၼႆႉ ပႄႇပႅတ်ႈ မၼ်းၸဝ်ႈ ၼၼ်ႉ ဢွၼ်တၢင်း ဢေႃႈ။- 26ၸိူဝ်ႉ ၼင်ႇ ဢၼ် ပဵၼ် ယဝ်ႉ ၼႂ်း ၸူဝ်ႈပၢၼ် ၼူဝ်းဢႃႇ၊ၼၼ်ႉ၊တၵ်း ပဵၼ် ၼႂ်း ဝၼ်း လုၵ်ႈၵူၼ်း၊ဢေႃႈ။- 27ၵူၼ်း တင်းလၢႆ ဢွၼ်ၵၼ် ၵိၼ် ယူႇ၊ဢဝ်ၽူဝ် ဢဝ်မေး တေႃႇထိုင်ႁွတ်ႈ ဝၼ်း ဢၼ် ၼူဝ်းဢႃႇ၊ၶဝ်ႈ ႁိူဝ်းသၢင်းၽေႃး သေယဝ်ႉ၊ၼမ်ႉ ထူမ်ႈ မိူင်း လႄႈ ဢဝ်တၢႆ ၶဝ် တင်းသဵင်ႈတင်းလူင် ၼၼ်ႉ ဢေႃႈ။- 28ပိူင်လဵဝ် ၵၼ် တၵ်း ပဵၼ် မိူၼ် ၸိူဝ်ႉ ၼင်ႇ ဢၼ် ပဵၼ် ယဝ်ႉ ၼႂ်း ၸူဝ်ႈပၢၼ် လေႃးတႃႉ၊ၼၼ်ႉ ဢေႃႈ။ ၵူၼ်း တင်းလၢႆ ၵိၼ် ယူႇ၊သိုဝ်ႉ ယူႇ ၶၢႆ ယူႇ၊ၽုၵ်ႇ ယူႇ သွမ်ႈ ယူႇ၊တႄႇတင်ႈ ႁဵတ်း ႁိူၼ်း ယူႇ ဢေႃႈ။- 29ၼႂ်း ဝၼ်း ဢၼ် လေႃးတႃႉ၊ဢွၵ်ႇ ဝဵင်း သေႃးတုမ်ႇ၊ၼၼ်ႉ ၽူၼ် ၽႆး ဢၼ် လေႃး ၵၼ် တင်း ၵၢၼ်ႉ လုၵ်ႉ သေ ၵႃႈၼိူဝ် တွင်ႉၽႃႉ တူၵ်း လူင်း မႃး လႄႈ မႆႈ ၶဝ် တင်းသဵင်ႈတင်းလူင် တၢႆ ပႅတ်ႈ ၼၼ်ႉ ဢေႃႈ။- 30ၼႂ်း ဝၼ်း ဢၼ် လုၵ်ႈၵူၼ်း၊ပေႃႇမႃး ၼၼ်ႉ တၵ်း ပဵၼ် ၸိူဝ်ႉ ၼင်ႇ ၼၼ် ဢေႃႈ။ 31"ၼႂ်း ဝၼ်း ၼၼ်ႉ ၵူၼ်း ၵေႃႉ ဢၼ် မီး ယူႇ ၵႃႈၼိူဝ် လင်ၶႃးႁိူၼ်း ၼၼ်ႉ တၵ်း ဢမ်ႇ လႆႈ လူင်း မႃး ဢဝ် ၶူဝ်းလဵင်း မၼ်း ဢၼ် မီး ၵႃႈၼႂ်း ႁိူၼ်း၊ပိူင်လဵဝ် ၵၼ်၊ၵေႃႉ ဢၼ် ဢွၵ်ႇ ၵႂႃႇ မီး ယူႇ ၵႃႈတီႈ တူင်ႈၼႃး ၵေႃႈ တၵ်း ဢမ်ႇ လႆႈ ပွၵ်ႈ မႃး ၸူး တီႈ ႁိူၼ်း မၼ်း။- 32ဝူၼ်ႉၸႂ် တူၺ်း လူၺ်ႈ လွင်ႈ မေး လေႃးတႃႉ၊ၼၼ်ႉ လူး။- 33ၽူႈလႂ် သေဢမ်ႇဝႃႈ၊ၵေႃႉ ဢၼ် ၶႂ်ႈ ၵႄႇသႄႇ ဢဝ် ဢသၢၵ်ႈ တူဝ်ၸဝ်ႈၵဝ်ႇ ၼၼ်ႉ ၵေႃႉ ၼၼ်ႉ တၵ်း သုမ်း ဢသၢၵ်ႈ ဢေႃႈ။ ၽူႈလႂ် သေဢမ်ႇဝႃႈ၊ၵေႃႉ ဢၼ် သုမ်း ဢသၢၵ်ႈ ၼၼ်ႉ ၵေႃႉ ၼၼ်ႉ တၵ်း ၵႄႇသႄႇ ဢဝ် ဢသၢၵ်ႈ တူဝ်ၸဝ်ႈၵဝ်ႇ ဢေႃႈ။- 34ၵဝ် ဝႃႈ တီႈ သူ ၸမ်ႉ၊ၼႂ်း ၶိုၼ်း ၼၼ်ႉ ၵူၼ်း သွင် ၵေႃႉ ၼွၼ်း ယူႇ ၵႃႈၼိူဝ် ၵူႇ ဢၼ် လဵဝ် ၵၼ် ၼၼ်ႉ၊တၵ်း လႆႈ ၶၢမ်ႇ တၢင်း ဢၼ် သိမ်းဢဝ် ၵႂႃႇ ၵေႃႉ ၼိုင်ႈ လႄႈ တၵ်း ဝႆႉ ၵိုတ်း ယူႇ ၵေႃႉ ၼိုင်ႈ ဢေႃႈ။- 35မႄႈယိင်း သွင် ၵေႃႉ တၵ်း လူၺ် ၶဝ်ႈ ၸွမ်း ၵၼ် ယူႇ ဢေႃႈ။ ၵေႃႉ ၼိုင်ႈ တၵ်း လႆႈ ၶၢမ်ႇ တၢင်း ဢၼ် သိမ်းဢဝ် ၵႂႃႇ လႄႈ ၵေႃႉ ၼိုင်ႈ တၵ်း ၵိုတ်းၵျၢၼ်ႇ ဝႆႉ ယူႇ ဢေႃႈ။- 36[ၵူၼ်းၸၢႆး သွင် ၵေႃႉ တၵ်း ႁဵတ်းၵၢၼ် ယူႇ ၵႃႈၼႂ်း တူင်ႈၼႃး ဢေႃႈ။ တၵ်း သိမ်းဢဝ် ၵႂႃႇ ၵေႃႉ ၼိုင်ႈ လႄႈ တၵ်း ဝႆႉ ၵိုတ်း ယူႇ ၵေႃႉ ၼိုင်ႈ ဢေႃႈ၊]" ဝႃႈ ၼင်ႇ ၼႆ ဢေႃႈ။ 37မိူဝ်ႈ ၼၼ်ႉ၊တပႄးၸဝ်ႈ တင်းလၢႆ လဝ်ႈထၢမ် လႄႈ ဝႃႈ၊ "တၵ်း ပဵၼ် မႃး ၵႃႈတီႈလႂ် ၶႃႈ၊ၸဝ်ႈ၊" ဝႃႈ ၼင်ႇ ၼႆ လႄႈ၊ မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "တီႈ ဢၼ် တူဝ်တၢႆ မီး ၼၼ်ႉ လၢင်းတႃႉ တင်းလၢႆ ၸုတုမ် ဝႆႉ ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ပေႃႈၸဝ်ႈ ႁၵ်ႉ ႁဝ်း ထၢၼ်ႇ ႁိုဝ် ဝႃႈၼႆ ၶႆႈၸႂ်ဝူၼ်ႉၸႂ် တူၺ်း တႃႉ။ မၼ်းၸဝ်ႈ ႁၵ်ႉ ႁဝ်း ထၢၼ်ႈပေႃး ပၼ် ဢၶႂၢင်ႉ ဢၼ် ႁွင်ႉ ႁဵၵ်ႈ ႁဝ်း ဝႃႈ၊ပဵၼ် လုၵ်ႈလၢင်း ၽြႃးပဵၼ်ၸဝ်ႈ ဝႃႈၼႆ လႄႈ ႁဝ်း ၸိူဝ်း ၼႆႉ ၵေႃႈ လႆႈ ပဵၼ် လုၵ်ႈလၢင်း မၼ်းၸဝ်ႈ တႄႉ ဢေႃႈ။ ၵွပ်ႈၼႆ လႄႈ ၵူၼ်းလေႃးၵီႇ တင်းလၢႆ ဢမ်ႇ ႁုၸၵ်း ႁဝ်း ၵွပ်ႈပိူဝ်ႈ ၶဝ် ဢမ်ႇ ႁုၸၵ်း ၽြႃးပဵၼ်ၸဝ်ႈ ဢေႃႈ။- 2ၵေႃႉ ဢၼ် ၵဝ် ႁၵ်ႉ ၶဝ်႟။ တေႃႈလဵဝ် ၼႆႉ ႁဝ်း ပဵၼ် လုၵ်ႈလၢင်း ၽြႃးပဵၼ်ၸဝ်ႈ ဢေႃႈ။ လွင်ႈ ဢၼ် ၵမ်းလိုၼ်း ၼၼ်ႉ ႁဝ်း တၵ်း ပဵၼ် ၸိူဝ်ႉ ၼင်ႇ ႁိုဝ် ၼၼ်ႉ ၸိုင်၊ဢမ်ႇ ပႆႇ တွၼ်ႉ ထၢင်ႇသႃး သေၵေႃႈ၊ႁဝ်း ႁု ဝႃႈ မိူဝ်ႈ ဢၼ် ၸဝ်ႈ ၶရိၸ်ႈ၊ပေႃႇမႃး ၼၼ်ႉ ၸိုင်၊ႁဝ်း တၵ်း ပဵၼ် မိူၼ် ၸိူဝ်ႉ ၼင်ႇ မၼ်းၸဝ်ႈ ၼၼ်ႉ ဢေႃႈ။ လွင်ႈ မၼ်း ၸမ်ႉ၊ႁဝ်း တၵ်း လႆႈ ႁၼ် မၼ်းၸဝ်ႈ၊ၸွမ်း ၵႃႈ ၼင်ႇ ဢၼ် မၼ်းၸဝ်ႈ ပဵၼ် ယူႇ ၼၼ်ႉ ဢေႃႈ။- 3ပိူဝ်ႈ ၼႆ ၸင်ႇ ၵေႃႉ ဢၼ် မုင်ႈထႃႈ မွင်းထႃႈ ၼႂ်း ၸဝ်ႈ ၶရိၸ်ႈ၊ၼၼ်ႉ ၸၢင်ႈ ႁႂ်ႈ တူဝ်ၸဝ်ႈၵဝ်ႇ မူတ်းၸၢင်ႇ မိူၼ် ၸိူဝ်ႉ ၼင်ႇ မၼ်းၸဝ်ႈ မူတ်းၸၢင်ႇ ၼၼ်ႉ ဢေႃႈ။ 4ၽူႈလႂ် သေဢမ်ႇဝႃႈ၊ၵေႃႉ ဢၼ် ႁဵတ်း ဢပျတ်ႈ ၼၼ်ႉ ၽိတ်းပိူင်ႈ ပိင်းၺၢပ်ႈတြႃး ၽြႃးပဵၼ်ၸဝ်ႈ၊ၵွပ်ႈပိူဝ်ႈ ဢပျတ်ႈ ၼၼ်ႉ ပဵၼ် မဵဝ်း ဢၼ် ၽိတ်းပိူင်ႈ ပိင်းၺၢပ်ႈတြႃး ဢေႃႈ။- 5သူ ႁု ဝႃႈ၊ၸဝ်ႈ ၶရိၸ်ႈ၊ၵျွ လူင်း မႃး ႁႂ်ႈလႆႈ ဢဝ် ဢပျတ်ႈ ႁဝ်း ၵႂႃႇ ပႅတ်ႈ၊ဢိၵ်ႇတင်း ႁု လွင်ႈ ဢၼ် ၵႃႈၼႂ်း မၼ်းၸဝ်ႈ ၼၼ်ႉ၊ဢမ်ႇ မီး ဢပျတ်ႈ ၼၼ်ႉ ဢေႃႈ။- 6ၵေႃႉ ဢၼ် တႄႇ ယူႇ ၼႂ်း ၸဝ်ႈ ၶရိၸ်ႈ၊ၼၼ်ႉ၊ဢမ်ႇ တွၼ်ႉ သိုပ်ႇ ႁဵတ်း ဢပျတ်ႈ။ ၵေႃႉ ဢၼ် သိုပ်ႇ ႁဵတ်း ဢပျတ်ႈ ၼၼ်ႉ ၸမ်ႉ၊ဢမ်ႇ တွၼ်ႉ လႆႈ ႁု လႆႈ ႁၼ် မၼ်းၸဝ်ႈ ဢေႃႈ။ 7လုၵ်ႈလၢင်း ၶဝ်႟။ ယႃႇ ႁႂ်ႈ ၽူႈလႂ် လႆႈ ပႅတ်ႉလႅၼ် သူ။ ၽူႈလႂ် သေဢမ်ႇဝႃႈ၊ၵေႃႉ ဢၼ် ၵမ်ၵျၢင်ႉ သိုဝ်ႈလီ ယူဝ်း လီ ၼၼ်ႉ ပဵၼ် ၵူၼ်း သိုဝ်ႈတေႃႇ မိူၼ် ၸိူဝ်ႉ ၼင်ႇ ဢၼ် ၸဝ်ႈ ၶရိၸ်ႈ၊ပဵၼ် ၸဝ်ႈ သိုဝ်ႈတေႃႇ ၼၼ်ႉ ဢေႃႈ။- 8ၵေႃႉ ဢၼ် သိုပ်ႇ ႁဵတ်း ဢပျတ်ႈ ယူႇ ၼၼ်ႉ ပဵၼ် ၵူၼ်း မႃႇၼၢတ်ႈ ဢေႃႈ။ လွင်ႈ မၼ်း ၸမ်ႉ၊မႃႇၼၢတ်ႈ ၼၼ်ႉ ႁဵတ်း ဢပျတ်ႈ မႃး ၸဵမ်မိူဝ်ႈ ၵေႃႇၸႃႉ ႁူဝ်ပိုင်း ၼၼ်ႉ ဢေႃႈ။ ၼင်ႇ ၼႆ လႄႈ လုၵ်ႈၽြႃးပဵၼ်ၸဝ်ႈ ၵျွ လူင်း မႃး ႁႂ်ႈလႆႈ ယႃႉ ၼႃႈၵၢၼ် တၢင်းႁဵတ်း မႃႇၼၢတ်ႈ ၼၼ်ႉ ပႅတ်ႈ ဢေႃႈ။ 9ၽူႈလႂ် သေဢမ်ႇဝႃႈ၊ၵေႃႉ ဢၼ် ပဵၼ် လုၵ်ႈလၢင်း ၽြႃးပဵၼ်ၸဝ်ႈ ၼၼ်ႉ ဢမ်ႇ ၸၢင်ႈ သိုပ်ႇ ႁဵတ်း ဢပျတ်ႈ။ လွင်ႈ မၼ်း ၸမ်ႉ၊ၸႂ်သၽေႃး ၽြႃးပဵၼ်ၸဝ်ႈ တႄႇ ယူႇ ၼႂ်း ၵေႃႉ ၼၼ်ႉ လႄႈ မၼ်း ဢမ်ႇ ၸၢင်ႈ သိုပ်ႇ ႁဵတ်း ဢပျတ်ႈ၊ၵွပ်ႈပိူဝ်ႈ ၽြႃးပဵၼ်ၸဝ်ႈ ပဵၼ် ပေႃႈၸဝ်ႈ မၼ်း ၼၼ်ႉ ဢေႃႈ။- 10ၵွပ်ႈ လွင်ႈတၢင်း ၼႆႉ လႄႈ လႆႈ ႁၼ် လုၵ်ႈလၢင်း ၽြႃးပဵၼ်ၸဝ်ႈ ပဵၼ် ၽူႈလႂ်၊ဢိၵ်ႇတင်း လုၵ်ႈလၢင်း မႃႇၼၢတ်ႈ ပဵၼ် ၽူႈလႂ် ၼၼ်ႉ ထၢင်ႇထၢင်ႇသႃးသႃး ဢေႃႈ။ ၵေႃႉ ဢၼ် ဢမ်ႇ ႁဵတ်း တၢင်း ဢၼ် သိုဝ်ႈလီ ယူဝ်း လီ၊ဢမ်ႇ ႁၵ်ႉ ပီႈ ႁၵ်ႉ ၼွင်ႉ မၼ်း ၼၼ်ႉ၊ဢမ်ႇၸႂ်ႈ လုၵ်ႈလၢင်း ၽြႃးပဵၼ်ၸဝ်ႈ ဢေႃႈ။ 11တြႃး သဵင် ၶၢဝ်ႇ ဢၼ် သူ လႆႈ ငိၼ်း ၸဵမ်မိူဝ်ႈ ႁူဝ်ပိုင်း ၼၼ်ႉ ဝႃႈ ၸမ်ႉ၊ႁဝ်း ၵေႃႉ ၼိုင်ႈ လႄႈ ၵေႃႉ ၼိုင်ႈ တၵ်း လႆႈ ႁၵ်ႉပႅင်း ၵၼ် ဝႃႈၼႆ ဢေႃႈ။- 12ႁဝ်း တၵ်း ဢမ်ႇ လႆႈ ပဵၼ် မိူၼ် ၵႃႇဢိၼႃႉ၊ၵေႃႉ ဢၼ် ပဵၼ် ၵူၼ်း မႃႇၼၢတ်ႈ လႄႈ ဢဝ် ၼွင်ႉၸၢႆး တူဝ်ၸဝ်ႈၵဝ်ႇ တၢႆ ၼၼ်ႉ။ ၵွပ်ႈသင် လႄႈ ၵႃႇဢိၼႃႉ၊ဢဝ် ၼွင်ႉၸၢႆး မၼ်း တၢႆ ဝႃႈၼႆ ၸမ်ႉ၊ၵွပ်ႈပိူဝ်ႈ ၼႃႈၵၢၼ် တၢင်းႁဵတ်း မၼ်း ၽိတ်းပိူင်ႈ လႄႈ ၼႃႈၵၢၼ် တၢင်းႁဵတ်း ၼွင်ႉၸၢႆး မၼ်း သိုဝ်ႈတေႃႇ ၼၼ်ႉ ဢေႃႈ။ 13ပီႈၼွင်ႉ ၶဝ်႟။ ပေႃး ၵူၼ်းလေႃးၵီႇ တင်းလၢႆ ၸင်း သူ ၸိုင်၊ယႃႇပေ ဢၢမ်း။- 14ႁဝ်း ႁု ဝႃႈ၊ႁဝ်း လႆႈ ပူၼ်ႉ လွတ်ႈ တၢင်းတၢႆ လႄႈ ၶဝ်ႈ ၵႂႃႇ ၵႃႈၼႂ်း တၢင်း ဢၼ် ဢသၢၵ်ႈလိပ်း ယူႇ ၼၼ်ႉ ၵွပ်ႈပိူဝ်ႈ ႁဝ်း ႁၵ်ႉ ပီႈ ႁၵ်ႉ ၼွင်ႉ ၼၼ်ႉ ယူႇ ဢေႃႈ။ ၵေႃႉ ဢၼ် ဢမ်ႇ ႁၵ်ႉ ပီႈ ႁၵ်ႉ ၼွင်ႉ ၼၼ်ႉ ၸမ်ႉ၊ယင်း ယူႇ ၼႂ်း တၢင်းတၢႆ ယူႇ ဢေႃႈ။- 15လွင်ႈ မၼ်း ၸမ်ႉ၊ၵေႃႉ ဢၼ် ၸင်း ပီႈၼွင်ႉ တူဝ်ၸဝ်ႈၵဝ်ႇ ၼၼ်ႉ ပဵၼ် ၵေႃႉ ဢၼ် ဢဝ် ဢသၢၵ်ႈ ၵူၼ်းတၢႆ ဢေႃႈ။ သူ ႁု ဝႃႈ၊ၵေႃႉ ဢၼ် ဢဝ် ဢသၢၵ်ႈ ၵူၼ်းတၢႆ ၼၼ်ႉ ဢသၢၵ်ႈ ထႃႇဝရႃႉ ဢမ်ႇ တႄႇ ၵႃႈၼႂ်း မၼ်း ဢေႃႈ။- 16ၵွပ်ႈ လွင်ႈတၢင်း ၼႆႉ လႄႈ ႁဝ်း လႆႈ ႁု လွင်ႈ တၢင်းႁၵ်ႉ မႅတ်ႈတႃႇ ပဵၼ် ၸိူဝ်ႉ ၼင်ႇ ႁိုဝ် ၼၼ်ႉ၊ၵွပ်ႈပိူဝ်ႈ ၸဝ်ႈ ၶရိၸ်ႈ၊ၸုၼ်ႉ ဢသၢၵ်ႈ မၼ်းၸဝ်ႈ ပုၼ်ႈ ႁဝ်း ၼၼ်ႉ ဢေႃႈ။ ႁဝ်း ၵေႃႈ တၵ်း လႆႈ ၸုၼ်ႉ ဢသၢၵ်ႈ ပုၼ်ႈ ပီႈၼွင်ႉ ဢေႃႈ။- 17ၵူၺ်းၵႃႈ၊ပေႃး ၵေႃႉ ဢၼ် မီး ၸေးၸိမ်ႇ ဢုၵ်ႉၸႃႇ ယူႇ လႄႈ လႆႈ ႁၼ် ပီႈၼွင်ႉ မၼ်း ယၢၵ်ႈၽၢၼ် ယူႇ ၼၼ်ႉ သေၵေႃႈ ယင်း ၶျုၵ်ႈ ဝႆႉ၊ၸႂ် ၸေႇတၼႃႇ တၢင်း ဢဵတ်းလူ ယူႇ ၸိုင်၊မႅတ်ႈတႃႇ ၽြႃးပဵၼ်ၸဝ်ႈ တၵ်း တႄႇ ယူႇ ၼႂ်း ၵေႃႉ ၼၼ်ႉ၊လႆႈ ၸိူဝ်ႉ ၼင်ႇ ႁိုဝ်။- 18လုၵ်ႈလၢင်း ၶဝ်႟။ ယင်း ဢမ်ႇ ဢဝ် သူပ်း ပဝ်ႇ ၵႂၢမ်း လၢႆ ၵူၺ်း ႁၵ်ႉ လႄႈ ႁႂ်ႈ ဢွၼ်ၵၼ် ပႃး တင်း တူဝ် တင်း ၸႂ်၊ပႃး တင်း သဵတ်ႈၸႃႇ သေလႄႈ ႁၵ်ႉပႅင်း ၵၼ် တႃႉ ႁဝ်း။ 19ပေႃး ႁဝ်း ႁၵ်ႉ ၸိူဝ်ႉ ၼင်ႇ ၼၼ် ၸိုင်၊ႁဝ်း ႁု လွင်ႈ ဢၼ် ႁဝ်း ၸၢပ်ႈသႅင်ႇ ၵၼ် တင်း သဵတ်ႈၸႃႇ တြႃး လႄႈ ႁူဝ်ၸႂ် ႁဝ်း ဢမ်ႇ လႆႈ မႆႈၸႂ် ၼႅင်ၸႂ် ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ ဢေႃႈ။- 20မိူဝ်ႈလႂ် သေဢမ်ႇဝႃႈ၊ပေႃး ႁူဝ်ၸႂ် တူဝ်ၸဝ်ႈၵဝ်ႇ ယင်း တၢင်ႇ ဢပျတ်ႈ တူဝ်ၸဝ်ႈၵဝ်ႇ ယူႇ ၸိုင်၊ႁဝ်း ႁု ဝႃႈ ၽြႃးပဵၼ်ၸဝ်ႈ ယႂ်ႇ မျၢတ်ႈ သေ ႁူဝ်ၸႂ် ႁဝ်း၊ဢိၵ်ႇတင်း ႁု ဝႃႈ၊မၼ်းၸဝ်ႈ ႁုၸႅင်ႈ ၵူႈၸိူဝ်ႉၵူႈပိူင် ၼၼ်ႉ ယူႇ ဢေႃႈ။- 21ပိူဝ်ႈ ၼႆ လႄႈ၊ၵေႃႉ ဢၼ် ၵဝ် ႁၵ်ႉ ၶဝ်႟။ ပေႃး ႁူဝ်ၸႂ် ႁဝ်း ဢမ်ႇ တၢင်ႇ ဢပျတ်ႈ တူဝ်ၸဝ်ႈၵဝ်ႇ ယဝ်ႉ ၸိုင်၊ႁဝ်း လႆႈ ဢၶႂၢင်ႉ ဢၼ် ႁတ်းႁၢၼ် ၽၢႆႇၼႃႈ ၽြႃးပဵၼ်ၸဝ်ႈ ယဝ်ႉ ဢေႃႈ။- 22ၵႃႈ ဢၼ် ႁဝ်း သူးတွင်း ၼၼ်ႉ ၸိုင်၊ႁဝ်း လႆႈ ၵႃႈတီႈ ၽြႃးပဵၼ်ၸဝ်ႈ ၵွပ်ႈပိူဝ်ႈ ႁဝ်း ၵမ်ၵျၢင်ႉ ၸွမ်း ပိင်းၺၢပ်ႈ မၼ်းၸဝ်ႈ လႄႈ ၵမ်ၵျၢင်ႉ ၵႃႈ ဢၼ် ထုၵ်ႇၸႂ် မၼ်းၸဝ်ႈ ၼၼ်ႉ ဢေႃႈ။- 23ဢၼ် မၼ်းၸဝ်ႈ ပိင်းၺၢပ်ႈ ဝႆႉ ၸမ်ႉ၊ႁဝ်း တၵ်း လႆႈ ယုမ်ႇမၢတ်ႈ ၼႃႇမႃႉ ၸိုဝ်ႈသဵင် လုၵ်ႈ မၼ်းၸဝ်ႈ ၸဝ်ႈ ယေႇသု ၶရိၸ်ႈ၊ဢိၵ်ႇတင်း ႁဝ်း ၼင်ႇ ၵၼ် တၵ်း လႆႈ ႁၵ်ႉပႅင်း ၵၼ် မႅၼ်ႈ ၸွမ်းၼင်ႇ ဢၼ် ၸဝ်ႈ ၶရိၸ်ႈ၊ပိင်းၺၢပ်ႈ ဝႆႉ ၼၼ်ႉ ဢေႃႈ။- 24ၵေႃႉ ဢၼ် ၵမ်ၵျၢင်ႉ ၸွမ်း ပိင်းၺၢပ်ႈ မၼ်းၸဝ်ႈ ၼၼ်ႉ၊တႄႇ ယူႇ ၼႂ်း မၼ်းၸဝ်ႈ လႄႈ မၼ်းၸဝ်ႈ ၵေႃႈ တႄႇ ယူႇ ၼႂ်း ၵေႃႉ ၼၼ်ႉ ဢေႃႈ။ ၵွပ်ႈ လွင်ႈတၢင်း ၼႆႉ လႄႈ ႁဝ်း ႁု ဝႃႈ၊ၽြႃးပဵၼ်ၸဝ်ႈ တႄႇ ယူႇ ၼႂ်း ႁဝ်း ၵွပ်ႈပိူဝ်ႈ ဝိၺိၺ်ႇ ၸဝ်ႈ ဢၼ် ၽြႃးပဵၼ်ၸဝ်ႈ ပၼ် ႁဝ်း ၼၼ်ႉ ဢေႃႈ။
Copyright
Learn More


text:
ငဝ်ႈငုၼ်းၵေႃလိၵ်ႈလၢႆးၾိင်ႈငႄႈတႆးပတ်းပိုၼ်ႉ ႁူမ်ႈၸတ်းပွႆးပီမႂ်ႇတႆး
ငဝ်ႈငုၼ်းၵေႃလိၵ်ႈလၢႆးၾိင်ႈငႄႈတႆးႁူမ်ႈၵေႃလိၵ်ႈလၢႆး ၾိင်ႈငႄႈၵူႈၸႄႈဝဵင်း
ၼႂ်းၸိုင်ႈတႆး ႁူမ်ႈၸတ်းပၢင်ပွႆး ပီမႂ်ႇတႆး တီႈဝဵင်းၵဵင်းတုင်။ ပီၼႆႉ
ဢၢၼ်းၸတ်းၶိုၵ်ႉယႂ်ႇ ၵိုၼ်းၶွၼ်ႈလိူဝ်ၵူႈပီ/ ၵူႈတီႈ ဢၼ်ယၢမ်ႈၸတ်းၼႂ်း
မိူင်းတႆးၵႃႈပူၼ်ႉမႃး။
ပီမႂ်ႇတႆး 2107 ၼီႈ (ပီငူး) ဢၼ်တေမႃးထိုင် ဝၼ်းထိ 12-14/12/12 တၢင်းၼႃႈၼႆႉ ယူႇတီႈငဝ်ႈငုၼ်း ၵေႃလိၵ်ႈလၢႆး ၾိင်ႈငႄႈတႆး ႁူမ်ႈၵေႃလိၵ်ႈလၢႆးၾိင်ႈငႄႈတႆးၵူႈၸႄႈဝဵင်းပတ်းပိုၼ်ႉ ၼႂ်းၸိုင်ႈတႆး တေႁူမ်ႈၵၼ်ၸတ်းတီႈၵဵင်းတုင်။ ပၢင်ပွႆးၼႆႉ မီးၵၢၼ်ႁွင်ႉမွၵ်ႇထိုင် ၵူႈမူႇၵူႈၸုမ်း ၼႂ်းၸိုင်ႈတႆး ပႃးၸဵမ်ၼႂ်းမိူင်းၼွၵ်ႈမိူင်း ၶဝ်ႈႁူမ်ႈ။ ပိူင်လူင်မၼ်း ၶွင်ႊသီႊ ဢဝ်ၶိုၼ်းၸိုင်ႈတႆး RCSS/SSA ပဵၼ်ၸုမ်းဢၼ်တေၶဝ်ႈႁူမ်ႈၵမ်ႉထႅမ် ဢဵၼ်ႁႅင်းပၢင်ပွႆးတင်းၼမ်- ၼႆယဝ်ႉ။
ပၢင်ၵႅဝ်ႈ ပၢင်ပွႆးပီမႂ်ႇတႆးတီႈၵဵင်းတုင်ၼႆႉ ၾိင်ႈထုင်းတၢင်းသႃသၼႃ တေၸတ်းတီႈၸွမ်သၵ်း (ၵၢင်ဝဵင်း)၊ ပၢင်ပွႆးလဝ်ႇ မူၼ်ႈတူၼ်ႈၸႂ် ၸတ်းတီႈဝၢင်းလဵၼ်ႈႁႅင်း ၸၼ်ႉၸွမ်ၼႃးၶမ်း၊ ယၢၼ်ၾၢႆႇ တူၵ်းဝဵင်းၵဵင်းတုင်မွၵ်ႈ 5 လၵ်း။ (ဢွၼ်ၼႃႈၼႆႉ ဢၢၼ်းၸတ်းတီႈဝၢင်းလဵၼ်ႈႁႅင်းၶူင်ႇၵႂၢႆးၸူၼ်း ၼႂ်းၵၢင်ဝဵင်းၵဵင်းတုင်၊ ၵူၺ်းၵႃႈ ႁၼ်ဝႃႈမၼ်းဢမ်ႇပေႃးၵႂၢင်ႈပဵင်းပေႃး ပိူဝ်ႈတႃႇၸတ်းပွႆးပၢင်ယႂ်ႇလူင် လႄႈ ၸင်ႇၶၢႆႉၵႂႃႇၸတ်းတီႈဝၢင်းလဵၼ်ႈႁႅင်း ၸၼ်ၸွမ်ၼႃးၶမ်း- ၼႆယဝ်ႉ။
ဢၼ်ႁူမ်ႈၵၼ်ၸတ်းတီႈၵဵင်းတုင်ၼႆႉ ၾၢႆႇၼိုင်ႈၵေႃႈ ႁႂ်ႈပဵၼ်ၼႃႈတႃ/ၸိုဝ်ႈသဵင်/ၵုၼ်းမုၼ် ပီႈၼွင်ႉ ၵူၼ်းၵဵင်းတုင်၊ ပဵၼ်ၵၢၼ်ယုၵ်ႉယွင်ႈၾိင်ႈငႄႈ(ဝတ်ႉထၼထမ်း)လီငၢမ်း မိူင်းၵဵင်းတုင် ဢၼ်လႆႈ ႁၵ်ႉသႃမႅတ်ႇပႅင်းၾိင်ႈၵႂၢမ်းလၢတ်ႈ ၵႂၢမ်းၸႃ၊ လွင်ႈၼုင်ႈတၢင်းဝႆ၊ ၾိင်ႈယူႇသဝ်းၵိၼ်သၢင်ႈ ၵူၼ်းမိူင်း တႆးပွတ်းဢွၵ်ႇၶူင်း ဢၼ်သိုပ်ႇတၢမ်လၢမ်းမႃးပီယၢဝ်းၶၢဝ်း ႁိုင် ထိုင် 700 ပီပၢႆ ဢမ်ႇယဵၼ်ၵၢႆႁၢႆႁူင်ႈ ၸိူဝ်းၼႆႉ။
ပိူဝ်ႈတႃႇပဵၼ်မႃးပၢင်ပွႆးပီမႂ်ႇတႆး / ပၢင်ပွႆးႁပ်ႉတွၼ်ႈပီမႂ်ႇတႆး 2107 ၼီႈၼႆႉ ယူႇတီႈငဝ်ႈငုၼ်းၵေႃလိၵ်ႈ လၢႆးၾိင်ႈငႄႈတႆး ပတ်းပိုၼ်ႉ ႁဵတ်းပၢင်ၵုမ်လႆႈၸႂ်တႅပ်းတတ်းတူၵ်းလူင်းၵၼ် မိူဝ်ႈဝၼ်းထိ 09/10/2012 တီႈတႃႈၵုင်ႈ၊ ဝႃႈတေၶွၼ်ႈတုမ် ႁူမ်ႈၵၼ်ၸတ်းႁဵတ်းပွႆးပီမႂ်ႇတႆး 2107 ၼီႈ (ပီငူး) တီႈဝဵင်းၵဵင်းတုင်- ၼႆယဝ်ႉ။
ၾၢႆႇၼိုင်ႈတၢင်းၼိုင်ႈ ပၢင်ပွႆးပီမႂ်ႇတႆး 2107 ၼီႈၼႆႉ တီႈမိူင်းလႃး (ငဝ်ႈငုၼ်းၸုမ်းမိူင်းလႃး NDAA) ၸတ်းတင်ႈတႄႇ ဝၼ်းထိ 09-16/11/12 (ၶၢဝ်းတၢင်း 7 ဝၼ်း)၊ ပီႈၼွင်ႉၼႂ်းမိူင်းၼွၵ်ႈမိူင်းၸိူဝ်းၵႂႃႇ ၶဝ်ႈႁူမ်ႈ ပၢင်ပွႆးပီမႂ်ႇတႆး တီႈၵဵင်းတုင် ၵမ်ႈၽွင်ႈၵေႃႈ လႆႈငိၼ်းဝႃႈတေဢဝ်တိုဝ်ႉတၢင်းၼႆႉသေ သိုပ်ႇၵႂႃႇဝႄႉၶဝ်ႈႁူမ်ႈ ပႃးတီႈမိူင်းလႃး- ၼႆယူႇ။
Tags: Culture, News